
INTRODUCERE 


Popoarele civilizate proeminente, precum babilonienii, 
egiptenii, evreii si hindusii, locuitorii Iranului si cei ai 
Persiei, grecii si romanii, ca si teutonii si altii, au inceput cu 
totii dintr-un stadiu timpuriu sá-si glorifice in numeroase 
poeme si legende eroii, printii si regii mitici, intemeietorii de 
religii, dinastii, imperii sau cetăți, pe scurt eroii naționali. 
Povestea nasterii şi primei părți a vieții acestor personalități 
a ajuns să fie învestită cu trăsături fantastice, care prezintă 
o similaritate surprinzătoare la popoare diferite, deşi acestea 
se aflau la mare distanță şi erau complet independente 
unele de celelalte. Mulţi cercetători au fost impresionați de 
acest fapt şi una dintre principalele probleme ale cercetării 
mitologice rezidă încă în găsirea explicatiei pentru analogiile 
vaste din schemele fundamentale ale poveştilor mitice, ce 
apar ca fiind si mai enigmatice din cauza unanimităţii în 
anumite detalii si a reaparitiei lor în cea mai mare parte a 
categoriilor rezultate în urma clasificárii!. 

Teoriile mitologice, din punctul de vedere al explicării 
acestui fenomen remarcabil, sunt în general următoarele: 

(1) „Ideea oamenilor”, propusă de Adolf Bastian? (1868). 
Această teorie presupune existența „gândurilor elementare”, 
astfel încât unanimitatea miturilor este o consecință 
necesară a inclinatiei uniforme a minţii umane si a modului 
de manifestare a acesteia care, în anumite limite, este 
identică în toate timpurile şi în toate locurile. Această 


1 O trecere in revistă scurtă şi completă, făcută in mod impartial, a 
teoriilor generale ale mitologiei şi a principalilor lor susținători poate fi 
găsită in Vólkerpsychologie, vol. II, Mituri şi religie. 


2 Das Bestândig in den Menschenrassen und die Spielweise ihrer 
Verânderlichkeit, Berlin, 1868. 


interpretare a fost susținută insistent de Adolf Bauer?, ca 
explicând răspândirea largă a miturilor eroului. 

(2) Explicația comunităţii originare, aplicată prima dată 
de Th. Benfey (Pantschatantra, 1859) formelor paralele ale 
folclorului şi basmelor cu răspândire largă. Avându-şi 
originea într-un loc favorabil (India), aceste poveşti au fost 
acceptate inițial de popoarele înrudite primar (şi anume cele 
indo-germanice), iar apoi au continuat să se dezvolte 
păstrând în acelaşi timp trăsăturile primare comune şi 
răspândindu-se în ce din urmă pe întreaga suprafață a 
pământului. Această modalitate de explicare a fost adaptată 
prima dată răspândirii extinse a miturilor eroice de către 
Rudolf Schubert^ (1890). 

(3) Teoria modernă a migratiei sau a împrumutului, 
potrivit cáreia miturile individuale isi au originea la anumite 
popoare (in special, la babilonieni) si sunt primite de alte 
popoare prin traditia oralá (comert si deplasare) sau prin 
influențe literare5. 

În ceea ce priveşte teoria modernă a migraţiei şi 
împrumutului, se poate arăta cu uşurinţă cà este doar o 
modificare a teoriei lui Benfey, fiind o consecință a 
materialului recent descoperit care intră în contradicție cu 
vechea teorie. Cercetarea atentă şi extinsă a descoperirilor 
moderne a arătat că nu India, ci mai degrabă spațiul 
babilonian poate fi considerat primul sediu al miturilor. În 
plus, povestirile mitice probabil că nu s-au răspândit dintr- 
un singur punct, ci au călătorit de-a lungul şi de-a latul 


3 Die Kyros Sage und Verwandtes, Viena, 1882. 


^ Schubert, Herodots Darstellung der Cyrussage, Breslau, 1890. 


5 Cf. E. Stucken, Astral mythen, Leipzig, 1896-1907, mai ales Partea a V- 
a, ,Moise"; H. Lessmann, Die Kyrossage in Europe, 1906. 


întregului glob locuit. Acest fapt dă întâietate ideii 
interdependentei structurilor mitice, o idee care a fost 
generalizată de Braun$ (1864), ca fiind legea principală a 
naturii minții umane: nu se descoperă niciodată ceva nou, 
atât timp cât este posibil să fie copiat. Teoria gândurilor 
elementare, susținută atât de energic de Bauer cu mai mult 
de un sfert de secol în urmă, este respinsă fără drept de apel 
de cercetătorii cei mai recenti (Winckler?, Stucken), care 
susțin teoria migrației si a „furtului”. 

De fapt, nu existá un contrast puternic intre diferitele 
teorii si susținătorii lor, pentru cá teoria gândurilor 
elementare nu interferează cu  presupoziţiile teoriei 
posesiunilor primare comune şi migraţiei. În afară de 
aceasta, problema principală nu este de unde şi cum a 
ajuns materialul la un anumit popor, ci care este punctul 
originar de pornire, pentru a şti cu ce să începem. Toate 
aceste teorii ar explica doar variabilitatea şi distribuţia, dar 
nu şi originea miturilor. Chiar şi Schubert, cel mai fervent 
oponent al viziunii lui Bauer, recunoaşte acest adevăr, 
afirmând că toate aceste multiple legende eroice îşi au 
punctul de plecare într-un singur prototip străvechi. Dar nu 
poate să ne spună nimic despre originea acestui prototip. 
Bauer, de asemenea, înclină spre acest punct de vedere 
intermediară şi afirmă în mod repetat că, în ciuda originii 


$ Naturgeschichte d. Sage. O lucrare care urmăreşte toate idealurile, 
legendele şi sistemele religioase până la arborele lor genealogic şi până la 
rădăcina lor comună în două volume, Munchen, 1864-1865. 


7 Unele dintre scrierile importante ale lui Winckler vor fi menţionate pe 
parcursul acestei cărți. 


8 Zeitschrift f. d. Oesterr. Gym., 1891. Tot aici se află si replica lui 
Schubert. 


multiple a povestilor independente, este necesar sá admitem 
o arie mai largá si o ramificare mai mare a imprumutului, 
precum si o comunitate originará a conceptelor la popoare 
inrudite. Aceeasi atitudine conciliantá se manifestà si la 
Lessmann, care recunoaste intr-un articol (1908) cà relatia 
primará si imprumutul nu se exclud reciproc, desi el 
respinge presupunerea gândurilor elementare. 

După cum a arătat Wundt, nu trebuie să uităm că 
însuşirea conținutului mitic reprezintă în acelaşi timp o 
construcție mitică independentă, fiindcă numai în felul 
acesta se poate păstra permanent ceea ce aparține stadiului 
ideatic mitologic al celui care împrumută. Amintirile 
estompate ale povestirilor anterioare nu prea ar fi suficiente 
pentru reproiectarea aceluiaşi material, în lipsa motivelor 
subiacente; dar tocmai din cauza aceasta, astfel de motive 
pot produce un nou conținut, care se armonizează în 
motivele fundamentale, deşi lipseşte — similaritatea 
asocierilor?. 

Părăsind deocamdată cercetarea cu privire la 
modalitatea de distribuire a acestor mituri, vom investiga în 
continuare originea mitului eroului în general, încercând să 
arătăm că migrația sau împrumutul sunt demonstrate în 
mod direct şi categoric în foarte multe cazuri. Când acest 
lucru nu poate fi realizat, vom accepta mai degrabă alte 
puncte de vedere, cel puțin deocamdată, decât să punem 
obstacole în calea progresului printr-o atitudine oarecum 
nestiintificá precum cea a lui Winckler!6, care spune: 


9 Vólker-Psychologie, vol. 2, Partea a III-a, 1909. 


10 Winckler, „Die babylonische Geisteskultur in ihren Beziehungen zur 
Kulturentwicklung der Menschheit”, 1907. 


Atunci când fiinţe şi produse umane, între care se poate 
stabili o corespondență precisă, se găsesc în părți 
îndepărtate ale pământului, trebuie să conchidem că au 
călătorit într-acolo; că ştim sau nu ceva despre cum 
sau când nu are nicio influență asupra presupunerii 
faptului în sine. Chiar admițând migraţia tuturor 
miturilor, tot trebuie să explicăm proveniența primului 
miti. 


Investigatiile efectuate in acest mod ne vor ajuta în mod 
categoric să obținem o viziune mai profundă asupra 
conținutului acestor mituri. Aproape toti autorii care s-au 
ocupat până acum de interpretarea miturilor naşterii eroilor 
găsesc în ele o personificare a proceselor naturii, ca o 
consecință a modalităţii principale de interpretare mitologică 
naturală. Eroul nou-născut este tânărul soare ce răsare din 
ape, fiind înfruntat inițial de norii joşi, dar trecând 
triumfător in cele din urmă peste toate obstacolele!2. 

A lua în considerare toate lucrurile naturale, în 
principal fenomenele atmosferice, cum au făcut primii 
reprezentanți ai acestei metode de interpretare a mitului!?, 


1! Bineînţeles, nu vom pierde timpul cu întrebarea futilă cu privire la 
care ar fi prima legendă; căci există o probabilitate ridicată ca aceasta să 
nu fi existat niciodată, la fel cum nu a existat nici un „prim cuplu 
uman”. 


12 Brodbeck, Zoroaster, Leipzig, 1893. 


13 Putem menţiona ca un exemplu descurajant al acestui procedeu 
contribuția adusă de Schwartz, binecunoscutul mitolog natural, care 
tratează printre altele acest cerc de mituri şi se intitulează: „Der 
Ursprung der Stamm und Griindungssage Roms unter dem Reflex indo- 
germanischer Mythen", Jena, 1898. 


sau a privi miturile într-un sens mai restrâns, ca mituri 
astrale (Stucken, Winckler si alții) nu reprezintă ceva 
esențialmente diferit, asa cum cred adepții fiecărui curent 
individual. Nu s-a progresat considerabil nici atunci când 
interpretarea pur solară, aşa cum a fost susținută mai ales 
de către Frobenius!^, nu a mai fost acceptată şi s-a afirmat 
că toate miturile au fost lunare la origine, după cum a făcut 
G. Hüsing în „Contributions to the Kyros Myth”15, urmând 
sugestia lui Siecke care a considerat! această viziune ca 
fiind singura interpretare legitimă pentru naşterea miturilor 
despre eroi. Această viziune începe să aibă parte de 
popularitate. 

Interpretarea miturilor înseşi va fi întreprinsă mai 
târziu în detaliu, abținându-ne deocamdată de la orice 
comentariu critic amănunțit cu privire la modul de explicare 
de mai sus. Deşi plină de semnificaţie şi, fără îndoială, 
parțial corectă, teoria astrală nu este totuşi satisfăcătoare şi 
nu reuşeşte să ofere o înțelegere a motivelor formării 
mitului. Obiectia care poate fi ridicată este cá pista 
proceselor astronomice nu ne oferă o reprezentare completă 
a conținutului acestor mituri şi se pot stabili relații mai 
clare şi mai simple urmând un alt mod de interpretare. 


14 Frobenius, Das Zeitalter des Sonnengotten, Berlin, 1904. Siecke, 
„Hermes als Mondgott". 


15 Berlin, 1906. 


16 Cf. Paul Koch, „Sagen der Bibel und ihre Ubereinstimmung mit der 
Mzthologie der Indogermanen”, Berlin, 1907. A se vedea si concepția 
partial lunară, partial solară, dar in orice caz în totalitate unilaterală a 
mitului eroului, la Gustav Friedrich, „Grundlage, Entstehung und 
genaue  Einzeldeutung der bekanntesten germanischen Märchen, 
Mythen und Sagen", Leipzig, 1909. 


Teoria gândurilor elementare, despre care s-a discutat atât 
de mult, indică un aspect practic neglijat al cercetării 
mitologice. Atât la începutul cât şi la sfârşitul lucrării sale, 
Bauer arată că este mult mai firesc şi mai probabil să se 
caute motivul unanimitátii generale a acestor mituri in 
înseşi trăsăturile generale ale psihicului uman decât într-o 
comunitate primară sau în migratiune. Această presupunere 
pare să fie mai indreptátità, întrucât astfel de mişcări ale 
minții umane se exprimă şi în alte forme şi domenii, în care 
se poate demonstra că sunt unanime. 

În ceea ce priveşte caracterul acestor mişcări generale 
ale minţii umane, studiul psihologic al conţinutului esențial 
al acestor mituri ar putea contribui la revelarea sursei din 
care a apărut în mod uniform în toate timpurile şi în toate 
locurile un conținut identic al miturilor. S-a reuşit o astfel 
de derivare a unui constituent esenţial, pornit dintr-o sursă 
umană comună, în ceea ce priveşte unul dintre aceste 
motive legendare. Freud, în Interpretarea viselor, revelează 
legătura dintre legenda lui Oedip (în care oracolul îi spune 
lui Oedip că îşi va omori tatăl şi se va căsători cu mama lui, 
cum va şi face mai târziu fără să ştie) şi două vise tipice 
despre moartea tatălui şi contactul sexual cu mama, vise 
experiate de mulți oameni contemporani. Despre regele 
Oedip el spune că: 


destinul sáu ne agită numai pentru că ar fi putut fi 
propriul nostru destin; fiindcă oracolul ne-a blestemat 
înainte de naşterea noastră, aşa cum a făcut şi cu el. 
Poate cá toti am fost sortiti la a ne îndrepta prima 
emoție sexuală către mamá, prima dorință agresivă si 
plină de ură către tată; visele noastre ne conving de 
acest adevăr. Regele Oedip, care şi-a ucis tatăl, pe 


Laios, şi s-a căsătorit cu mama sa, locasta, reprezintă 
doar îndeplinirea dorinței noastre din copilărie!”. 


Manifestarea relației intime dintre vis si mit - nu numai 
cu privire la conţinut, ci şi cu privire la forma şi forțele 
motrice ale acestora şi la multe altele, în special la 
structurile patologice ale psihicului - justifică în totalitate 
interpretarea mitului ca un vis al maselor de oameni, aspect 
pe care l-am arătat de curând în altă parte!8. În acelaşi 
timp, transferarea acestei metode si, partial, a rezultatelor 
tehnicii lui Freud de interpretare a viselor în domeniul 
miturilor ar părea justificabilă, după cum a susţinut si 
exemplificat Abraham în articolul său, „Dreams and Myths”. 
Relaţiile intime dintre vis si mit găsesc confirmări 
suplimentare în cercul de mituri, care ne oferă frecvent 
ocazia de a trage concluzii în urma analogiei. 

Atitudinea ostilă a reprezentanților celei mai recente 
tendințe mitologice (având ca exponent principal Societatea 
pentru Cercetare Mitologicá Comparată) față de toate 
încercările de stabilire a unei relații între vis şi mit!? este in 
cea mai mare parte rezultatul restrictiei de a trasa o paralelă 
între aşa-numitele coşmaruri, cum a încercat Laistner în 


17 Intriga din Hamlet permite, de asemenea, o interpretare similară, 
potrivit lui Freud. Vom vedea mai încolo cum cercetătorii mitologi pun 
legenda lui Hamlet în corelaţie cu cercul mitic din puncte de vedere 
complet diferite. 


18 „Der Künstler", 1907. 


19 Cf. Lessmann, Mythol. Bibl., I, 4. Doar Ehrenreich (loc. cit.) admite 
semnificația extraordinară a vieţii onirice pentru ficțiunea mitică din 
toate timpurile. Wundt procedează la fel în ceea ce priveşte motivele 
mitice individuale. 


remarcabila sa carte, The Riddle of the Sphinx, precum si al 
ignorării tezelor relevante ale lui Freud. Acestea din urmă ne 
ajută nu numai să înțelegem visele însele, ci ne arată şi 
simbolismul lor, precum şi relația strânsă cu toate 
fenomenele psihice în general şi, în special, cu visele din 
timpul zilei sau fantasmele, cu creativitatea artistică şi cu 
anumite tulburări ale funcției psihice normale. 

O parte ce este comună tuturor acestor producții 
aparține unei singure funcții psihice, imaginaţia. Teoria 
modernă a mitului este obligată să recunoască facultății 
imaginative - a umanităţii în general mai degrabă decât a 
individului - o poziție înaltă, poate cea dintâi în ceea ce 
priveşte originea ultimă a tuturor miturilor. Interpretarea 
miturilor în sens astral sau, ca să ne exprimăm mai precis, 
ca „poveşti astrologice” dă naştere, potrivit lui Lessmann, 
întrebării - din punctul de vedere al unei imaginatii creative 
a umanităţii - dacă primul germene al originii acestor 
poveşti este de căutat chiar în procesele care au loc în cer20 
sau dacă, dimpotrivă, poveşti deja alcătuite, având o origine 
complet diferită (dar probabil psihică), au fost doar 
transferate ulterior corpurilor cereşti. 

Ehrenreich?! admite mai mult decât atât: evoluţia 
mitologică începe, cu siguranță, in plan terestru, având in 


20 Stucken (Moise) se exprimă în favoarea acestei viziuni. Mitul transmis 
de strămoşi a fost transferat proceselor naturale şi interpretat într-un 
mod naturalist, nu invers. „Interpretarea naturii este un motiv în sine”. 
Într-un mod similar vede lucrurile şi Meyer in History of Antiquity, vol. V: 
„În multe cazuri, simbolismul natural, căutat in mituri, este prezent 
doar aparent sau a fost introdus în mod secundar, cum se întâmplă 
frecvent în Vede şi în miturile egiptene; este o încercare primară de 
interpretare, asemenea interpretărilor mitice care au apărut în rândul 
grecilor începând cu secolul al V-lea”. 


21 Allgemeine Mythologie, 1910. 


vedere cá experiențele trebuie să fi fost întâi adunate din 
mediul imediat, înainte să poate fi proiectate în universul 
ceresc. Si Wundt ne spune că teoria evoluției mitologiei 
conform căreia miturile îşi au originea în cer, de unde 
coboară mai târziu pe pământ, nu este numai contradictorie 
cu istoria mitului, care este lipsită de o astfel de migrație, ci 
şi cu psihologia formării mitului, care trebuie să respingă 
această translocare ca pe o imposibilitate internă. 

Suntem convinşi, de asemenea, că miturile??, cel puţin 
la origine, sunt structuri ale facultății umane de imaginare, 
care la un moment dat au fost proiectate din anumite motive 
asupra cerului şi se poate să fi fost transferate în mod 
secundar asupra corpurilor cereşti, cu fenomenele lor 
enigmatice. Semnificația urmelor inconfundabile pe care 
acest transfer l-a imprimat miturilor, cum sunt figurile fixe 
şi altele, nu trebuie subestimatà cátusi de puţin, desi este 
posibil ca originea acestor figuri să fi avut un caracter 
psihic, fiind făcută ulterior bază a calculelor astronomice şi 
astrologice, tocmai datorită acestei semnificații. 

În general, s-ar părea că cercetătorii care s-au folosit 
exclusiv de modalitatea naturalistă de interpretare, oricum 
ar fi făcut-o, nu au putut în încercarea lor de a descoperi 
sensul originar al poveştilor mitice, să se îndepărteze cu 
totul de un proces psihologic, după cum trebuie să se 
presupună şi cu privire la creatorii miturilor?^. Motivul este 


22 Loc. cit. 


23 Pentru basme, în această privință ca şi cu privire la alte trăsături 
esențiale, Thimme sustine acelaşi punct de vedere ca cel apărat aici cu 
referire la mituri. Cf. Adolf Thimme, „Das Märchen”, Leipzig, 1909. 


24 Despre această interpretare a mitului, Wundt a spus foarte bine că 
trebuie să fi însoţit, de fapt, formarea originară a mitului. Op. cit. 


identic si conduce in aceeasi directie, atát in ceea ce ii 
priveste pe creatorii miturilor cát si pe exegeti. 

Această idee este susținută cu naivitate extremă de 
cátre unul dintre fondatorii si apárátorii cercetárii mitice si 
ai modalității naturaliste de interpretare, căci Max Muller 
arată în Essays că acest procedeu nu numai învesteşte 
legende absurde cu un sens şi o frumuseţe ale lor proprii, 
dar ajută si la îndepărtarea unora dintre cele mai 
revoltătoare trăsături ale mitologiei clasice şi la elucidarea 
adevăratului lor sens. Această revoltă, al cărei motiv este 
uşor de înțeles, îl împiedică în mod firesc pe mitolog să 
presupună că motive precum incestul comis cu mama, sora 
sau fiica, omorârea tatălui, bunicului sau fratelui s-ar putea 
baza pe fantasme universale care, potrivit tezelor lui Freud, 
îşi au sursa în psihicul infantil, ce are interpretarea sa 
specifică a lumii exterioare şi a locuitorilor acesteia. Această 
revoltă este, aşadar, numai reacţia la recunoaşterea 
dureroasă, resimțită obscur, a realității acestor relaţii; iar 
această reacție îi împinge pe interpreţii miturilor să atribuie 
acestor motive un sens complet diferit de cel originar, cu 
scopul propriei reabilitări subconstiente, precum şi a întregii 
omeniri. 

Aceeaşi respingere interioară îi împiedică pe creatorii de 
mituri să creadă că astfel de gânduri revoltătoare sunt 
posibile, iar această apărare a fost probabil primul motiv 
pentru proiectarea acestor relaţii asupra bolții cereşti. 
Reconcilierea psihologică realizată printr-o astfel de 
reabilitare, proiectànd asupra obiectelor exterioare şi 
îndepărtate, poate fi totuşi înțeleasă, într-un anumit grad, 
dacă acordăm puţină atenție uneia dintre aceste 
interpretări, de pildă celei oferite legendei lui Oedip de către 
un reprezentant al modalităţii naturaliste de interpretare 
mitologică. Oedip, care îşi omoară tatăl, se căsătoreşte cu 
mama lui şi moare bătrân şi orb, este eroul solar care îşi 


ucide creatorul, intunericul; imparte asternutul cu mama, 
crepusculul, din a cárui poalá, zorii, s-a náscut, si moare 
orbit, ca soarele ce apune35. 

Este uşor de înţeles că o interpretare similară este mai 
comodă pentru minte decât revelarea faptului că impulsurile 
incestuoase şi criminale îndreptate către cele mai apropiate 
rude se găsesc in fantasmele celor mai multi oameni, ca 
rămăşiţe ale ideatiei infantile. Acesta nu este însă un 
argument ştiinţific, iar revolta de acest fel, deşi poate să nu 
fie întotdeauna la fel de conştientă, nu îşi are locul aici din 
punctul de vedere al faptelor pe care le avem la dispoziţie. 
Trebuie ori să acceptăm aceste idei imorale, cu condiția să 
fie simţite ca atare, ori să abandonăm studiul fenomenelor 
psihologice. 

Este evident că ființele umane, chiar în perioadele cele 
mai timpurii când au o imaginaţie naivă, nu au văzut 
niciodată incestul si paricidul pe firmament?6, ci este mult 
mai probabil ca aceste idei să fie derivate din altă sursă, 


25 Vezi Ignaz Goldziher, „Der Mythus bei den Hebràern und seine 
geschichtliche Entwickelung”, Leipzig, 1876. Potrivit scrierilor lui Siecke 
(„Hermes als Mondgott), miturile despre incest îşi pierd toate trăsăturile 
neobişnuite prin punerea în relație cu luna şi soarele. Explicația este 
foarte simplă: fiica, luna nouă, este repetiţia mamei (luna veche) cu care 
se reuneşte tatăl-soarele (de asemenea, fratele, fiul). 


26 Va fi creditată această afirmaţie? Într-un articol intitulat „Urreligion 
der Indogermanen” (Berlin, 1897), în care Siecke arată că miturile 
despre incest sunt naratiuni descriptive ale văzutului, nefiind procese 
conceptibile ale naturii, el aduce o obiectie lui Oldenburg („Religion der 
Veda”), care presupune o tendință primară a miturilor către motivul 
incestului, remarcând că în timpurile străvechi, motivul era aruncat 
asupra naratorului, fără participarea acestuia, ci doar prin forța faptelor 
márturisite. 


fiind de presupus că aceasta din urmă este una umană. În 
ce mod au ajuns până la cer şi ce modificări sau adăugiri au 
primit pe parcursul procesului sunt întrebări cu caracter 
secundar, ce nu pot fi puse până când nu se stabileşte 
originea psihică a miturilor în general. 

În orice caz, în afară de concepţia astrală, ideea rolului 
jucat de viața psihică trebuie creditată cu aceleaşi drepturi 
pentru formarea miturilor, iar această cerință va fi 
justificată amplu de rezultatele metodei noastre de 
interpretare. Având acest obiectiv, vom lua întâi materialul 
legendar pe care se va încerca o astfel de interpretare 
psihologică pentru prima oară la o scară mare şi vom selecta 
din marea masă? a acestor mituri eroice biografice pe 
acelea care sunt cunoscute cel mai bine şi unele care sunt 
caracteristice. Aceste mituri vor fi redate în formă schitatà în 
măsura în care este relevant pentru această cercetare, cu 


27 Variabilitatea mare şi distribuţia largă a naşterii miturilor despre erou 
rezultă din scrierile lui Bauer, Schubert şi alții, citați mai sus, în timp ce 
conținutul vast si ramificatiile fine au fost discutate in special de 
Husing, Lessmann şi alti reprezentanți ai direcției moderne. Nenumárate 
basme, poveşti si poeme din toate timpurile, până la cea mai nouă 
literatură dramatică şi romanescă, prezintă motive principale individuale 
foarte distincte în următoarele producții literare: pastoralele greceşti 
târzii, aşa cum sunt povestite în Aethiopika a lui Heliodor, în Ismenias şi 
Ismene a lui Eustathius si în povestea celor doi copii párásiti, Daphnis şi 
Chloe. Cele mai recente pastorale italiene se bazează, de asemenea, 
foarte frecvent pe părăsirea copiilor, care sunt crescuţi ca păstori de 
părinți adoptivi, dar sunt recunoscuţi mai târziu de adevărații părinți 
prin identificarea semnelor date în momentul părăsirii. Aceleiaşi 
categorii îi aparține istoria familială din Limplizissimus (1665) a lui 
Grimmelshausen, din Titan a lui Jean Paul (1800), precum şi anumite 
forme ale poveştilor cu Robinson şi ale romanelor cavalereşti (cf. 
Introducerea lui Würzbach la ediția Hesse din Don Quijote). 


precizári privind provenienta. Se va atrage atentia asupra 
motivelor celor mai importante, recurente printr-un marcaj 
in text38. 


SARGON 


Probabil cel mai vechi mit eroic care a ajuns până la noi 
provine din perioada întemeierii Babilonului (aproximativ 
2800 î.Hr.) şi tratează povestea naşterii întemeietorului său, 
Sargon I. Traducerea literală a relatării — care, potrivit 
modului de tratare, se prezintă ca fiind o inscripție originală 
făcută de regele Sargon însuşi — este următoarea: 

„Eu sunt Sargon, puternicul rege al Agadei. Mama mea 
a fost o vestală, pe tatăl meu nu l-am cunoscut, iar fratele 
tatălui meu a locuit în munţi. În cetatea mea, Azupirani, 
care se află pe malul Eufratului, m-a dus mama mea, 
vestala. M-a adus pe lume într-un loc ascuns. M-a aşezat într- 
un coş făcut din stuf, a astupat găurile cu smoală şi m-a 
aruncat în râu, care nu m-a înghițit. Râul m-a dus la Akki, 
sacagiul. Akki, sacagiul, m-a ridicat în bunătatea inimii 
sale, Akki sacagiul m-a crescut ca pe propriul său fiu, Akki 
sacagiul m-a făcut grădinarul său. Muncind ca grădinar, am 
fost îndrăgit de Iştar, am devenit rege şi timp de patruzeci şi 
cinci de ani am avut putere regească”. 


MOISE 


Istorisirea biblică a naşterii lui Moise, care este spusă 
în leşirea, Capitolul II, prezintă cea mai mare similaritate cu 
legenda lui Sargon, ba chiar o corespondență aproape 


28 S-a adoptat ca marcaj scrierea cu caractere italice. (n. tr.) 


literală a trăsăturilor individuale??. În primul capitol (22) se 
relatează că Faraonul a poruncit oamenilor săi să arunce în 
apă toti fiii care se vor naşte evreilor, în timp ce fiicelor li se 
îngăduia să trăiască, justificarea acestei porunci fiind pusă 
în legătură cu fertilitatea excesivă a evreilor. Capitolul II 
continuă astfel: 

„Un om oarecare, din semintia lui Levi, şi-a luat femeie 
din fetele lui Levi. Femeia aceea a luat în pântece şi a născut 
un băiat şi, văzând că e frumos, l-a ascuns vreme de trei 
luni. Dar, fiindcă nu putea să-l mai dosească, a luat mama 
lui un coş de papură şi l-a uns cu catran şi cu smoală şi 
punând copilul în el l-a aşezat în păpuriş, la marginea 
râului. lar sora copilului pândea de departe ca să vadă ce 
are să i se întâmple. Atunci s-a pogorât fata lui Faraon la 
râu să se scalde, şi roabele ei o insotirá pe malul râului. Şi 
văzând coşul în păpuriş, ea a trimis pe una din roabele sale 
să-l aducă. Şi, deschizându-l, a văzut copilul: era un băiat 
care plângea. Atunci i s-a făcut milă de el fetei lui Faraon şi 
a zis: «Acesta este dintre copiii evreilor». Iar sora copilului a 
zis către fata lui Faraon: «Voieşti să mă duc să-ți chem o 
doică dintre evreice, ca să alăpteze copilul?» Fata lui Faraon 
i-a zis: «Du-te!» Şi s-a dus copila şi a chemat pe mama 
pruncului. Atunci fata lui Faraon i-a zis: «da-mi copilul 
acesta şi mi-l alăptează, că eu am să-ți plătesc!» Şi a luat 
femeia copilul şi l-a alăptat. După ce a crescut copilul, doica 
l-a dus la fata lui Faraon şi i-a fost ca fiu şi i-a pus numele 
Moise, pentru cá îşi zicea: «Din apă l-am scos!,. 

Această istorisire este îmbogăţită de mitologia rabinică 
printr-o relatare a evenimentelor care au precedat naşterea 


29 Pe baza acestor asemănări, s-a presupus frecvent existența unei 
dependențe a relatării din Ieşirea de legenda lui Sargon, dar se pare că 
nu s-a acordat suficientă atenţie anumitor deosebiri fundamentale, care 
vor fi abordate detaliat pe parcursul interpretării. 


lui Moise. În anul al şaselea după moartea lui Iosif, 
Faraonul aflat la putere a văzut în vis un om bătrân, care 
tinea o pereche de scări, toti locuitorii Egiptului aflându-se 
de o parte, iar de cealaltă parte fiind doar un miel de lapte, 
care îi depăşea totuşi în greutate pe toți egiptenii. Uluit, 
regele a cerut de îndată sfatul inteleptilor şi astrologilor, 
care au spus că visul însemna că evreilor li se va naşte un 
fiu, care va distruge întregul Egipt. Regele a fost cuprins de 
spaimă şi a poruncit imediat omorârea tuturor nou- 
náscutilor evrei din întreaga țară. Din cauza acestei porunci, 
levitul Amram, care trăia în Goshen, a vrut să se despartă 
de soția sa, Iocabed, pentru a nu condamna la moarte copiii 
conceputi de el. Dar acestei hotărâri i s-a opus mai târziu 
fiica sa, Miriam, care a spus cu profetică siguranță că 
tocmai copilul apărut în visul regelui se va naşte din 
pântecele mamei sale şi va deveni eliberatorul poporului 
sáu?0, 

Amram a revenit, asadar, la sotia sa, de care fusese 
despártit trei ani. După trei luni, ea a conceput si mai târziu 
a adus pe lume un băiat, la a cărui naştere întreaga casă a 
fost inundată de o lumină strălucitoare extraordinară, 
sugerând astfel adevărul profetiei?!. 

Relatări similare sunt oferite despre naşterea 
strámosului poporului evreu, Avraam. El a fost fiul lui 
Therah - căpitanul lui Nimrod - si al Amtelaiei. Înainte de 
naşterea sa, stelele i-au revelat regelui Nimrod că pruncul ce 
urma să se nască va răsturna tronurile prinților puternici şi 
va pune stăpânire pe pământurile lor. Regele Nimrod a vrut 


30 Schemot Rabba, fol. 2, 4. Cu privire la 2, Moise I, 22, spune că 
astrologii i-au spus Faraonului despre o femeie care era însărcinată cu 
Mântuitorul lui Israel. 


31 Apud Bergel, Mythology of the Hebrews, Leipzig, 1882. 


ca acel copil sá fie omorát imediat dupá ce avea sá se nascá. 
Dar când i se cere lui Therah copilul, acesta spune: „Cu 
adevărat mi s-a născut un fiu, dar a murit”. El trimite apoi 
un copil străin, care îl ascunde pe propriul său fiu, într-o 
peşteră aflată sub pământ, unde Dumnezeu îi îngăduie să 
sugă lapte dintr-un deget al mâinii drepte. Se spune că 
Avraam a rămas în această peşteră până în cel de-al treilea 
an al vieţii sale (potrivit altora până in al zecelea)?2?. 

De asemenea, în generația următoare, în povestea lui 
Isaac, apar aceleaşi motive mitice. Înainte de naşterea sa, 
regele Abimelec este avertizat de un vis să nu se atingă de 
Sara, întrucât aceasta i-ar aduce nenorocire. După o 
perioadă de infertilitate, ea naşte în cele din urmă un fiu, 
care (mai târziu, potrivit acestei relatări) după ce fusese 
sortit a fi sacrificat de propriul său tată (tată adoptiv), 
Avraam, este salvat până la urmă de Dumnezeu. lar Avraam 
îşi alungă propriul fiu, Ismail, împreună cu Hagar, mama 
băiatuluis5. 


KARNA 


Într-o strânsă legătură cu legenda lui Sargon este 
prezentată, in unele locuri din epopeeast hindusă 


32 Cf. Beer, The Life of Abraham, conform interpretării tradițiilor iudaice, 
Leipzig, 1859, si Aug. Wünsche, From IsraeUs Temples of Learning, 
Leipzig, 1907. 


33 Facerea 20, 6. Vezi si Bergel, op. cit. 


34 Trebuie mentionatá în acest context si legenda hindusă despre regele 
mitic Vikramadita. Aici apare, de asemenea, căsătoria infertilà a 
părinţilor, concepția miraculoasă, semnele prevestitoare de rău, 
părăsirea băiatului în pădure, hrănirea lui cu miere, recunoaşterea 
finală de către tată. (Vezi Jülg, Mongolian Fairy Tales, Innsbruck, 1868.) 


Mahabharata, nasterea eroului Karna. Continutul legendei 
este redat pe scurt de Lassen?5. 

Prințesa Pritha, cunoscută si sub numele de Kunti, l-a 
născut, fiind fecioară, pe băiatul Karna, al cărui tată era 
zeul soare Surya. Micul Karna s-a născut cu podoabele de 
aur pentru urechi de la tatăl său şi cu o haină 
indestructibilă de zale. Mama, mâhnită, a părăsit băiatul 
după ce l-a ascuns. 

În adaptarea mitului, făcută de A. Holtzmann?6, la 
versul 1458 putem citi: „Atunci doica mea şi cu mine am 
făcut un coş mare de papură, am pus o învelitoare peste 
deschizătură şi l-am căptuşit cu ceară; în acest coş am 
aşezat băiatul şi l-am dus la râul Acva”. Plutind pe ape, 
coşul ajunge la fluviul Gange şi călătoreşte până la cetatea 
Campa. „Pe lângă malul râului trecea vizitiul, prea-bunul 
prieten al lui Dhrtarastra, iar împreună cu el era Radha, 
frumoasa şi cucernica lui soție. Aceasta era cuprinsă de o 
adâncă durere, căci nu îi fusese dat niciun fiu. Uitându-se 
spre râu, a văzut coşul, pe care valurile îl aduseseră aproape 
de ea, pe țărm; i l-a arătat lui Azirath, care s-a dus şi l-a 
scos din valuri”. Cei doi au avut grijă de băiat şi l-au crescut 
ca pe propriul lor copil. 

Mai târziu, Kunti se căsătoreşte cu regele Pandu, pe 
care blestemul că avea să moară în brațele soției sale il 
obligă să se abțină de la relaţiile conjugale. Dar Kunti naşte 
trei fii, din nou prin concepţie divină, unul dintre copii 
născându-se în vizuina unui lup. Într-o zi, Pandu moare în 
imbrátisarea celei de-a doua soții. Fiii cresc si la o întrecere 
aranjată de ei, apare Karna pentru a îşi măsura puterea cu 
cel mai bun luptător, Arjuna, fiul lui Kunti. Arjuna refuză 


35 Indische Altertumskunde, |. 


36 Hindu Legends, Karlsruhe, 1846, Partea a II-a. 


batjocoritor să lupte împotriva fiului vizitiului. Pentru a-l 
face un adversar demn, unul dintre cei prezenți îl unge rege. 
Între timp, Kunti, îl recunoaşte cu ajutorul semnului divin 
pe Karna ca fiind fiul ei şi îl roagă să se retragă de la 
întrecerea cu fratele lui, dezvăluindu-i secretul naşterii sale. 
El socoteşte însă dezvăluirea ei drept o poveste fantastică si 
insistă cu hotărâre să obțină satisfacția. Cade în luptă, lovit 
de săgeata lui Arjuna“. 

O asemănare izbitoare a întregii structuri cu legenda lui 
Karna o prezintă povestea nasterii lui Ion, strámosul 
ionienilor, despre care o tradiție relativ târzie afirmă 
următoarele38: 

În grota din stânca Acropolei ateniene, Apollo a 
conceput un fiu cu Kreusa, fiica lui Erechtheus. Tot în 
această grotă s-a născut şi a fost părăsit băiatul. Mama 
pleacă şi lasă copilul într-un coş împletit, cu speranța că 
Apollo nu îşi va lăsa fiul să piară. La cererea lui Apollo, în 
aceeaşi noapte, Hermes duce copilul la Delphi, unde 
preoteasa îl găseşte dimineața pe pragul templului. Ea 
creşte băiatul, iar când acesta ajunge la vârsta tinereţii îl 
face slujitor al templului. Mai târziu, Erechtheus şi-a 
căsătorit fiica, pe Kreusa, cu imigrantul Xuthos. Întrucât nu 
au avut copii mult timp după ce s-au căsătorit, au mers la 
oracolul din Delphi, rugându-se să fie binecuvántati cu 
urmaşi. Zeul îi dezvăluie lui Xuthos că primul care îi va ieşi 
în cale la plecarea din sanctuar este fiul său. Se grăbeşte să 


37 Cf. Lefmann, History of Ancient India, Berlin, 1890 pentru relatarea 
detaliată. 


38 Vezi Róscher cu privire la Ion de Euripide. În locurile in care nu este 
dată nicio altă sursă, toate miturile greceşti şi romane sunt luate din 
Extensive Dictionary of Greek and Roman Mythology, editat de Róscher, 
care contine şi o listă a tuturor surselor. 


iasă şi întâlneşte un tânăr pe care il salută cu bucurie ca pe 
propriul sáu fiu, dându-i numele Ion, care înseamnă 
„Drumeagul”. Kreusa refuză să îl accepte pe tânăr drept fiul 
ei. Încercarea sa de a-l otrávi dă greş, iar oamenii infuriati 
se întorc împotriva ei. Ion este gata să o atace, dar Apollo, 
care nu dorea ca fiul să isi omoare propria mamă, 
luminează mintea preotesei, aşa încât ea înțelege legătura. 
Cu ajutorul coşului în care fusese aşezat nou-născutul, 
Kreusa îl recunoaşte ca fiu al ei şi îi dezvăluie secretul 
naşterii sale. 


OEDIP 


Părinţii lui Oedip, regele Laios şi regina lui, Iocasta, au 
trăit mult timp, căsătoriţi fiind, fără să aibă copii. Laios, 
care îşi dorea un moştenitor, cere sfat de la oracolul delphic. 
Oracolul răspunde că poate avea un fiu, dacă aşa doreşte, 
dar soarta a rânduit ca propriul său fiu să il omoare. 
Temându-se de împlinirea profetiei, Laios se abtine de la 
relaţiile conjugale, dar îmbătându-se într-o zi, procreeazá 
totuşi un fiu, făcând în asa fel încât acesta să fie părăsit in 
râul Kithairon, la numai trei zile după naşterea sa. Pentru a 
fi cât se poate de sigur că băiatul va pieri, Laios porunceşte 
ca gleznele sale să fie găurite. 

Potrivit relatării lui Sofocle, care nu este cea mai veche, 
oricum, păstorul căruia i se incredintase abandonarea, dă 
copilul unui păstor al regelui Polybos din Corint, la a cărui 
curte este crescut, conform părerii generale. Alții spun că 
băiatul a fost abandonat într-o ladă pe mare şi a fost luat 
din apă de Periboa, soția regelui Polybos, în timp ce îşi 


clátea hainele pe tárm?9. Polybos l-a crescut ca pe propriul 
său fiu. 

Oedip, auzind întâmplător că este orfan, întreabă 
oracolul din Delphi despre părinţii lui, primind profeția că 
îşi va omori tatăl şi se va căsători cu mama sa. Crezând că 
această profeție se referă la părinţii lui adoptivi, fuge din 
Corint la Theba, dar pe drum îl omoară fără să ştie pe Laios, 
tatăl său. Dezlegând o ghicitoare, eliberează cetatea de plaga 
Sfinxului, un monstru devorator de oameni şi, ca răsplată, i 
se oferă mâna locastei, mama sa, precum şi tronul tatălui 
său. Dezvăluirea acestor orori şi nefericirea lui Oedip, ca 
urmare a acestora, au constituit unul dintre subiectele 
favorite pentru punere în scenă printre tragedienii greci. 

O serie întreagă de legende creştine a fost elaborată 
după modelul mitului lui Oedip, iar conținutul rezumat al 
legendei lui Iuda poate servi drept paradigmă pentru acest 
grup. Înainte de naşterea sa, mama lui, Cyboread, este 
avertizată printr-un vis că va naşte un fiu rău, care va 
aduce distrugerea întregului său popor. Părinţii părăsesc 
copilul într-o ladă pe mare. Valurile aruncă pruncul pe 
țărmul Insulei lui Scariot, unde îl găseşte regina stearpă şi îl 
creşte ca pe fiul ei. Mai târziu, cuplul regal are un fiu, iar 
orfanul, care se simte neglijat, îşi omoară fratele. Fugind din 
țară, intră în serviciul curții lui Pilat, care face din el 
confidentul său şi îl pune mai-mare peste întreaga sa casă. 
Într-o luptă, Iuda ucide un vecin, fără să stie că acesta era 


39 Conform lui Bethe, Thebanische Heldenlieder, abandonarea pe ape a 
fost abordarea originară. Potrivit altor versiuni, băiatul este găsit şi 
crescut de crescătorii de cai; potrivit unui mit mai târziu, de un țăran, 
Melibios. 


40 Am discutat întregul material în Das Inzest-Motiv in Dichtung und 
Sage, Capitolul X, 1912. 


tatăl lui. Văduva bărbatului ucis, adică mama lui, devine 
apoi soția sa. După dezvăluirea acestor orori, se cáieste si Îl 
caută pe Mântuitor, care îl primeşte printre apostolii Lui. 
Trădarea lui lisus de către el este cunoscută din Evanghelie. 

Legenda Sfântului Grigorie de pe Piatră - subiectul 
povestirii lui Hartmann von Aue - reprezintă un tip mai 
complicat al acestui ciclu mitic. Grigorie, copilul născut din 
unirea incestuoasá a amantilor regali, este părăsit de mama 
sa pe mare, într-o ladă, salvat şi crescut de pescari, iar apoi 
educat într-o mănăstire. El preferă însă viața de cavaler, 
iese victorios în lupte şi, drept răsplată, primeşte mâna 
prințesei, mama lui. După descoperirea incestului, Grigorie 
face penitentá timp de saptesprezece ani, pe o stâncă din 
mijlocul mării, iar în final este făcut papă din porunca lui 
Dumnezeut!. 

O legendă foarte asemănătoare cu aceasta este cea 
iraniană despre regele Darab, spusă de regele Firdusi în 
Cartea Regilor^?. Ultimul kiranian, Behmen, şi-a numit la 
succesiune fiica si, în acelaşi timp, soţia, Humai, aşa încât 
fiul său, Sasan, s-a supărat şi s-a retras în solitudine. La 
scurt timp după moartea soțului ei, Humai dă naştere unui 
fiu, pe care hotărăşte să-l abandoneze. A fost pus într-o 
ladă, căreia i s-a dat drumul pe Eufrat şi care a fost dusă de 
apă până când a fost reținută de o piatră, ce fusese pusă în 
apă de un tăbăcar. Acesta a găsit lada în care se afla băiatul 
şi l-a dus soţiei sale, care îşi pierduse de curând propriul 
copil. Cuplul a căzut de acord să crească orfanul şi, curând, 
acesta a devenit atât de puternic încât ceilalți copii nu 
puteau să-i țină piept. Nu s-a arătat interesat de munca 


41 Cf. Cholevicas, History of German Poetry, according to the Antique 
Elements. 


42 Tradusă de Spiegel, Eranische Altertumskunde, II. 


tatălui sáu, învățând in schimb să fie luptător. Şi-a obligat 
mama vitregă să-i dezvăluie taina originii sale şi s-a alăturat 
armatei pe care Humai o trimitea atunci să lupte împotriva 
regelui din Rum. Vitejia lui i-a atras atenția şi Humai l-a 
recunoscut imediat drept fiul său, numindu-l succesorul ei. 


PARIS 


Apollodor relatează naşterea lui Paris: regele Priam a 
avut cu soția sa, Hecuba, un fiu, numit Hector. Când 
Hecuba era aproape de naşterea altui copil, a visat că a 
adus pe lume un buştean arzător, care a dat foc întregii 
cetăți. Priam a cerut sfatul lui Aisakos, care era fiul său cu 
prima soție, Arisbe, şi un maestru în interpretarea viselor. 
Aisakos a spus că acel copil va aduce necazuri asupra 
cetății şi l-a sfătuit să-l abandoneze. Priam a dat băieţelul 
unui sclav, care l-a dus pe vârful Muntelui Ida; numele 
acestui om era Agelaos. Copilul a fost alăptat timp de cinci 
zile de o ursoaică. 

Când Agelaos a aflat că trăia încă, l-a luat şi l-a dus 
acasă la el ca să îl crească. I-a pus numele Paris. Dar după 
ce copilul a crescut, devenind un tânăr puternic şi frumos, a 
fost numit Alexandru, deoarece lupta împotriva tâlharilor şi 
apăra turmele. Nu a trecut mult până când şi-a descoperit 
părinţii. Cum s-a întâmplat aceasta ne spune Hyginus, 
potrivit căruia pruncul a fost găsit de păstori. Într-o zi, nişte 
soli trimişi de Priam ajung la aceşti păstori pentru a lua un 
taur ce urma să fie folosit ca premiu pentru învingătorul din 
luptele aranjate pentru comemorarea lui Paris. Ei au ales un 
taur pe care Paris îl pretuia atât de mult, încât i-a urmat pe 
bărbaţii care luaseră animalul, a participat la lupte şi a 
câştigat premiul. Acest fapt a stârnit furia fratelui său, 
Deiphobos, care l-a amenințat cu sabia, dar sora lui, 
Casandra, l-a recunoscut ca fiind fratele ei, iar Priam l-a 


primit cu bucurie ca fiu al sáu. Nenorocirea pe care Paris o 
aduce mai târziu asupra familiei si cetăţii sale natale, prin 
răpirea Elenei, este bine-cunoscută din poemele lui Homer, 
precum şi din prologul şi epilogul acestora. 

O anumită asemănare cu povestea naşterii lui Paris 
prezintă poemul lui Zal din miturile persane ale lui Firdusi. 
Primul fiu i se naşte lui Sam, rege al Sistanului, de către 
una dintre consoartele lui. Fiindcă avea părul alb, mama lui 
a tăinuit naşterea. Doica dezvăluie însă regelui naşterea 
fiului său. Sam este dezamăgit şi porunceşte ca fiul să fie 
abandonat. Slujitorii îl duc pe vârful Muntelui Alburs, unde 
este crescut de Somurgh, o pasăre puternică. După ce 
creşte, tânărul este văzut de o caravană, ai cărei membri 
vorbesc despre el ca fiind cel „pentru care o pasăre este de 
ajuns ca doică”. Odată, regele Sam îşi vede fiul într-un vis şi 
porneşte în căutarea copilului abandonat. Nu poate să 
ajungă pe piscul stâncii înalte, de la poalele căreia îl 
spionează în cele din urmă pe tânăr. Dar Somurgh îi duce 
fiul jos, unde este primit de rege cu bucurie şi numit 
succesorul său. 


TELEPHOS 


Aleos, rege în Tegea, află de la oracol că fiii săi vor pieri 
din cauza unui descendent al fiicei sale. 

Ca urmare, o face pe fiica sa, Auge, preoteasă a zeiței 
Atena şi îi interzice sub amenințarea cu moartea să aibă de- 
a face cu bărbați. Dar când Hercule este primit ca oaspete în 
sanctuarul Atenei, aflat fiind în expediţia împotriva lui 
Augias, vede fecioara şi, beat fiind, o violează. Când Aleos 
află despre sarcina ei, o trimite la Nauplios, un marinar 
brutal, cu porunca de a o arunca în mare. Pe drum însă îl 
naşte pe Telephos, pe Muntele Parthenios, iar Nauplios, 


neținând seama de poruncile primite, îi duce pe ea si pe 
copil în Mysia, unde îi predă regelui Teuthras. 

Potrivit altei versiuni, Auge naşte în taină, preoteasă 
fiind, dar tine copilul ascuns în templu. Când Aleos 
descoperă sacrilegiul, face în aşa fel încât copilul să fie 
abandonat în munții parthenieni+5, îl instruieste pe Nauplios 
să vândă mama într-o țară străină sau să o omoare. Acesta 
din urmă i-o dă lui Teuthras. 

Conform tradiției curente, Auge părăseşte copilul nou- 
născut şi fuge în Mysia, unde regele Teuthras, neavând 
copii, o adoptă. Băiatul este alăptat de o cerboaică şi este 
găsit de păstori, care îl duc la regele Korythos. Regele îl 
creşte ca fiu al său. Când Telephos ajunge la vârsta tinereţii, 
la sfatul oracolului, pleacă în Mysia să îşi caute mama. Îl 
scapă pe Teuthras, care era amenințat de duşmani, şi ca 
răsplată primeşte mâna presupusei fiice a regelui, adică a 
propriei sale mame, Auge. Ea însă refuză să se supună lui 
Telephos şi când acesta, mânios, este gata să o străpungă 
cu sabia, îl cheamă în ajutor pe iubitul ei, Hercule, Telephos 
recunoscându-şi astfel mama. După moartea lui Teuthras 
devine regele Mysiei. 


PERSEU 


Akrisios, regele  Argosului, ajunsese la o vârstă 
înaintată fără să aibă un urmaş de sex bărbătesc. Întrucât 
îşi dorea un fiu, a consultat oracolul din Delphi, dar acesta 
l-a avertizat în privința descendenților de sex bărbătesc si l- 


43 În versiunea lui Euripide, ale cărui tragedii, Auge şi Telephos, sunt 
ample, Aleos porunceşte ca mama şi copilul să fie aruncați în mare într-o 
ladă, dar datorită protecției Atenei, această ladă este dusă până la 
capătul mysian al râului, Kaikos. Acolo este găsită de Teuthras, care o ia 
pe Auge de soție şi adoptă copilul acesteia. 


a instiintat cá fiica sa, Danae, va naşte un băiat din pricina 
cáruia va muri. Pentru a impiedica aceasta, si-a inchis fiica 
într-o cameră de fier, poruncind ca aceasta să fie păzită cu 
grijă. Dar Zeus a pătruns prin acoperiş sub forma unei ploi 
de aur, iar Danae a devenit mama unui báiat^^. 

Într-o zi, Akrisios a auzit vocea micului Perseu în 
camera fiicei sale, aflând astfel că dăduse naştere unui 
copil. A omorât doica, dar şi-a dus fiica împreună cu fiul ei 
la altarul lui Zeus, pentru a-i spune sub jurământ numele 
tatălui adevărat. A refuzat să creadă însă afirmaţia fiicei, 
potrivit căreia Zeus era tatăl, şi a închis-o împreună cu 
copilul într-o ladă+5, care a fost aruncată în mare. Lada este 
purtată de valuri până pe coasta din Seriphos, unde Diktys, 
un pescar, numit de obicei frate ale regelui Polydektes, 
salvează mama şi copilul scotàndu-i din mare cu plasele lui. 
Diktys îi duce pe cei doi în casa lui şi îi ţine ca pe rudele 
sale. 

Polydektes se îndrăgosteşte totuşi de frumoasa mamă 
şi, cum Perseu îi stătea în cale, încearcă să-l îndepărteze, 
trimițându-l să-i aducă teasta Meduzei. Dar, în ciuda 
anticipărilor regelui, Perseu îndeplineşte această sarcină 
grea şi săvârşeşte mai multe fapte eroice pe lângă aceasta. 
La jocul cu aruncarea discurilor, îl omoară întâmplător pe 
bunicul său, aşa cum prezisese oracolul. Devine regele 


44 Autori mai târzii, inclusiv Pindar, spun că Danae nu a fost lăsată 
însărcinată de Zeus, ci de fratele tatălui ei. 


45 Simonides din Keos vorbeşte despre o carcasă dură ca plumbul, în 
care se spune că a fost abandonată Danae (Geibel, Klassisches 
Liederbuch.) 


Argosului, apoi al Tiryathului si întemeietorul cetăţii 
Micene“. 


GHILGAMEŞ 


Aelian, care a trăit cam prin 200 d.Hr., relatează în 
Poveşti cu animale istoria unui băiat care a fost salvat de un 
vultur”. 

„Animalele au un simțământ anume pentru om. Se stie 
cá un vultur a hránit un copil. Voi spune intreaga poveste, 
ca sá imi sustin spusele. Cànd Senechoros domnea peste 
babilonieni, profetii chaldeeni au prezis cá fiul fiicei regelui 
va lua regatul de la bunicul sáu. Această hotărâre a fost o 
profeție a chaldeenilor. Regele s-a temut de această profeție 
şi, în glumă fie spus, a devenit un al doilea Akrisios pentru 
fiica lui, pe care o păzea cu cea mai mare asprime. Dar, 
soarta fiind mai inteleaptá decât babilonianul, fiica lui a 
zămislit în taină cu un bărbat greu de văzut. De frica 
regelui, paznicii au aruncat copilul de pe Acropole, unde era 
intemnitatà fiica regelui. Vulturul, cu ochii lui ageri, a văzut 
căderea băiatului şi, înainte ca pruncul să se izbească de 
pământ, l-a prins pe spinarea sa, l-a dus într-o grădină şi l- 
a pus jos cu mare grijă. 

Când stăpânul locului a văzut băiatul frumos, a fost 
încântat de el şi l-a crescut. Băiatul a primit numele de 
Ghilgameş şi a devenit regele Babiloniei. Dacă cineva 
socoteşte aceasta o născocire, nu am nimic de spus, deşi am 
cercetat faptele cát am putut de bine. Iar de la Achaemenes, 


46 Conform lui Husing, mitul lui Perseu, existent în câteva versiuni, 
poate fi găsit şi în Japonia. Cf. şi Sydney Hartland, Legend of Perseus, 
1894-96, Londra. 


47 Claudius Aelianus, Historia animalium, XII, 21. 


persanul, de la care se trage nobletea persanilor, am aflat cá 
a fost elevul unui vultur”.48 


KYROS 


Mitul lui Kyros, pe care majoritatea cercetătorilor îl 
plasează în centrul acestui întreg cerc mitic - fără temeiuri 
suficiente, după cum se va vedea - ne-a fost transmis în mai 
multe versiuni. Conform relatării lui Herodot (aproximativ 
450 î.Hr.), care afirmă“? că a ales din patru versiuni 
cunoscute de el pe cea mai puțin „glorificatoare”, povestea 
naşterii şi tinereții lui Kyros este aceasta: 

Puterea regală peste mezi a fost deţinută, după 
Kyaxares, de fiul său, Astyages, care a avut o fiică numită 
Mandane. Odată, a văzut în vis, atât de multă apă venind 
din ea cât să umple o cetate întreagă şi să inunde toată 
Asia. E] şi-a povestit visul interpretilor de vise care erau şi 
magi şi s-a înspăimântat foarte tare după ce aceştia i-au 
lămurit totul. Când Mandane a crescut, a dat-o de soție nu 
unuia dintre mezi, egalul său prin naştere, ci unui persan, 
pe nume Cambyses. Acest bărbat venea dintr-o familie bună 
şi ducea o viață liniştită. Regele socotea că avea un rang 
inferior față de mezii din clasa mijlocie. 

În primul an după ce Mandane a devenit soția lui 
Cambyses, Astyages a avut altă vedenie în vis. A visat că o 
vie creştea din poala fiicei sale, iar această vie întuneca 


48 S-a spus, de asemenea, despre Ptolemeu, fiu al lui Lagos şi Arsinoe, 
că un vultur l-a apărat cu aripile lui de dogoarea soarelui, de ploaie şi de 
păsările de pradă (loc. cit.). 


49 Herodot, Istorii, I, 95. 


50 Op. cit., I, 107 si urm. Cf. Duncker, History of Antiquity, 1880, Leipzig. 


toată Asia cu umbra ei. După ce a povestit iarăşi această 
vedenie interpretilor de vise, a trimis dupá fiica lui, care era 
însărcinată, iar după sosirea ei din Persia, a vegheat-o, 
pentru cá voia să-i omoare vlăstarul. Căci magii tălmăcitori 
de vise ii profetiserá că fiul fiicei sale va deveni rege în locul 
său. 

Pentru a nu se împlini această soartă, el a aşteptat 
până s-a născut Kyros, iar apoi a trimis după Harpagos, 
care era rudă cu el şi cel mai mare confident al lui dintre 
mezi şi pe care îl pusese peste toate treburile lui. I-a spus 
astfel: „Dragul meu Harpagos, te voi însărcina cu o misiune 
pe care trebuie să o îndeplineşti cu sárguintà. Dar să nu mă 
înşeli şi să nu iti iei pe cineva să te ajute, căci s-ar putea să 
nu-ți fie bine. Ia acest băiat, pe care l-a născut Mandane, 
du-l acasă si omoară-l. La urmă poti să-l ingropi, cum şi în 
ce fel doreşti”. lar Harpagos a răspuns: „Mărite rege, 
slujitorul tău nu ţi-a fost niciodată nesupus, iar în viitor voi 
avea grijă să nu pácátuiesc în fata ta. Dacă aceasta iti e 
voia, poruncă este pentru mine să o săvârşesc cu credință”. 

După ce Harpagos a vorbit astfel şi băieţelul cu toate 
podoabele lui i-a fost dat în mâini, pentru a fi omorât, s-a 
dus acasă plângând. La sosire, i-a povestit soției sale tot ce 
îi spusese Astyages. lar ea a întrebat: „Ce vei face?” El a 
spus: „Nu mă voi supune lui Astyages chiar de va tuna şi 
fulgera de zece ori mai rău decât acum. Nu voi face precum 
doreşte si nu voi consimti la o astfel de nelegiuire. Am mai 
multe temeiuri: întâi, băiatul îmi este rudă de sânge; apoi, 
Astyages este bătrân şi nu are niciun moştenitor băiat. Dacă 
el moare şi regatul ajunge la fiica lui, pe al cărui fiu îmi 
porunceşte acum să-l omor, nu aş aduce cel mai mare 
pericol? Băiatul trebuie să moară însă, pentru ca eu să fiu 
în siguranță. Oricum, ucigaşul său va fi unul dintre oamenii 
lui Astyages, nu unul dintre ai mei”. 


Vorbind astfel, a trimis de îndată un sol la unul dintre 
păstorii regelui, pe nume Mithradates, care - după cum stia 
Harpagos - îşi tinea turma pe o păşune foarte bună de pe 
munte, plină de animale sălbatice. Soţia pástorului era si ea 
sclavá a lui Astyages, numindu-se Kyno in greacá sau 
Spako (,cátea") in limba mezilor. Când a sosit păstorul 
degrabă, la porunca lui Harpagos, acesta din urmă i-a spus: 
„Astyages iti porunceşte să iei acest băiat şi să-l laşi in 
munții cei mai sălbatici, ca să piară cât de iute se poate şi 
mie mi-a poruncit să-ți spun: dacă nu omori băiatul, ci îl 
laşi în viață, oricum ai face acest lucru, vei avea parte de cea 
mai ruşinoasă moarte. lar eu sunt însărcinat să veghez ca 
băiatul să fie părăsit cu adevărat”. 

După ce a ascultat acestea, păstorul a luat băiatul, s-a 
îndreptat spre casă şi a ajuns la coliba lui. Soţia sa fiind 
grea, fusese toată ziua în chinurile facerii şi tocmai născuse, 
când păstorul plecase spre cetate. Erau foarte îngrijorați 
unul pentru celălalt. Când s-a întors şi femeia l-a revăzut 
apărând pe neaşteptate, l-a întrebat prima oară de ce 
trimisese Harpagos după el cu atâta grabă. Iar el a spus: 
„Draga mea soție, ce bine ar fi fost să nu fi văzut niciodată 
ce am văzut şi am auzit în cetate şi ce s-a întâmplat 
stăpânilor nostri. Casa lui Harpagos era plină de tipete si 
vaiete. Am fost uimit, dar am intrat si, la scurtá vreme dupá 
ce am intrat, am vázut un báietel asezat in fata mea, care se 
Zbátea, plàngea si era imbrácat in vesminte bogate, tesute 
cu fir de aur. Când m-a văzut Harpagos, mi-a poruncit să 
iau repede băiatul şi să-l părăsesc în locul cel mai sălbatic 
din munți. A spus că Astyages a poruncit aceasta si a 
adăugat amenințări groaznice, dacă nu fac aşa. Am luat 
copilul şi am plecat cu el, gândindu-mă că este al unuia 
dintre slujitori, căci nu îmi dădeam seama de unde apăruse. 
Pe drum însă am aflat întreaga poveste de la slujitorul care 
mi-a pus băiatul în braţe şi m-a condus afară din cetate. 


Este fiul Mandanei, fiica lui Astyages, si al lui Cambyses, 
fiul lui Kyros, iar Astyages a poruncit să fie omorât. Iată, 
acesta este băiatul”. 

După ce şi-a încheiat povestirea, păstorul a dezvelit 
copilul şi i l-a arătat, iar când femeia a văzut că era un copil 
frumos şi puternic, a plâns şi a căzut la picioarele soțului ei, 
rugându-l să nu îl părăsească. El a spus însă că nu putea 
face altfel, căci Harpagos avea să trimită slujitori să vadă 
dacă se săvârşiseră cele poruncite. Ar fi suferit o moarte 
ruşinoasă dacă nu făcea astfel. Ea a spus atunci: „Dacă nu 
am reuşit să te mişc, fă în aşa fel ca ei să vadă un copil 
părăsit. Am născut un copil mort. Ia-1 si părăseşte-l, iar pe 
fiul fetei lui Astyages îl vom creşte ca pe copilul nostru. În 
felul acesta, nu vei fi socotit un slujitor nesupus, nici nu 
vom páti ceva rău. Copilul nostru născut fără viață va avea 
parte de o înmormântare regească, iar viața copilul viu va fi 
păstrat”. 

Păstorul a făcut aşa cum l-a rugat şi l-a sfătuit soţia lui 
să facă. A pus propriul băiat într-un coş, l-a îmbrăcat cu 
toate broderiile celuilalt şi l-a părăsit pe muntele cel mai 
pustiu. Trei zile mai târziu, i-a dat de ştire lui Harpagos că 
putea acum să îi arate leşul băiatului. Harpagos şi-a trimis 
cei mai credincioşi paznici ai săi şi a poruncit ca fiul 
păstorului să fie înmormântat. Celălalt băiat, care a fost 
cunoscut mai târziu ca Kyros, a fost crescut de soţia 
păstorului. Nu l-au numit Kyros, ci i-au dat alt nume. 

Când băiatul a împlinit doisprezece ani, adevărul a fost 
descoperit din întâmplare. Se juca pe drum, cu alti băieți de 
vârsta lui, în satul unde erau ţinute cirezile. Băieţii se jucau 
de-a regele şi l-au ales (în această funcție) pe asa-zisul fiu al 
văcarului5!. Iar el a poruncit unora să ridice case, altora să 


51 Acelaşi joc „de-a regele” se găseşte în mitul hindus despre 
Candragupta, întemeietorul dinastiei Maurja, pe care mama lui l-a 


poarte sulite; pe unul l-a fácut supraveghetorul regelui, pe 
altul l-a insárcinat cu purtarea soliilor; pe scurt, fiecare si-a 
primit sarcina cuvenită. Unul dintre tovarăşii de joacă ai 
băiatului era fiul lui Artembares, un bărbat respectat printre 
mezi, iar când acesta nu a făcut cum poruncise Kyros, 
acesta din urmă i-a pus pe ceilalți băieți să pună mâna pe 
el. Băieţii s-au supus, iar Kyros l-a pedepsit cu lovituri 
aspre. După ce i-au dat drumul, s-a înfuriat rău, pentru că 
se purtaseră cu el în chip necuvenit. A dat fuga în oraş şi s- 
a plâns tatălui său pentru ceea ce îi făcuse Kyros. Nu a 
pomenit numele lui Kyros, căci încă nu era numit astfel, dar 
a spus fiul văcarului. 

Artembares a mers plin de mânie cu fiul său la 
Astyages, plângându-se de purtarea neruşinată şi a vorbit 
astfel: „Mărite rege, îndurăm asemenea purtare revoltătoare 
de la slujitorul tău, fiul văcarului”. Şi i-a arătat umerii fiului 
său. Când Astyages a auzit şi a văzut aceasta, a vrut să 
răzbune băiatul de dragul lui Artembras şi a trimis după 
văcar şi fiul său. Când s-au aflat amândoi in fata lui, 
Astyages s-a uitat la Kyros şi a spus: „Tu, fiul unui om de 
rând, ai avut îndrăzneala să te porti atât de nerusinat cu 
fiul unui om pe care îl cinstesc nespus!” El a răspuns: 
„Stăpâne, a primit doar ce i se cuvenea. Căci băieţii din sat — 


abandonat după naştere într-un vas la poarta unui crescător de vite, 
unde l-a găsit un văcar şi l-a crescut. Mai târziu, a ajuns la un vânător, 
la care s-a jucat „de-a regele” împreună cu alti copii, iar regele a 
poruncit ca mâinile şi picioarele criminalilor să fie tăiate. [Motivul 
mutilării apare şi în legenda lui Kyros şi are în general o largă 
răspândire.] La porunca sa, membrele separate au revenit la poziția lor 
obişnuită. Kanakja, care privea o dată la jocul lor, a admirat băiatul si l- 
a cumpărat de la vânător pentru o mie de Karshapana; acasă, a 
descoperit cá băiatul era un Maurja. (Apud Lassen, Indische 
Altertumskunde, II, 196.) 


el aflându-se printre ei - s-au jucat si m-au făcut pe mine 
regele lor, crezându-mă cel mai potrivit pentru aceasta. 
Ceilalți băieți au făcut precum li s-a spus, dar el nu s-a 
supus şi nu m-a ascultat deloc. Şi-a primit răsplata pentru 
aceasta. Dacă merit să fiu pedepsit, sunt gata să mă 
supun”. 

După ce băiatul a vorbit în felul acesta, Astyages l-a 
recunoscut într-o clipă. Căci trăsăturile chipului său i se 
infátisau ca cele proprii, iar răspunsul lui era cel al unui 
tânăr de obârşie înaltă. Mai mult, i se părea că vremea ce 
trecuse de la părăsire se potrivea cu vârsta băiatului. Faptul 
acesta l-a lovit drept în inimă şi a rămas o vreme fără 
cuvinte. Cu greu şi-a recăpătat stăpânirea de sine, când a 
vorbit ca să scape de Artembares, pentru a putea să-i ia la 
întrebări pe văcari fără martori. 

„Dragul meu Artembares”, a spus el, „voi avea grijă ca 
nici tu, nici fiul tău să nu aveți pricină să và plàngeti". 
Astfel, i-a dat de înțeles lui Artembares că poate pleca. 
Kyros, în schimb, a fost condus în palat de slujitori la 
porunca lui Astyages, văcarul urmând să rămână în spate. 
Când a rămas singur cu el, Astyages l-a întrebat de unde 
avea băiatul şi cine i-l pusese în brațe. Văcarul a spus însă 
că era fiul său şi că femeia care îi dăduse naştere trăia cu el. 
Astyages i-a spus că era cu totul lipsit de înțelepciune din 
partea lui să caute cele mai crude schingiuiri şi a făcut 
semn săbierilor să pună mâna pe el. În timp ce era dus 
pentru a fi schingiuit, văcarul a mărturisit întreaga poveste, 
de la început până la sfârşit, începând până la urmă să se 
milogească şi să se roage pentru iertare. 

În tot acest timp, Astyages nu era atât de pornit 
împotriva vácarului, care îi dezvăluise adevărul, cât 
împotriva lui Harpagos. A poruncit săbierilor să-l cheme si, 
când Harpagos s-a aflat în fața lui, Astyages l-a întrebat 
astfel: „Dragul meu Harpagos, in ce fel ai luat tu viața fiului 


fetei mele, pe care ti l-am încredințat odinioară?” Văzându-l 
pe văcar stând alături, Harpagos nu a ales minciuna, de 
teamă că va fi contrazis imediat, aşa că a început să spună 
adevărul. Astyages şi-a ascuns furia care se intetea in el şi i- 
a spus întâi ce aflase de la văcar. Apoi a arătat că băiatul 
trăia încă şi totul ieşise bine. A spus că regretase mult ce 
făcuse copilului si cá reproşurile fiicei îi străpunseseră 
sufletul. „Dar cum totul s-a sfârşit atât de bine, trimite-ti 
fiul să-l salute pe noul venit, iar apoi vino să mănânci cu 
mine, căci voi face o sărbătoare în cinstea zeilor care au 
săvârşit toate acestea”. 

Când a auzit Harpagos acestea, s-a plecat până la 
pământ în fața regelui şi s-a lăudat în sinea lui pentru că 
greşeala sa luase o întorsătură bună şi pentru că fusese 
poftit la masa regelui în amintirea fericitului eveniment. Asa 
că s-a dus acasă şi, odată ajuns, şi-a trimis de îndată 
singurul fiu, un băiat de vreo treisprezece ani, spunându-i 
să meargă la Astyages şi să facă precum i se poruncise. 
Apoi, Harpagos a povestit bucuros soţiei sale ce i se 
întâmplase. Astyages l-a măcelărit însă pe fiul lui Harpagos, 
îndată ce a sosit la curte, l-a tăiat în bucăţi şi a fript o parte 
din carne. Altă parte a gătit-o şi când totul a fost gata, a 
tinut-o gata să fie servită. Când a sosit ceasul mesei, 
Harpagos şi ceilalți oaspeţi au ajuns la palat. O masă cu 
carne de oaie era aranjată în fata lui Astyages si a celorlalți, 
dar Harpagos a fost servit cu carnea propriul său fiu, fără 
cap şi fără bucăţile de la mâini şi de la picioare, dar cu toate 
celelalte în schimb. Aceste părți erau ținute ascunse într-un 
COŞ. 

Când Harpagos a părut sătul, Astyages l-a întrebat 
dacă îi plăcuse carnea şi, după ce Harpagos a răspuns că 
fusese bună, slujitorii, cărora li se poruncise să facă aşa, au 
adus capul acoperit al fiul său, cu mâinile şi picioarele, s-au 
îndreptat spre Harpagos şi i-au spus să dea vălul la o parte 


Si sá ia ce pofteste. Harpagos a fácut astfel, a dezvelit cosul 
şi a văzut rămăşiţele fiului sáu. Când le-a zărit, nu s-a lăsat 
cuprins de groază, ci s-a stăpânit. Astyages l-a întrebat 
atunci dacă ştia ce carne máncase, iar el a răspuns că ştia 
foarte bine şi că orice făcea regele era bine făcut. Spunând 
acestea, a luat carnea care rămăsese şi s-a dus acasă cu ea, 
unde se pare că avea de gând să o îngroape. 

Aceasta a fost răzbunarea lui Astyages pe Harpagos. În 
ce-l priveşte pe Kyros, a ţinut sfat şi a chemat aceiaşi magi 
care îi lămuriseră visul, după care i-a întrebat cum 
tâlcuiseră cândva vedenia din visul său. Ei au spus însă că 
băiatul trebuie să devină rege, dacă a rămas în viață şi nu a 
murit înainte de vreme. Astyages a răspuns: „Băiatul este 
viu, se află aici si a stat la ţară. Băieţii din sat l-au ales ca 
rege al lor. lar el a făcut totul ca regii adevărați căci şi-a 
ales, ca un adevărat stăpân, săbieri, portari, soli şi toate 
celelalte. Cum tălmăciți aceasta?” Magii au răspuns: „Dacă 
băiatul este în viață si a fost făcut rege fără ajutorul 
nimănui, poti sta liniştit în privința lui şi să te bucuri, căci 
nu va fi făcut iar rege. Deja câteva profeţii de-ale noastre s- 
au dovedit adevărate pentru nişte fleacuri şi ce se bizuie pe 
vise este fără de folos”. 

Atunci Astyages a spus: „Vrăjitorilor, sunt întru totul de 
acord cu voi că visul s-a împlinit, când băiatul a fost rege cu 
numele, şi că nu mai am de ce să mă tem de el. Sfátuiti-mà 
totuşi cu grijă cu privire la ce este mai sigur pentru casa 
mea si pentru voi înşivă”. Atunci, magii au spus: „Trimite 
băiatul departe, ca să dispară din fata ochilor tăi, trimite-l in 
tara persanilor, la părinții lui". 

Când Astyages a auzit aceasta, a fost foarte mulțumit. A 
trimis după Kyros si i-a zis: „Fiule, am greşit mult față de 
tine, amăgit fiind de un vis, dar norocul tău te-a salvat. 
Acum du-te bucuros în tara persanilor. Îţi voi da o escortă 


sigură. Acolo vei găsi un tată si o mamá cu totul altfel decât 
văcarii, Mithradates şi soția lui". 

Astfel a vorbit Astyages, iar Kyros a fost trimis departe. 
Când a ajuns în casa lui Cambyses, părinții lui l-au primit 
cu mare bucurie aflând cine era, căci credeau că pierise 
atunci şi au dorit să stie cum rezistase. El le-a spus că a 
crezut despre sine că este fiul văcarului, dar că aflase totul 
pe drum de la însoțitorii pe care Astyages îi trimisese cu el. 
Povesti că soția văcarului îl salvase şi o lăudă peste măsură. 
Cáteaua (Spako) jucase rolul principal în spusele lui. 
Părinții se agátará de acest nume, aşa încât salvarea 
copilului să pară si mai minunată, punându-se astfel 
temelia mitului cá Kyros cel părăsit a fost aláptat de o cátea. 

Mai târziu, Kyros, stârnit de Harpagos, i-a ridicat pe 
persani împotriva mezilor. S-a declarat război, iar Kyros, 
aflat în fruntea persanilor, i-a învins pe mezi în bătălie. 
Astyages a fost luat prizonier viu, dar Kyros nu i-a făcut 
niciun rău, ci l-a ținut cu el până când a murit. Relatarea 
lui Herodot se încheie cu aceste cuvinte: „lar de atunci 
încolo peste Asia au domnit persanii şi Kyros. Aşa s-a 
născut, a crescut şi a fost făcut rege Kyros”. 


Relatarea lui Pompeius Trogus se păstrează numai în 
extrasul alcătuit de Justinus52. Astyages a avut o fiică, dar 
niciun moştenitor de sex masculin. El a văzut în vis o viță 
de vie crescând din poala ei, ai cărei muguri umbreau toată 
Asia. Interpretii de vise au spus că viziunea însemna 


52 Justinus, Extract from Pompeius Trogus' Philippian History, I, 4-7. 
Dupá cum reiese din extrasul lui Justinus, sursele naratiunii lui Trogus 
sunt probabil povestile persane ale lui Deinon (scrise in prima jumátate 
a secolului al IV-lea i.Hr.). 


măreția nepotului sáu pe care avea să il nască fiica lui, dar 
şi pierderea teritoriilor de către el însuşi. 

Pentru a alunga această spaimă, Astyages nu şi-a dat 
fiica de soţie niciunui bărbat important, niciunuia dintre 
mezi, astfel încât mintea nepotului să nu fie înălțată de 
statutul patern unit cu cel matern. A căsătorit-o însă cu 
Cambyses, un bărbat de clasă mijlocie din poporul 
persanilor - necunoscut la acel moment. Dar acest lucru nu 
a fost suficient pentru a înlătura temerile lui Astyages, 
acesta chemându-şi acasă fiica însărcinată, pentru a vedea 
pieirea pruncului cu propriii ochi. 

După ce băiatul s-a născut, i l-a încredințat lui 
Harpagos, prietenul şi confidentul său, ca să îl ucidă. De 
teamă că fiica lui Astyages se va răzbuna pe el pentru 
moartea fiului ei, când ar fi ajuns la domnie, după moartea 
tatălui ei, a dat băiatul păstorului regelui poruncindu-i să-l 
abandoneze. În acelaşi timp cu Kyros, s-a întâmplat să se 
nască un fiu si păstorului. Când soția acestuia a aflat că 
pruncul regelui fusese părăsit, a rugat insistent să îi fie 
adus ca să îl poată privi. Mişcat de rugámintile ei, păstorul 
s-a întors în pădure. Acolo a găsit o cátea stând lângă copil, 
alăptându-l şi ţinând animalele şi păsările la distanță. În 
fata acestui spectacol, a fost cuprins de aceeaşi compasiune 
ca şi cáteaua, aşa încât a luat băiatul şi l-a dus acasă, 
cáteaua urmându-l foarte neliniştită. Când soţia sa a luat 
băiatul în brațe, acesta i-a zàmbit de parcă ar fi cunoscut-o 
şi, cum era foarte puternic si îi intrase în gratii cu zâmbetul 
lui plăcut, ea l-a implorat pe păstor să (părăsească propriul 
copil in schimb55) îi îngăduie să crească acel băiat; ori 
fiindcă o interesa binele lui, ori fiindcă îşi pusese speranțele 
în el. Astfel, a trebuit ca cei doi băieți să-şi schimbe 


53 Despre cuvintele aflate în paranteză se spune că lipsesc din anumite 
manuscrise. 


destinele intre ei; unul a fost crescut in locul copilului 
păstorului, iar celălalt a fost abandonat in locul nepotului 
regelui. 

Urmarea acestei relatări aparent mai neprelucrate 
concordă în aspectele esențiale cu cea a lui Herodot. 


O versiune complet diferită a mitului lui Kyros s-a 
păstrat în relatarea unui contemporan al lui Herodot, 
Ktesias, al cărei original s-a pierdut, fiind însă înlocuit de 
un fragment din Nikolaos din Damasc*?^. Acest fragment din 
Nikolaos rezumá naratiunea lui Ktesias, care alcátuieste mai 
mult de o carte din istoria persană scrisă de el. Se spune 
despre Astyages că a fost cel mai valoros rege al mezilor, 
după Abakes. Sub guvernarea lui a avut loc marea 
transmutare prin care conducerea a trecut de la mezi la 
persani din următoarea cauză: mezii aveau o lege potrivit 
căreia un sărac care mergea la un bogat pentru sprijin şi i 
se preda, trebuia hrănit, îmbrăcat şi ţinut ca sclav de către 
bogat sau, dacă acesta din urmă refuza, săracul avea 
libertatea de a se duce în altă parte. În felul acesta un băiat 
pe nume Kyros, un mard prin naştere, a venit la slujitorul 
regelui care era conducătorul măturătorilor palatului. Kyros 
era fiul lui Atradates, care, din cauza sărăciei, se făcuse 
tâlhar si a cărui soție, Argoste, mama lui Kyros, îşi câştiga 
traiul păscând caprele. 

Kyros s-a predat pentru pâinea zilnică şi a ajutat la 
curățarea palatului. Fiind  sárguincios, conducătorul 
măturătorilor i-a dat haine mai bune şi l-a avansat de la 
măturătorii de afară la cei care curátau interiorul palatului 
regal, punându-l sub intendentul acestora. Acest om era 
sever şi îl biciuia des pe Kyros. L-a lăsat şi s-a dus la cel 


54 Nikol. Damasc., frag. 66, Ktes.; Frag. Pers., 2, 5. 


care aprindea lămpile, care l-a plăcut pe Kyros si l-a 
apropiat de rege, punându-l printre purtătorii tortelor 
regale. Când Kyros s-a distins şi în această nouă poziție, s-a 
dus la Artembares, care era conducătorul paharnicilor şi a 
dus el însuşi cupa regelui. Artembares l-a acceptat cu 
bucurie pe Kyros şi i-a poruncit să toarne vin oaspeților 
aflați la masa regelui. 

Nu mult după aceea, Astyages a observat îndemânarea 
şi agilitatea lui Kyros şi modul grațios în care oferea cupa de 
vin, aşa că l-a întrebat pe Artembares de unde venise acest 
tânăr care era un paharnic atât de priceput. „O stăpâne”, a 
răspuns el, „băiatul acesta este sclavul tău, are părinți 
persani, e din neamul marzilor şi mi s-a predat mie pentru 
a-şi câştiga traiul”. 

Artembares era bătrân şi, îmbolnăvindu-se odată de 
febră, l-a rugat pe rege să il lase să stea acasă până când isi 
revenea. „Tânărul pe care l-ai lăudat va turna vin în locul 
meu şi dacă te va mulțumi, mărite rege, ca paharnic, eu, 
care sunt un eunuc, îl voi lua ca fiu al meu". Astyages a 
consimțit, iar celălalt a avut încredere in Kyros ca într-un 
fiu. Kyros a stat astfel lângă rege şi i-a turnat vinul zi şi 
noapte, arătând mare pricepere si istetime. Astyages i-a 
oferit venitul lui Artembares, ca şi când ar fi fost fiul său, 
adăugând multe daruri, iar Kyros a devenit un om mare al 
cărui nume se auzea peste tot. 

Astyages avea o fiică foarte nobilă şi frumoasă55, pentru 
care alesese ca soț un bărbat dintre mezi, Spitamas, 
adăugând toată Media la zestrea ei. Apoi, Kyros a trimis 
după tatăl şi mama lui în tara mezilor, care s-au bucurat de 
norocul fiului lor, iar mama lui i-a povestit visul pe care îl 
avusese când era însărcinată cu el, în timp ce dormea în 


55 În versiunea lui Ktesias, numele acestei fiice este Amytis (nu 
Mandane). 


sanctuar pe vremea când mâna caprele. Atât de multă apă 
ieşise din ea încât se făcuse ca un râu mare, inundând toată 
Asia şi curgând până la mare. 

Când a auzit tatăl acestea, a poruncit ca visul să le fie 
prezentat chaldeenilor din Babilon. Kyros l-a chemat pe cel 
mai înțelept dintre ei şi i-a povestit visul. Acesta a spus că 
visul prezicea un mare noroc pentru Kyros şi cea mai înaltă 
demnitate din Asia. Dar Astyages nu trebuia să afle de el, 
„căci altfel te va omori în chip ruşinos, ca şi pe mine, 
tâlcuitorul”, a zis babilonianul. Şi-au jurat unul altuia să nu 
spună nimănui despre această viziune măreaţă şi 
neasemuită. 

Mai târziu, Kyros s-a ridicat la demnități şi mai mari, i-a 
făcut tatălui său o satrapie în Persia şi a adus-o pe mama sa 
la cel mai înalt rang şi posesiuni dintre toate femeile persane. 
Dar când babilonianul a fost omorât curând după aceea de 
Oebares, confidentul lui Kyros, soția lui a destăinuit regelui 
visul profetic în momentul în care a aflat de expediţia lui 
Kyros în Persia, pe care o întreprinsese pentru pregătirea 
unei rázmerite. Regele şi-a trimis cáláretii după Kyros cu 
porunca de a-l aduce mort sau viu. Kyros a scăpat însă 
printr-un şiretlic. 

În cele din urmă, are loc o luptă, care se sfârşeşte cu 
înfrângerea mezilor. Kyros cucereşte şi Ecbatana, iar aici 
sunt luați prizonieri fiica lui Astyages şi soțul ei, Spitamas, 
împreună cu cei doi fii ai lor. Dar Astyages însuşi nu putea 
fi găsit, căci Amytis şi Spitamas îl ascunseseră în palat, sub 
grinzile acoperişului. Kyros a poruncit atunci ca Amytis, 
soțul ei şi copiii să fie schingiuiti până când vor dezvălui 
ascunzătoarea lui Astyages, dar el a ieşit de bună voie, 
pentru ca rudele sale să nu fie torturate din cauza lui. Kyros 
a ordonat executarea lui Spitamas, fiindcă mintise afirmând 
că nu stie locul in care se ascunde Astyages; iar Amytis a 
devenit soția lui Kyros. El l-a eliberat pe Astyages din 


lanțurile cu care il legase Oebares, La cinstit ca tată si l-a 
făcut satrap al barkanienilor. 


O mare similaritate a mitului despre Kyros cu versiunea 
lui Herodot se gáseste in istoria timpurie a eroului regal 
iranian, Kaikhosrav, asa cum este relatată de Firdusi in 
Sah-name. Acest mit este redat mult mai pe larg de 
Spiegel5. În timpul războiului regelui Kaikaus al Bactriei şi 
Iranului, purtat împotriva regelui Afrasiab al Turanului, 
Kaikaus a decăzut împreună cu fiul său, Siavaksh, care i-a 
cerut lui Afrasiab protecţie şi sprijin. A fost primit bine de 
Afrasiab, care i-a dat-o de soție pe fiica sa, Feringis, convins 
de vizirul său, Piran, deşi i se profetise că fiul care se va 
naşte din această uniune îi va duce o mare nenorocire. 

Garsevaz, fratele regelui, o rudă apropiată a lui 
Siavaksh, îl calomniază pe ginere, iar Afrasiab porneşte o 
armată împotriva lui. Înainte de naşterea fiului său, 
Siavaksh este avertizat printr-un vis, care prevestea propria 
distrugere şi moarte, dar regalitate pentru odrasla lui. Fuge, 
aşadar, de Afrasiab, dar este luat prizonier şi ucis la 
porunca şahului. Soţia lui, care era însărcinată, este salvată 
de Piran din mâinile ucigaşilor. 

Cu condiția de a anunța imediat predarea lui Feringis 
regelui, lui Piran i se îngăduie să o ţină în casa lui. Umbra 
lui Siavaksh cel ucis vine la el într-un vis şi îi spune că s-a 
născut un răzbunător, iar Piran găseşte într-adevăr în 
camera lui Feringis un băiat nou-născut, pe care îl numeşte 
Kaikhosrav. Afrasiab nu mai insistă asupra uciderii 
băiatului, dar îi porunceşte lui Piran să predea copilul 
împreună cu o doică păstorilor, care urmau să-l crească fără 
să-i aducă la cunoştinţă originea sa. Dar descendentul regal 


56 Eranische Altertumskunde, I, 581 şi urm. 


se arată rapid prin curajul si comportamentul sáu, iar când 
Piran îl ia pe băiat înapoi în casa lui, Afrasiab devine 
neîncrezător şi porunceste ca băiatul să fie adus în fata lui. 
Instruit de Piran, Kaikhosrav face pe prostul”? şi oferă noi 
asigurări în privința inofensivitátii sale, astfel cà sahul il 
lasă să meargă la mama lui, Feringis. În cele din urmă, 
Kaikhosrav este încoronat ca rege de bunicul său, Kaikaus. 
După lupte prelungite, complicate şi extenuante, Afrasiab 
este luat prizonier până la urmă, cu ajutor divin. 
Kaikhosvrav îi taie capul de pe umeri şi, de asemenea, 
porunceşte decapitarea lui Garsivaz. 


57 Pe baza motivului nebuniei simulate şi a altor trăsături 
corespunzătoare, Jiriczek („Hamlet in Iran") a prezentat Legenda lui 
Hamlet drept o variaţie a mitului iranian al lui Kaikhosvrav. Această idee 
a fost dezvoltată de H. Lessmann („Die Kyrossage in Europa”), care 
prezintă legenda lui Hamlet ca fiind izbitor de concordantă în anumite 
puncte, cum ar fi cel al nebuniei simulate, cu legenda lui Brutus şi a lui 
Tell. Din punctul de vedere al unei alte legături, rădăcinile mai adânci 
ale acestor relaţii au fost discutate mai amplu, mai ales cu referire la 
legenda lui Tell. (Vezi: Das Inzest-Motiv in Dichtung und Sage, Capitolul 
VIII.) Ni se atrage atenția şi asupra povestii lui David, asa cum este 
prezentată în cărțile lui Samuel. Şi aici descendentul regal, David, este 
făcut păstor, ridicându-se treptat pe scara socială până la tronul regal. I 
se dă, de asemenea, fiica regelui de soţie, iar regele încearcă să-l ucidă, 
dar David este întotdeauna salvat prin intervenţii miraculoase de cele 
mai mari pericole. Şi el evită persecuția simulând nebunia şi făcând pe 
prostul. Relaţia dintre legenda lui Hamlet şi cea a lui David a fost deja 
înfăţişată de Jiriczek si Lessmann. Personajul biblic al acestui întreg 
cerc mitic este, de asemenea, scos în evidență de Jiriczek, care găseşte 
în povestea morţii lui Siavaksh anumite trăsături din Patimile 
Mântuitorului. 


O anumită asemănare, desi mai vagă, cu legenda 
precedentă prezintă mitul iranian despre Feridun, asa cum 
este relatat de Firdusi în Mituri eroice persane. Zohak55, 
regele Iranului, vede odată într-un vis trei oameni de viță 
regală. Doi dintre ei sunt incovoiati de ani, dar între ei se 
află un bărbat mai tânăr care tine in mâna dreaptă un 
buzdugan cu un cap de taur; acest bárbat páseste spre el si 
il doboară la pământ cu buzduganul. Interpretii de vise au 
spus regelui cá tànárul erou care il va detrona este Feridun, 
un urmas al neamului lui Dschemschid. 

Zohak porneste imediat sá caute urmele dusmanului 
infricosátor. Feridun este fiul lui Abtin, un nepot al lui 
Dschemschid. Tatăl sáu se ascunde de tiran, dar este prins 
şi omorât. Feridun însuşi, un băiat de vârstă fragedă, este 
salvat de mama sa, Firanek, care scapă împreună cu el şi îl 
dă în grija paznicului unei păduri îndepărtate. Aici este 
alăptat de vaca Purmaje. Rămâne în acest loc timp de trei 
ani, după care mama lui nu mai socoteşte că este în 
siguranţă şi îl duce unui eremit de pe Muntele Alburs. La 
scurt timp după aceea, Zohak vine în pădure şi omoară 
paznicul şi vaca. 

Când avea şaisprezece ani, Feridun a coborât de pe 
Muntele Alburs, şi-a aflat originea de la mama lui şi a jurat 
să răzbune moartea tatălui şi pe cea a doicii sale. În 
expediția împotriva lui Zohak, este însoţit de cei doi frati mai 
vârstnici ai săi, Purmaje şi Kayanuseh. Porunceşte să-i fie 


58 Numele Zohak este o transformare a expresiei zend „Ashi-dahaka”, 
care înseamnă „şarpe rău”. (Vezi R. Roth, „The Myth of Feridun in India 
and Iran”.) Mitului iranian despre Feridun îi corespunde mitul hindus 
despre Trita, a cărui dublură avestică este Thraetaona. Ultima formă 
numită este autentificată în cel mai înalt grad; de la ea s-au format, prin 
tranziția sunetelor aspirate, întâi Phreduna, apoi Fredun sau Afredun; 
Feridun este o formă mai recentă. Cf. Eranische Altertumskunde, I. 


fácut un buzdugan si il impodobeste cu un cap de taur in 
amintirea mamei sale adoptive, vaca. Cu acest buzdugan il 
loveste pe Zohak, asa cum fusese prevestit de vis. 


TRISTAN 


Intriga din povestea lui Feridun se regáseste in legenda 
lui Tristan, asa cum este relatată in poemul epic redactat de 
Gottfried de Strassbourg. Acest fapt este evident in special 
in prologul legendei lui Tristan, care se repetă mai târziu in 
aventurile eroului insusi (duplicare). Riwalin, rege in tara 
parmenienilor, făcând o expediție până la curtea lui Marke, 
rege al Kurnewalului si al Angliei, a făcut cunoştinţă cu 
frumoasa soră a acestuia din urmă, Blancheflure, iar inima i 
s-a aprins de dragoste pentru ea. 

În timp ce îl sprijinea pe Marke într-o campanie, 
Riwalin a fost rănit mortal şi dus la Tintajole. Blancheflure, 
deghizată în cersetoare, a dat fuga la patul de moarte, iar 
dragostea ei devotată a salvat viața regelui. Ea a fugit cu 
iubitul ei în ţara lui natală (obstacole), iar acolo a fost 
proclamată consoarta acestuia. Însă Morgan a atacat tara 
lui Riwalin pentru Blancheflure, pe care regele a incredintat- 
o credinciosului său slujitor, Rual, fiindcă era însărcinată. 

Rual a dus-o pe regină în castelul Kaneel, pentru a fi în 
siguranță. Acolo, ea a dat naştere unui fiu şi a murit, în timp 
ce soțul ei a căzut în bătălia împotriva lui Morgan. Pentru a 
apăra vlăstarul regelui de persecuția lui Morgan, Rual a 
răspândit zvonul că pruncul se născuse mort. Băiatul a fost 
numit Tristan, fiindcă fusese conceput şi născut în durere. 

Sub îngrijirea părinților săi adoptivi, Tristan a crescut la 
fel zdravăn la trup ca şi la minte, până în al paisprezecelea 
an, când a fost răpit de nişte negustori norvegieni, care l-au 
părăsit pe țărm în Kurnewal, temându-se de mânia zeilor. 
Aici, băiatul a fost găsit de soldaţii regelui Marke, care a fost 


atât de mulțumit de tânărul acela viteaz si frumos, încât l-a 
făcut imediat maestrul său de vânătoare (carieră) şi l-a 
tratat cu multă afecțiune. 

Între timp, credinciosul Rual pornise în căutarea fiul 
său adoptiv răpit, pe care l-a găsit în cele din urmă în 
Kurnewal, unde Rual ajunsese cerşind pe drum. Rual a 
dezvăluit descendența lui Tristan regelui, care a fost încântat 
să vadă în el pe fiul iubitei sale surori şi l-a ridicat la rangul 
de cavaler. Pentru a-şi răzbuna tatăl, Tristan porneşte 
împreună cu Rual în Parmenia, îl învinge pe Morgan, 
uzurpatorul, şi îi dă tara lui Rual ca feudă, iar el se întoarce 
la unchiul său, Marke5?. 

Adevărata legendă a lui Tristan continuă cu o repetare 
a principalelor teme. Aflat în slujba lui Marke, Tristan îl 
ucide pe Morald, mirele Isoldei şi, fiind rănit de moarte, este 
salvat de Isolda. O cere în căsătorie, îndeplineşte condiția 
pusă de unchiul său, Marke, aceea de a ucide un dragon, 
iar ea îl urmează fără să vrea la Kurnewal, unde ajung 
călătorind pe mare. 

Pe parcursul călătoriei, beau fără să vrea potiunea 
nimicitoare a dragostei, care îi leagă unul de altul într-o 
pasiune frenetică. Îl trădează pe regele Marke, iar în noaptea 
nuntii servitoarea credincioasă a Isoldei, Brangäne, o 
înlocuieşte pe regină si isi sacrifică virginitatea regelui. 
Urmează exilarea lui Tristan, cele câteva încercări ale sale 
de a-şi recâştiga iubita, deşi între timp se căsătorise cu 
Isolda Whitehand, care semăna cu ea. În cele din urmă, este 
rănit din nou de moarte, iar Isolda ajunge prea târziu ca să-l 
mai salveze$0, 


59 Apud Chop, Erläuterungen zu Wagner's Tristan. 


60 Cf. Immermann, Tristan und Isolde, Ein Gedicht in Romanzen, 
Düsseldorf, 1841. La fel ca epopeea lui Gottfried de Strassbourg, poemul 
incepe cu povestea preliminará a dragostei dintre párintii lui Tristan, 


O versiune mai clará a legendei despre Tristan, in 
sensul trásáturilor caracteristice ale mitului nasterii eroului, 
se găseşte in basmul Mireasa adevărată, citat de Riklin*! 
din culegerea de basme a lui Ritterhaus. 

O pereche regală nu are copii. După ce regele şi-a 
amenințat soţia, cerând să îi nască un copil până la 
întoarcerea din călătoria pe mare, slujitoarea lui zeloasă i-o 
duce în timpul călătoriei în cort, prezentând-o drept cea mai 
frumoasă dintre trei dansatoare62. Ea se întoarce acasă fără 
să fie descoperită, dă naştere unei fete, Isol, şi moare. Isol 
găseşte mai târziu un băieţel deosebit de frumos într-o ladă 
pe malul mării, cu numele de Tristram, şi îl creşte pentru a 
se logodi cu el. 

Pentru scopul de față ne interesează ceea ce urmează, 
unde găsim motivul adevăratei mirese, deoarece apar iar 
cadrul uitării şi două Isolde. A doua soție a regelui ii dă lui 
Tristram o potiune, care il face să o uite cu totul pe 
frumoasa Isol, aşa încât ajunge să isi dorească să se 
căsătorească cu bruneta Isota. În cele din urmă, descoperă 
amăgirea şi se căsătoreşte cu Isol. 


regele Riwalin Kannlengres al Parmeniei şi frumoasa soră a lui Marke, 
Blancheflure. Fata nu îşi dezvăluie niciodată dragostea, care nu este 
interzisă de fratele ei, dar îl vizitează pe rege, care este rănit de moarte, 
în camera sa, şi pe patul de moarte îl procreează pe Tristan, „fiul celei 
mai îndrăznețe şi dureroase iubiri”. Crescut ca orfan de Rual şi soția 
acestuia, Florete, fermecătorul tânăr Tristan se prezintă lui Marke la o 
vânătoare de cerbi ca un vânător experimentat şi este recunoscut de 
rege ca nepot al său, ca dar al regelui pentru sora lui iubită, devenind 
favoritul său. 


6! Wunscherfüllung und Symbolik im Märchen. 


62 A se vedea substituirea miresei cu Brangâne. 


ROMULUS 


Versiunea originalá a povestii lui Romulus si Remus, 
asa cum a fost spusă de cel mai vechi istoric, Fabius Pictor, 
este redată de către Mommsen?*? in felul următor. 

„Gemenii născuţi de Ilia, fiica regelui dinainte, Numitor, 
din imbrátisarea zeului războiului Marte, au fost condamnați 
de regele Amulius, conducătorul de atunci al Albei, să fie 
aruncați într-un râu. Slujitorii regelui au luat copiii şi i-au 
dus din Alba până la Tibru, pe Colina Palatină; dar când au 
încercat să coboare de pe colină la râu, pentru a duce 
porunca la îndeplinire, au văzut că râul se umflase şi nu au 
putut să ajungă la albia lui. 

Coşul în care se aflau copiii a fost, aşadar, aruncat de 
ei in apa mică din apropierea malului. A plutit o vreme; apa 
a dat iute înapoi şi coşul, lovindu-se de o piatră, s-a 
răsturnat, iar copiii au fost aruncați țipând în nămolul 
râului. Au fost auziti de o lupoaică care tocmai fătase şi avea 
tátele pline de lapte; ea a venit şi le-a dat băieților să sugă, 
pentru a-i hrăni, iar în timp ce ei beau i-a curăţat cu limba. 
Deasupra lor zbura o ciocănitoare, care i-a vegheat pe copii 
şi le-a adus şi ea de mâncare. Astfel tatăl a avut grijă de fiii 
săi, căci lupul şi ciocănitoarea sunt animale consacrate 
zeului Marte. 

Toate acestea au fost văzute de un păstor al regelui, 
care îşi mâna porcii pe păşunea de pe care se retrăsese apa. 
Mirat de cele văzute, şi-a chemat tovarăşii, care au găsit 
lupoaica având grijă de copii ca o mamă, iar pe copii 


63 „Die echte und die falsche Acca Larentia”; Rómische Forschungen 
(Berlin, 1879), II. Mommsen reconstruieste narațiunea pierdută a lui 
Fabius din relatárile pástrate de la Dionyius (I, 79-831) si de la Plutarh 
(Romulus). 


purtându-se cu ea ca si când le-ar fi fost mamă. Bărbaţii au 
făcut un zgomot puternic, pentru a îndepărta animalul, dar 
lupoaica nu s-a speriat. A lăsat copiii, dar nu de frică. Încet, 
fără să îi ia în seamă pe păstori, a dispărut în sălbăticia 
pădurii, ducându-se în locul sfânt al lui Faun, unde apa 
țâşneşte într-o grotă. 

Între timp, oamenii au luat băieţii şi i-au dus la 
conducătorul turmei de porci a regelui, Faustulus, căci ei 
credeau că zeii nu doreau să piară copiii. Dar soția lui 
Faustulus tocmai dăduse naştere unui copil mort şi era adânc 
îndurerată. Soțul ei i-a dat gemenii, iar ea i-a hrănit, perechea 
a crescut copiii şi i-a numit Romulus şi Remus. Mai târziu, 
după ce a fost întemeiată Roma, regele Romulus şi-a ridicat 
o casă nu departe de locul în care se oprise coşul lui. Grota 
în care dispăruse lupoaica a fost cunoscută de atunci ca 
Grota Lupoaicei, Lupercal. În acest loc a fost înălțată 
ulterior statuia în aur a lupoaicei cu gemenii, iar lupoaica, 
Lupa, a fost venerată de romani ca o divinitate. 

Mitul lui Romulus a suferit mai târziu numeroase şi 
diferite transformări, coruperi, adăugiri si interpretări65. 
Este cunoscut cel mai bine în forma transmisă de Livius, 
din care aflăm ceva despre cele întâmplate cu gemenii 
înainte de a fi abandonaţi, precum şi după aceea. 

Regele Proca lasă demnitatea regală primului său 
născut, Numitor. Dar fratele său mai mic, Amulius, îl 
îndepărtează de la tron şi devine el rege. Pentru ca niciun 
urmaş al familiei lui Numitor să nu poată apărea ca 
răzbunător, ucide descendenții de parte bărbătească ai 


64 Se consideră că lupoaica de pe Capitoliu este lucrarea unor artişti 
etrusci, ridicată la Lupercal în anul 296 î.Hr., potrivit lui Livius (X, 231). 


65 Toate aceste variante au fost compilate de Schwegler in Roman 
History, Partea I. 


fratelui sáu. Rea Silvia, fiica, devine vestală si se lipseşte 
astfel de speranța unui urmaş, prin virginitatea perpetuă, 
impusă de cea mai înaltă distincție. Dar fecioara vestală a 
fost învinsă prin violență şi, născând doi gemeni, l-a numit 
pe Marte ca tată al vlăstarelor ei nelegitime ori din 
convingere, ori fiindcă un zeu i se părea mai demn de 
crezare ca autor al nelegiuirii. 

Narațiunea părăsirii în Tibru continuă astfel: legenda 
relatează că recipientul plutitor, in care fuseseră párásiti 
copiii, a fost lăsat pe uscat de apele în retragere şi că o 
lupoaică însetată, atrasă din munții invecinati de plânsetele 
copiilor, le-a dat să sugă. Se spune că băieții au fost găsiți 
de mai-marele păstorilor regali, despre care se crede că se 
numea Faustulus, care i-a dus acasă la soţia lui, Larentia, 
unde au fost crescuți. Unii cred că Larentia era numită 
Lupa, lupoaică, de păstori, fiindcă îşi oferea trupul şi că 
aceasta este originea mitului miraculos. 

Ajunşi la vârsta bárbátiei, tinerii Romulus şi Remus 
apără turmele de atacurile animalelor sălbatice şi ale 
tâlharilor. Într-o zi, Remus este luat prizonier de tâlhari, 
care îl invinovátesc de furtul turmelor lui Numitor. Dar 
Numitor, căruia îi este predat pentru a-şi primi pedeapsa, a 
fost mişcat de vârsta lui fragedă, iar când a aflat despre 
frații gemeni, a bănuit că ar putea fi nepoții săi párásiti. 

În timp ce cugeta la asemănarea cu fiica sa şi la faptul 
că vârsta băieților corespundea timpului părăsirii, 
Faustulus a sosit împreună cu Romulus şi s-a pus la cale 
un complot, când s-a aflat descendența băieţilor de la 
păstori. Tinerii s-au înarmat pentru a se răzbuna, în timp ce 
Numitor a ridicat armele pentru a-şi apăra pretențiile la 
tronul pe care îl uzurpase. După ce Amulius a fost asasinat, 
Numitor a fost pus din nou conducător, iar tinerii au 
hotărât să întemeieze o cetate în ţinutul unde fuseseră 
párásiti şi crescuţi. S-a iscat o ceartă aprigă cu privire la 


conducerea cetátii nou ridicate, cáci niciunul dintre gemeni 
nu era favorizat de dreptul primului náscut, iar ráspunsul 
oracolului era la fel de indoielnic. Legenda relatează că 
Remus a pásit peste noul zid, pentru a-si bate joc de fratele 
sáu, iar Romulus s-a infuriat atát de tare incát si-a ucis 
Jratele. Romulus a uzurpat apoi întreaga stăpânire, iar 
cetatea a fost numită după el, Roma. 


Povestea romană despre Romulus şi Remus are o 
corespondență apropiată în mitul grecesc al întemeierii unei 
cetăţii de frații gemeni Amphion şi Zethos, care au găsit 
primii locul Tebei celor Şapte Porti. Pietrele enorme pe care 
Zethos le-a adus din munți au fost unite de muzica ieşită 
din corzile lăutei (lui Amphion), pentru a forma zidurile care 
au devenit faimoase mai târziu. 

Amphion şi Zethos au fost socotiți copiii lui Zeus şi ai 
Antiopei, fiica regelui Nykteus. Ea a scăpat de pedeapsa 
tatălui ei fugind, iar acesta a murit de mâhnire. 

Pe patul de moarte, l-a implorat pe fratele lui şi 
succesorul la tron, Lykos, să pedepsească fapta rea a 
Antiopei. Între timp, ea se căsătorise cu Epopeus, regele 
Sikyonului, care a fost ucis de Lykos. Antiope a fost dusă de 
el în lanțuri. A născut doi fii gemeni în Kithairon, unde i-a 
părăsit. Băieţii au fost crescuți de un păstor, care i-a numit 
Amphion şi Zethos. Mai târziu, Antiope a reuşit să scape de 
chinurile la care o supuneau Lykos şi soția acestuia, Dirke. 
A căutat întâmplător adăpost în Kithairon, alături de cei doi 
frati gemeni, ajunşi acum la vârsta bárbátiei. Păstorul 
dezvăluie tinerilor faptul că Antiope este mama lor. După 
aceea, aceştia o ucid cu cruzime pe Dirke şi îl înlătură pe 
Lykos de la conducere. 


Alte legende despre frati gemeni$6, care sunt foarte 
numeroase, nu pot fi discutate in detaliu in acest cadru. 
Este posibil ca ele să reprezinte o dezvoltare a mitului 
naşterii printr-un alt complex mitic foarte vechi şi larg 
răspândit, cel al fraţilor ostili, a cărui discuţie detaliată nu 
îşi are locul aici. 

Separarea acestei părți a mitologiei de tema de față se 
justifică prin caracterul aparent târziu şi secundar al tipului 
gemenilor. Cât priveşte legenda lui Romulus, Mommsen$? 
consideră că este foarte probabil ca la origine să fi fost 
spusă numai despre Romulus, iar figura lui Remus să fi fost 
adăugată ulterior şi oarecum disjunct, atunci când s-a dorit 
învestirea consulatului cu o solemnitate fundamentată pe 
vechea tradiţie. 


HERCULE68 


După pierderea a numeroşi fii, Elektryon îşi logodeşte 
fiica, pe Alkmene, cu Amphitryon, fiul fratelui său, Alkaos. 
Dar Amphitryon provoacă moartea lui Elektryon şi fuge la 
Teba împreună cu mireasa promisă. Nu s-a bucurat de 
dragostea ei, fiindcă l-a rugat solemn să nu o atingă până 
nu îi va fi răzbunat fraţii cu ajutorul tebanilor. Ca urmare, el 


$6 Unele legende greceşti despre gemeni sunt citate de Schubert (op. cit.), 
care le prezintă conținutul în aspectele esenţiale. Cu privire la 
răspândirea largă a acestei forme legendare, a se vedea cartea oarecum 
deconcertantă a lui J.H. Becker, The Twin Saga as the Key to the 
Interpretation of Ancient Tradition. With a Table of the Twin Saga, Leipzig, 
1891. 


67 Die Remus Legende, Hermes, 1881. 


$8 Apud Preller, Greek Mythology (Leipzig, 1854, II). 


porneste o expeditie din Teba si il invinge pe regele 
dusmanilor, Pterelaos, cucerind toate insulele. In timp ce el 
se întorcea în Teba, Zeus, luând chipul lui Amphitryon*?, se 
duce la Alkmene, căreia îi arată un pocal de aur ca dovadă a 
victoriei. El rămâne cu frumoasa fecioară timp de trei nopți, 
potrivit poeţilor târzii, ținând soarele pe loc o zi. 

Amphitryon soseşte în aceeaşi noapte, fericit datorită 
victoriei şi aprins de dragoste. La împlinirea timpului 
cuvenit, este adus pe lume rodul imbrátisárii divine şi 
umane"? şi Zeus spune zeilor despre fiul sáu cá va fi cel mai 
puternic conducátor in viitor. 

Dar Hera, soția lui geloasă, stie cum să obţină de la el 
un jurámánt periculos, si anume cá primul nepot náscut lui 
Perseu va fi conducátorul tuturor celorlalti descendenti ai 
lui Perseu. Hera se duce în grabă la Micene să ii dea soției 
celui de-al treilea fiu al lui Perseu, Sthenelos, un copil de 
şapte luni, pe Eurystheus. 

În acelaşi timp, ea ascunde şi înconjoară cu tot felul de 
obstacole locul în care se afla Alkmene, făcând diverse vrăji, 


69 Aceeaşi transformare a creatorului divin în tatăl uman se găseşte în 
istoria naşterii reginei egiptene, Hatshepset (aproximativ 1500 î.Hr.), 
care crede că zeul Amen a trăit cu mama ei, Aahames, luând chipul 
tatălui ei, Thothmes I (vezi Budge, A History of Egypt, V: Books on Egypt 
and Chaldea, vol. XII). Mai târziu, s-a căsătorit cu fratele ei, Thothmes al 
II-lea, probabil faraonul din Ieşirea, după a cărui moarte dezonorantă a 
încercat să îi şteargă amintirea, asumându-şi conducerea în mod 
masculin (vezi Deuteronom). 


70 Un amestec similar de descendență divină şi umană este relatat în 
mitul lui Tezeu, a cărui mamă, Aithra, iubita lui Poseidon, a fost vizitată 
într-o noapte de acest zeu şi de regele lipsit de urmaşi, Aigeus din Atena, 
care ajunsese la ea beat fiind. Copilul a fost crescut în secret şi fără să 
îşi cunoască tatăl (vezi dicționarul lui Roscher). 


exact ca la nasterea zeului luminii, Apollo. Alkmene ii naste 
in cele din urmá pe Hercule si Iphikles, acesta din urmá 
nefiind deloc la fel de curajos sau de puternic, dar destinat a 
deveni tatăl credinciosului sáu prieten, Iolaos”. În acest fel, 
Eurystheus a ajuns rege în Mykene, în tara argivienilor, asa 
cum jurase Zeus, iar după ce s-a născut Hercule a devenit 
supusul său. 

Vechea legendă povesteşte despre creşterea lui Hercule 
pe apele dătătoare de putere ale Dirkei, hrana tuturor 
copiilor tebani. Mai târziu a apărut totuşi o altă versiune. 
Temându-se de gelozia Herei, Alkmene a părăsit copilul pe 
care îl născuse într-un loc care mult timp după aceea a fost 
cunoscut drept câmpia lui Hercule. Cam în această vreme, a 
sosit Atena, însoțită de Hera. S-a minunat de înfăţişarea 
frumoasă a copilului şi a convins-o pe Hera să-l ia la pieptul 
ei. Băiatul însă a apucat sânul cu o putere mult mai mare 
decât ar fi fost potrivit pentru vârsta lui. Pe Hera a durut-o 
şi a azvârlit cu furie copilul la pământ. Oricum, Atena l-a 
dus în cetatea vecină şi l-a dat reginei Alkmene, despre 
maternitatea căreia nu ştia nimic, ca pe un biet orfan, 
rugând-o să-l crească de milă. 

Această întâmplare este cu adevărat remarcabilă! 
Propria mamă a copilului îl lasă să piară, nesocotind datoria 


7! Alkmene l-a născut pe Hercule ca fiu al lui Zeus, iar pe Iphikles ca 
odraslă a lui Amphitryon. Conform lui Apollodor, ei au fost gemeni, 
născuți în acelaşi timp. Potrivit altora, Iphikles a fost conceput şi născut 
cu o noapte mai târziu decât Hercule (vezi Dicţionarul lui Roscher, 
Amphitryon şi Alkmene). Caracterul întunecat al fratelui geamăn şi 
legătura strânsă a acestuia cu întregul mit este din nou evidentă. În 
mod similar, Telephos, fiul lui Auge, a fost părăsit împreună cu 
Parthenopaus, fiul lui Atalantis, alăptat de o cerboaică şi dus de păstori 
la regele Korythos. Introducerea ulterioară a partenerului este şi aici cât 
se poate de evidentă. 


impusă de dragostea maternă, iar mama vitregă, care este 
plină de ură firească față de copil, îşi salvează duşmanul 
fără să ştie72. 

Hercule a luat doar câteva picături din sânul Herei, dar 
laptele divin a fost suficient pentru a-i oferi nemurirea. O 
încercare a Herei de a ucide băiatul, în timp ce dormea în 
leagăn, cu ajutorul a doi şerpi, s-a arătat a fi un eşec, căci 
copilul s-a trezit şi a ucis animalele cu o singură încleştare a 
mâinilor. Băiat fiind, Hercule l-a omorât într-o zi pe 
instructorul său, Linus, mâniindu-se din cauza unei 
pedepse nedrepte. Amphitryon, temându-se de sălbăticia 
tânărului, îl trimite să îi mâne cirezile în munți, alături de 
văcari, printre care unii spun că a crescut până la vârsta 
tinereții, asemenea lui Amphion şi Zethos, Kyros şi 
Romulus. Aici a trăit din vânătoare, în libertatea oferită de 
naturá??. 


Mitul lui Hercule evocă prin unele trăsături legenda 
indiană despre eroul Krishna, care, la fel ca multi eroi, 
scapă de infanticid, iar apoi este crescut de soţia unui 
păstor, lasodha. Apare o diavoliță, care fusese trimisă de 
regele Kansa să omoare copilul. Ea devine doică în casă, dar 
este recunoscută de Krishna, care o muşcă atât de rău în 
timp ce îl alăpta (ca Hera, când îl alăptează pe Hercule, pe 
care intenționa, de asemenea, să îl distrugă), încât moare”. 


IISUS 


72 Apud Diodor, IV, 9. 
73 Preller, II. 


74 [storia timpurie a zeului pastoral Krishna este relatată in Kariwamsa. 


Evanghelia dupá Luca (1, 26-35) relateazá profetia 
despre nasterea lui lisus dupá cum urmeazá: 

„ar in a şasea lună a fost trimis îngerul Gavriil de la 
Dumnezeu, într-o cetate din Galileea, al cărei nume era 
Nazaret; către o fecioară logodită cu un bărbat care se chema 
Iosif, din casa lui David; iar numele fecioarei era Maria. Şi 
intrând îngerul la ea, a zis: «Bucură-te, cea ce eşti plină de 
har, Domnul este cu tine. Binecuvântată eşti tu între femei». 
Iar ea, văzându-l, s-a tulburat de cuvântul lui şi cugeta in 
sine: «Ce fel de închinăciune poate să fie aceasta?» Şi îngerul 
i-a zis: «Nu te teme, Marie, căci ai aflat har la Dumnezeu. Şi 
iată vei lua în pântece şi vei naşte fiu şi vei chema numele lui 
Iisus. Acesta va fi mare şi Fiul Celui Preaînalt se va chema şi 
Domnul Dumnezeu Îi va da Lui tronul lui David, părintele 
Său. Şi va impáráti peste casa lui Iacov în veci şi împărăţia 
Lui nu va avea sfârşit». Şi a zis Maria către înger: «Cum va fi 
aceasta, de vreme ce eu nu ştiu de bărbat?» Şi răspunzând, 
îngerul i-a zis: «Duhul Sfânt Se va pogori peste tine şi 
puterea Celui Preainalt te va umbri; pentru aceea şi Sfântul 
care Se va naşte din tine, Fiul lui Dumnezeu se va chemo»,. 

Această relatare este îmbogăţită de Evanghelia după 
Matei”5 (1, 18-25) prin naraţiunea despre naşterea si 


75 Pentru demonstrarea formală a identităţii totale a naşterii şi primei 
părți a vieţii lui lisus cu alte mituri despre eroi, autorul şi-a permis să 
rearanjeze paragrafele corespondente din diferitele versiuni aflate în 
Evanghelii, netinànd seama de succesiunea tradițională si forma 
originală a părților individuale. Epoca, originea şi autenticitatea acestor 
părți sunt prezentate concis şi discutate de W. Soltan in Birth History of 
Jesus Christ, Leipzig, 1902 (ed. germ.) Versiunile transmise ale celor 
câteva Evanghelii — care, potrivit lui Usener (Birth and Childhood of 
Christ, Lectures and Essays, Leipzig, 1907) se contrazic şi chiar se 
exclud reciproc - au fost plasate sau lăsate în juxtapunere tocmai 
pentru că elementele aparent contradictorii din aceste mituri ale naşterii 
vor fi lămurite în cercetarea de față, indiferent dacă aceste contradicții 


copilăria lui lisus: „lar naşterea lui lisus Hristos asa a fost: 
Maria, mama Lui, fiind logodită cu Iosif, fără să fi fost ei 
înainte împreună, s-a aflat având în pântece de la Duhul 
Sfânt. Iosif, logodnicul ei, drept fiind şi nevrând s-o 
vădească, a voit s-o lase în ascuns. Şi cugetând el acestea, 
iată îngerul Domnului i s-a arătat in vis, grăind: «osife, fiul 
lui David, nu te teme a lua pe Maria, logodnica ta, că ce s-a 
zămislit într-însa este de la Duhul Sfânt. Ea va naşte Fiu şi 
vei chema numele Lui lisus, căci El va mântui poporul Său 
de păcatele lor. Acestea toate s-au făcut ca să se 
împlinească ceea ce s-a zis de Domnul prin proorocul care 
zice: «Iată, Fecioara va avea în pântece şi va naşte Fiu si vor 
chema numele Lui Emanuel, care se tâlcuieşte: Cu noi este 
Dumnezeu». Si deşteptându-se din somn, Iosif a făcut asa 
precum i-a poruncit îngerul Domnului şi a luat la el pe 
logodnica sa. Şi fără să fi cunoscut-o pe ea Iosif, Maria a 
născut pe Fiul sáu Cel Unul-Născut, Căruia I-a pus numele 
lisus”. 

Intercalăm aici relatarea detaliată a naşterii lui lisus 
din Evanghelia după Luca (2, 4-20): „Şi s-a suit şi Iosif din 
Galileea, din cetatea Nazaret, în Iudeea, în cetatea lui David 
care se numeşte Betleem, pentru că el era din casa şi din 
neamul lui David. Ca să se înscrie împreună cu Maria, cea 
logodită cu el, care era însărcinată. Dar pe când erau ei 
acolo, s-au împlinit zilele ca ea să nască. Şi a născut pe Fiul 
său, Cel Unul-Născut şi L-a înfăşat şi L-a culcat în iesle, 
căci nu mai era loc de găzduire pentru ei. Şi în ținutul acela 
erau păstori, stând pe câmp şi făcând de strajă noaptea 
împrejurul turmei lor. Şi iată îngerul Domnului a stătut 
lângă ei şi slava Domnului a strălucit împrejurul lor, şi ei s- 
au înfricoşat cu frică mare. Dar îngerul le-a zis: «Nu vá 


vor fi găsite într-o singură legendă unitară sau în versiunile ei diferite 
(ca, de exemplu, în mitul lui Kyros). 


temeti. Căci, iată, và binevestesc vouă bucurie mare, care va 
fi pentru tot poporul. Că vi s-a născut azi Mântuitor, Care 
este Hristos Domnul, în cetatea lui David. Şi acesta va fi 
semnul: Veţi găsi un prunc înfăşat, culcat în iesle. Si 
deodată s-a văzut, împreună cu îngerul, mulțime de oaste 
cerească, lăudând pe Dumnezeu şi zicând: «Slavă întru cei 
de sus lui Dumnezeu şi pe pământ pace, între oameni 
bunăvoire!» lar după ce îngerii au plecat de la ei, la cer, 
păstorii vorbeau unii către alții: «Să mergem dar până la 
Betleem, să vedem cuvântul acesta ce s-a făcut şi pe care 
Domnul ni l-a făcut cunoscut». Şi, grăbindu-se, au venit şi 
au aflat pe Maria si pe Iosif şi pe Prunc, culcat în iesle. Si, 
văzându-L, au vestit cuvântul grăit lor despre acest Copil. Şi 
toți câți auzeau se mirau de cele spuse lor de către păstori. 
lar Maria păstra toate aceste cuvinte, punându-le în inima 
sa. Şi s-au întors păstorii, slăvind şi lăudând pe Dumnezeu, 
pentru toate câte auziseră şi văzuseră precum li se 
spusese”.76 

Continuăm acum relatarea după Matei”: „lar dacă S-a 
născut lisus în Betleemul Iudeii, în zilele lui Irod regele, iată 
magii de la Răsărit au venit în Ierusalim, întrebând: «Unde 
este regele Iudeilor, Cel ce S-a născut? Căci am văzut la 
Răsărit steaua Lui si am venit să ne închinăm Lui». Si 
auzind, regele Irod s-a tulburat si tot Ierusalimul împreună 
cu el. Şi adunând pe toti arhiereii şi cărturarii poporului, 
căuta să afle de la ei: «Unde este să Se nască Hristos?» Iar ei 
i-au zis: «În Betleemul Iudeii, că aşa este scris de proorocul: 


76 Cu privire la naşterea lui lisus într-o peşteră şi popularea locului 
naşterii cu animale tipice (bou şi măgar), a se vedea Jeremias, 
Babylonisches im Neuen Testament (Leipzig, 1905) şi Preuschen, Jesu 
Geburt in einer Hóhle, Zeitschrift für die Neutest, Wissenschaften, 1902. 


77 Evanghelia după Matei, 2, 1-23. 


Si tu, Betleeme, pământul lui Iuda, nu esti nicidecum cel 
mai mic între căpeteniile lui Iuda, căci din tine va ieşi 
Conducătorul care va paşte pe poporul Meu Israel. 

Atunci Irod chemând în ascuns pe magi, a aflat de la ei 
lămurit în ce vreme s-a arătat steaua. Şi trimitándu-i la 
Betleem, le-a zis: «Mergeţi şi cercetaţi cu de-amănuntul 
despre Prunc şi, dacă Îl veţi afla, vestiti-mi şi mie, ca, venind 
şi eu, să mă închin Lui». Iar ei, ascultând pe rege, au plecat 
şi iată, steaua pe care o văzuseră în Răsărit mergea înaintea 
lor, până ce a venit şi a stat deasupra, unde era Pruncul. Şi 
văzând ei steaua, s-au bucurat cu bucurie mare foarte. Şi 
intrând în casă, au văzut pe Prunc împreună cu Maria, 
mama Lui, şi căzând la pământ, s-au închinat Lui; şi 
deschizând vistieriile lor, I-au adus Lui daruri: aur, tămâie 
şi smirnă. lar luând înştiinţare în vis să nu se mai întoarcă 
la Irod, pe altă cale s-au dus în tara lor. 

După plecarea magilor, iată îngerul Domnului se arată 
în vis lui Iosif, zicând: «Scoală-te, ia Pruncul şi pe mama Lui 
şi fugi în Egipt şi stai acolo până ce-ţi voi spune, fiindcă Irod 
are să caute Pruncul ca să-L ucidă». Şi sculându-se, a luat, 
noaptea, Pruncul şi pe mama Lui şi a plecat în Egipt. Şi au 
stat acolo până la moartea lui Irod, ca să se împlinească 
cuvântul spus de Domnul, prin proorocul: «Din Egipt am 
chemat pe Fiul Meu. 

lar când Irod a văzut cá a fost amágit de magi, s-a 
mâniat foarte şi, trimițând, a ucis pe toti pruncii care erau 
în Betleem şi în toate hotarele lui, de doi ani şi mai jos, 
după timpul pe care îl aflase de la magi. Atunci s-a împlinit 
ceea ce se spusese prin leremia proorocul: «Glas în Rama s- 
a auzit, plângere şi tânguire multă; Rahela îşi plânge copiii 
şi nu voieste să fie mângâiată pentru că nu sunt». 

După moartea lui Irod, iată că îngerul Domnului s-a 
arătat in vis lui Iosif în Egipt. Si i-a zis: «Scoală-te, ia 
Pruncul şi pe mama Lui şi mergi în pământul lui Israel, căci 


au murit cei ce căutau să ia sufletul Pruncului». Iosif, 
sculându-se, a luat Pruncul şi pe mama Lui şi a venit în 
pământul lui Israel. Şi auzind că domneşte Arhelau în 
Iudeea, în locul lui Irod, tatăl său, s-a temut să meargă 
acolo şi, luând poruncă, în vis, s-a dus în părțile Galileii. Si 
venind a locuit în oraşul numit Nazaret, ca să se 
împlinească ceea ce s-a spus prin prooroci, că Nazarinean 
Se va chema".78 

Legende despre naştere similare cu cea despre lisus s- 
au transmis şi cu privire la alti „întemeietori de religii”, cum 
ar fi Zarathustra, despre care se spune că a trăit cam în 
1000 î.Hr. Mama lui, Dughda, visează, în luna a şasea a 
sarcinii, că duhurile rele şi cele bune se luptă pentru fetusul 
Zarathustra; un monstru îl smulge pe viitorul Zarathustra 
din pântecele mamei sale, dar un zeu al luminii respinge 
monstrul cu fasciculul său de lumină, reînchide fetusul în 
pântecele mamei sale, suflă asupra Dughdei, iar ea revine la 
starea de femeie însărcinată. 

La trezire, cuprinsă de frică, ea se duce în grabă la un 
interpret de vise înțelept, care nu poate să îi explice visul 
miraculos înainte de a trece trei zile: copilul pe care îl poartă 
este destinat să devină un om de seamă; norul întunecat şi 
muntele de lumină înseamnă că ea şi fiul ei vor trece la 
început prin numeroase încercări, se vor confrunta cu tirani 


78 Conform unor cercetări recente, se pare că istoria naşterii lui Hristos 
se aseamănă cel mai mult cu mitul regal egiptean, având o vechime de 
peste cinci mii de ani, care relatează naşterea lui Amenophis al III-lea. 
Aici apare, de asemenea, profeția divină a naşterii unui fiu de către 
regina care aştepta; fertilizarea ei prin suflarea focului ceresc; vacile 
divine, care hrănesc nou-născutul; omagiul regilor şi aşa mai departe. 
Pentru aceasta, a se vedea A. Malvert, Wissenschaft und Religion, 
Frankfurt, 1904. 


şi alti duşmani, dar in cele din urmă vor depăşi toate 
pericolele. 

Dughda se întoarce de îndată acasă si îi face cunoscut 
lui Purushacpa, soțul ei, tot ceea ce se întâmplase. Imediat 
după naştere, băiatul este văzut râzând: acesta a fost primul 
miracol care a atras atenția asupra lui. Magii anunță 
naşterea copilului ca semn de dezastru pentru prințul locului, 
Duransarun, care merge neîntârziat la locuința lui 
Purushacpa, ca să înjunghie copilul. Dar mâna îi cade 
paralizată şi trebuie să plece fără să îşi ducă fapta la bun 
sfârşit. Acesta a fost al doilea miracol. Curând după aceea, 
demonii răi răpesc pruncul de la mama sa şi îl duc în 
pustiu, ca să îl omoare; Dughda găseşte însă copilul 
nevătămat, dormind liniştit. Acesta este al treilea miracol. 
Mai târziu, Zarathustra avea să fie călcat în picioare într-o 
trecătoare îngustă de o cireadă de vite din porunca regelui”?. 
Dar cea mai mare parte a cirezii a luat copilul între picioare 
şi l-a apărat de vătămare. Acesta a fost al patrulea miracol. 
Al cincilea este doar o repetare a celui precedent. Ceea ce au 
refuzat să facă vitele urma să fie îndeplinit de cai. Copilul 
este iarăşi apărat de un cal din calea copitelor celorlalți. 


79 Trăsături foarte asemănătoare se găsesc în legenda celtică a lui Habis, 
aşa cum a fost transmisă de Justinus (44, 4). Născut ca fiu nelegitim al 
unei fiice de rege, Habis este persecutat în toate felurile de bunicul său, 
Gargoris, dar este salvat întotdeauna de providenta divină, până când, 
în cele din urmă, este recunoscut de bunicul său şi îşi asumă 
prerogativele regale. Ca şi în legenda lui Zarathustra, apare o serie 
întreagă de metode de persecuție dintre cele mai variate. Este abandonat 
la început, dar hrănit de animale sălbatice; apoi este călcat în picioare 
de o cireadă pe o cărare strâmtă; după aceea este aruncat înaintea 
fiarelor înfometate, dar acestea îl alăptează, iar în final este aruncat în 
mare, fiind însă împins cu blàndete la mal şi alăptat de o cerboaică, în 
apropierea căreia creşte. 


Duransurun omoară apoi puii dintr-o vizuină in lipsa lupilor 
maturi şi Zarathustra este pus în locul lor. Un zeu strânge 
însă ghearele lupilor furioşi, ca să nu poată răni copilul. 
Sosesc, în schimb, două vaci divine şi îşi arată ugerele 
copilului, dându-i să bea. Acesta a fost al şaselea miracol 
prin care a fost apărată viața lui Zarathustra80. 

Trăsături înrudite se întâlnesc şi în istoria lui Buddha, 
a cărui viață este plasată cu şase secole înainte de Hristos, 
cum ar fi sterilitatea îndelungată a părinţilor săi, visul, 
naşterea băiatului sub cerul liber, moartea mamei şi 
înlocuirea ei cu una adoptivă, anunțarea naşterii 
conducătorului ținutului, iar mai târziu pierderea băiatului 
în templu, ca în istoria lui lisus?!. 


SIEGFRIED 


Vechea legendă scandinavă, Thidreksaga, aşa cum a 
fost consemnată în jurul anului 1250 de un insular, potrivit 
tradiţiilor orale şi cântecelor vechi, relatează istoria naşterii 
şi tinereții lui Siegfried după cum urmează:82 

La întoarcerea dintr-o expediţie, regele Sismund de 
Tarlungaland îşi alungă soția, pe Sisibe, fiica regelui Nidung 
de Spania, în urma acuzatiei contelui Hartvin, căruia ii 
respinsese avansurile, de a fi avut relații nepermise cu un 


80 Cf. Spiegel, Eranische Altertumskunde, I, precum şi Brodbeck, 
Zoroaster, Leipzig, 1893. 


81 Cf. Evanghelia dupá Luca 2, 40-52. 


82 Cf. August Rassmann: Die deutsche Heldensage und ihre Heimat, vol. 
IL, Hanovra, 1857. Pentru surse, vezi Jiriczek, Die deutsche Heldensage 
(colectia Góschen) si introducerea lui Piper la volum, Die Nibelungen, in 
Kürschner, Literatura națională germană. 


servitor. Sfetnicii regelui il sfátuiesc sá o mutileze, nu sá o 
omoare, iar Hartvin primeşte porunca de a îi tăia limba in 
pădure şi să o aducă regelui ca dovadă. 

Tovarăşul său, contele Hermann, se opune executării 
ordinului crud şi propune să fie dusă regelui limba unui 
câine. În timp ce bărbaţii sunt prinşi într-o ceartă violentă, 
Sisibe naşte un băiat deosebit de frumos; ea ia apoi un vas 
de sticlă şi, după ce inveleste băiatul în pânzeturi, îl pune in 
vasul de sticlă, pe care îl astupă şi îl pune lângă ea 
(Rassmann). Contele Hartvin a fost învins în luptă şi în 
cădere a lovit vasul de sticlă, asa încât acesta a căzut în râu. 
Când a văzut aceasta, regina a leşinat, iar la scurt timp 
după aceea a murit. Hermann s-a dus acasă, i-a povestit 
regelui totul şi a fost exilat. 

Între timp, vasul de sticlă a plutit în jos pe râu până a 
ajuns în mare şi nu a trecut mult până când a venit fluxul. 
Apoi vasul a plutit până la o stâncă, iar apa s-a retras, astfel 
că locul în care se afla vasul era perfect uscat. Băiatul 
dinăuntru crescuse întrucâtva şi, când vasul s-a izbit de 
stâncă, s-a spart, iar copilul a început să plângă. Plânsetele 
băiatului au fost auzite de o căprioară, aceasta apucându-l 
cu botul şi ducându-l la culcuşul ei, unde l-a alăptat alături 
de puii ei. După ce copilul a trăit douăsprezece luni în 
adăpostul căprioarei, crescuse în înălțime şi putere cât alții 
în patru ani. Într-o zi, a fugit în pădure, unde locuia 
înțeleptul şi priceputul fierar Mimir, care trăise timp de nouă 
ani cu soția fără să aibă copii. Acesta a văzut băiatul, care 
era urmat de căprioara credincioasă, l-a luat la el acasă şi a 
hotărât să il crească asemeni propriului sáu fiu. I-a dat 
numele de Siegfried. 

În casa lui Mimir, Siegfried a ajuns curând la o statură 
şi o putere enormă, dar nesupunerea lui l-a făcut pe Mimir 
să scape de el. A trimis tânărul în pădure, unde fusese 
aranjat ca dragonul Regin, fratele lui Mimir, să îl omoare. 


Siegfried invinge insá dragonul si il omoará pe Mimir. 
Porneste apoi cátre Brunhilda care ii spune numele 
părinților lui. 


Similará istoriei primei párti a vietii lui Siegfried este o 
legendá din tinutul rásáritean al francilor, care povesteste 
despre naşterea si tinerețea lui Wolfdietrich??. Mama lui 
este, de asemenea, acuzată de infidelitate şi relații intime cu 
diavolul de un vasal pe care ea il respinsese si care vorbeste 
urât despre ea la întoarcerea regelui, Hugdietrich de 
Constantinopol“. 

Regele dă copilul credinciosului Berchtung, ca să îl ucidă, 
dar acesta îl părăseşte în pădure, aproape de apă, în 
speranţa cá va cădea singur si isi va găsi sfârşitul în felul 
acesta. Dar copilul voios rămâne nevătămat şi nici măcar 
animalele sălbatice, leii, urşii, lupii, care vin noaptea la apă, 
nu îi fac niciun rău. Berchtung, uluit, hotărăşte să salveze 


83 Cf. Deutsches Heldenbuch, Partea a III-a, vol. I, Berlin, 1871, care 
contine şi a doua versiune a legendei lui Wolfdietrich. 


84 Motivul calomnierii soției de către un admirator respins, în combinație 
cu abandonul şi alăptarea de către un animal (cerboaică), formează 
nucleul poveştii despre Genoveva şi fiul ei, Schmerzenreich, aşa cum 
este istorisită, de exemplu, de fraţii Grimm în Legende germane, II, 
Berlin, 1818. Aici, de asemenea, calomniatorul neloial propune 
azvârlirea contesei în apă împreună cu copilul. Pentru o orientare literară 
şi istorică, cf. L. Zacher, Die Historie von der Pfalzgráfin Genovefa, 
Kónigsberg, 1860, si B. Seuffert, Die Legende von der Pfalzgráfin 
Genovefa, Würzburg, 1877. Legende similare despre sotii suspectate de 
infidelitate si pedepsite prin abandon sunt discutate in Capitolul al XI- 
lea al cercetării mele din Das Inzestmotiv in Dichtung und Sage. 


băiatul si il dă unui paznic de vânătoare, care il creşte 
împreună cu soția lui şi îl numeşte Wolfdietrich85. 


Următoarea epopee eroică, cronologic vorbind, merită 
amintită în acest context. Este vorba despre o legendă din 
secolul al XIII-lea, despre Horn, fiul lui Aluf, care, după ce a 
fost părăsit pe mare, ajunge până la urmă la curtea regelui 
Hunlaf şi, după numeroase aventuri, câştigă mâna fiicei 
regelui, Rimhilt. 

În plus, menţionăm, un detaliu sugestiv despre 
Siegfried din legenda priceputului fierar Wieland, care, după 
ce îşi răzbună tatăl, ucis mişeleşte, pluteşte pe râul Weser, 
închis cu măiestrie în trunchiul unui copac încărcat cu 
uneltele şi comorile învăţătorilor săi. În final, legenda lui 
Arthur contine amestecul paternităţii divine si umane, 
abandonul şi petrecerea primei părți din viață alături de un 
om de rând. 


LOHENGRIN 


Grupul de legende cu răspândire largă, care s-au ţesut 
în jurul cavalerului mitic cu lebăda (vechiul cavaler francez 
au cigne) poate fi urmărit până la cele mai vechi tradiţii 
celte. Următoarea versiune este cea care a fost făcută 
cunoscută prin dramatizarea acestei teme de către Wagner. 


85 Aceeaşi accentuare a motivului animalului se găseşte in legenda lui 
Schalu, copilul hindus crescut de lupi; cf. Jülg, Mongolische Márchen, 
Innsbruck, 1868. 


Povestea lui Lohengrin, cavalerul cu lebáda, asa cum a fost 
transmisă de poemul medieval german. 

Ducele Brabantului şi Limburgului a murit fără să lase 
alți urmaşi în afară de o fiică tânără, numită Els sau Elsam. 
A recomandat-o pe patul de moarte unuia dintre slujitorii 
săi credincioşi, Friedrich von  Telramund. Friedrich, 
războinicul neînfricat, a îndrăznit să ceară mâna şi 
pământurile tinerei ducese, pretinzând că ea îi promisese că 
se va căsători cu el. Ea a refuzat cu fermitate acest lucru. 
Friedrich s-a plâns împăratului Heinrich, supranumit 
Păsărarul, iar verdictul a fost ca ea să se apere de el cu 
ajutorul unui erou, într-o aşa-numită judecată divină, în 
care Dumnezeu va acorda victoria nevinovatului, iar 
vinovatul va fi învins. 

Cum nimeni nu s-a arătat dornic să îi ia apărarea, 
tânăra ducesă s-a rugat cu ardoare la Dumnezeu să o 
salveze. Şi departe, în îndepărtatul Montsalvat, în consiliul 
Graalului, s-a auzit sunetul clopotului, dând de ştire că 
cineva avea nevoie grabnică de ajutor. Graalul a hotărât, 
aşadar, să trimită ca salvator pe Lohengrin, fiul lui Parsifal. 
Chiar în clipa în care era gata să încalece pe cal, a venit o 
lebădă plutind pe apă şi trăgând în urmă ei o luntre. Cum a 
văzut lebăda, Lohengrin a exclamat: ,Duceti armăsarul 
înapoi la iesle, căci voi urma această pasăre oriunde mă va 
duce”. Având credință în atotputernicia lui Dumnezeu, nu 
şi-a luat deloc mâncare în luntre. După ce au plutit pe mare 
cinci zile, lebăda şi-a cufundat ciocul în apă, a prins un 
peşte, a mâncat jumătate şi i-a dat prințului cealaltă 
jumătate. Astfel, cavalerul a fost hrănit de lebădă. 


86 Acest poem a fost modernizat de Junghaus in Reclam. Este redat pe 
scurt sub titlul Lohengrin in Brabant de fratii Grimm in Legende 
germane, Partea a II-a, Berlin, 1818. 


Între timp, Elsa şi-a chemat căpeteniile si slujitorii la o 
întâlnire în Antwerp. Chiar în ziua adunării, este văzută o 
lebădă îndreptându-se in sus, pe râu? şi trăgând în urma ei 
o luntre, în care dormea Lohengrin, întins pe scutul său. 
Lebáda a ajuns repede la țărm, iar prințul a fost primit cu 
bucurie. Şi-a scos cu greutate coiful, scutul şi sabia din 
luntre, după care lebăda s-a îndepărtat iute de țărm. 

Lohengrin a aflat despre nedreptatea făcută ducesei şi a 
consimțit cu bucurie să devină apărătorul ei. Elsa şi-a 
chemat apoi toate rudele şi supusii. S-a pregătit un loc in 
Mayence, unde Lohengrin şi Friedrich urmau să se lupte în 
fata împăratului. Eroul Graalului l-a învins pe Friedrich, 
care a mărturisit cá a minţit în privința ducesei si a fost 
executat prin decapitare. Mâna Elsei a fost acordată lui 
Lohengrin, fiind mult timp iubiți. Dar el a insistat în taină ca 
ea să evite orice întrebare cu privire la descendența lui sau la 
locul din care venea, spunând că altfel o va părăsi imediat şi 
nu îl va mai vedea vreodată. 

Cuplul a trăit o vreme în pace şi fericire. Lohengrin şi-a 
condus ținutul cu înțelepciune şi putere, servindu-l şi pe 
împărat in expedițiile acestuia împotriva hunilor şi a 
păgânilor. Dar s-a întâmplat ca într-o zi, aruncându-şi 
lancea, să îl dea jos de pe cal pe ducele de Cleve, acesta din 
urmă rupându-şi un brat. Ducesa de Cleve s-a supărat si a 
vorbit cu femeile, spunând: „Poate că Lohengrin este destul 
de viteaz şi pare să fie un bun creştin; ce păcat că nu se 
poate lua în seamă noblețea lui, căci nimeni nu ştie de unde 
a venit plutind până aici”. 

Aceste cuvinte au străpuns inima ducesei de Brabant, 
care s-a schimbat la față din cauza emotiei. Noaptea, când 
soțul ei o tinea în brațe, a plâns, iar el a întrebat-o: „Ce se 


87 Este vorba despre râul Schelde. 


întâmplă, Elsa, soata mea?" Ea i-a răspuns: „Ducesa de 
Cleve m-a fácut sá sufár amarnic". Lohengrin a tácut si nu a 
mai intrebat nimic. A doua noapte, s-a intàmplat acelasi 
lucru. Dar in a treia noapte, Elsa nu a mai putut să se 
abțină şi i-a spus: „Stăpâne, nu mă certa! Vreau să ştiu, 
pentru copiii noştri, unde te-ai născut, căci inima mea îmi 
spune că eşti de rang înalt”. Când s-a făcut ziuă, Lohengrin 
a declarat în public de unde a venit, că Parsifal este tatăl lui 
şi Dumnezeu îl trimisese din Graal. Apoi a întrebat de cei 
doi copii ai săi pe care îi născuse ducesa, i-a sărutat, le-a 
spus să aibă grijă de cornul şi de sabia lui, pe care le va lăsa 
în urma sa, şi a spus: „Acum trebuie să plec”. Ducesei i-a 
lăsat un inel mic pe care i-l dăduse mama lui. Apoi, lebăda, 
prietena lui, a venit înotând iute, cu luntrea în urma ei. 
Prințul a urcat în ea şi a traversat apa, înapoi în slujba 
Graalului. 

Elsa s-a prăbuşit leşinată. Împărăteasa a hotărât să-l 
țină pe micul Lohengrin, de dragul tatălui său, şi să îl crească 
precum pe propriul copil. lar văduva a plâns şi l-a jelit?$ 
pentru tot restul vieţii ei pe iubitul ei sot, care nu s-a mai 
întors niciodată la ea. 

Dacă schimbăm legenda lui Lohengrin în aşa fel încât 
sfârşitul să fie plasat la început - pe baza rearanjării sau 
chiar pe cea a transmutării motivelor, detectabile în mituri 
în mod obişnuit — găsim tipul de legendă care acum ne-a 
devenit familiar: pruncul Lohengrin, care este identic cu 


88 Frații Grimm, în Legende germane, Partea a Il-a, amintesc alte şase 
versiuni ale legendei cavalerului cu lebăda. Anumite basme ale fraților 
Grimm, cum ar fi Cele şase lebede, Cei doisprezece frati şi Şapte corbi, 
alături de paralelele şi variațiile lor, menţionate în volumul al III-lea din 
Kinder und Hausmärchen aparțin, de asemenea, acestui ciclu mitologic. 
Material suplimentar din acest ciclu poate fi găsit în Beowulf de Leo şi în 
Introduction to Lohengrin de Górre (Heidelberg, 1813). 


tatăl său, având si acelaşi nume, pluteşte într-un vas pe 
mare şi este dus la tárm de o lebădă. Împărăteasa îl adoptă, 
iar el devine un erou extraordinar. Căsătorindu-se cu fată 
nobilă din acel ţinut, îi interzice să îl întrebe despre originea 
lui. Când porunca este încălcată, este obligat să îşi dezvăluie 
descendența miraculoasă şi misiunea divină, după care 
lebăda îl duce înapoi în Graal cu luntrea. 


Alte versiuni ale legendei cavalerului cu lebăda au 
păstrat aranjamentul originar al motivelor, deşi acestea apar 
amestecate cu elemente de basm. Legenda cavalerului cu 
lebăda, aşa cum este relatată în Cartea poporului flamand8?, 
cuprinde la început istoria nasterii a şapte copii” de către 
Beatrice, soția regelui Oriant al Flandrei. Mastera regelui 
absent, Matabruna, porunceste ca pruncii să fie omorâți, iar 
reginei să ii fie dati şapte cátelusi în locul lor. Dar slujitorul 
se mulţumeşte cu abandonarea copiilor, care sunt găsiți de 
un eremit, numit Helias, şi sunt alăptaţi de o capră până 
când cresc. Beatrice este azvârlită într-un turn. 


89? Legende germane, I, 29. 


90 Vechea poveste longobardă a abandonării regelui Lamissio, relatată de 
Paulus Diaconus (L, 15), oferă o întâmplare similară. O prostituată îşi 
aruncase cei şapte nou-născuți într-un iaz cu peste. Regele Agelmund a 
trecut pe acolo şi s-a uitat curios la copii, întorcându-i cu sulița. Dar 
când unul dintre copii a apucat sulița, regele a socotit acest fapt ca fiind 
de bun augur. A poruncit ca acest băiat să fie scos din iaz şi să fie 
încredințat unei doici. Când l-a scos din iaz, care în limba lui se numea 
„lama”, i-a pus numele de Lamissio. Copilul a crescut transformându-se 
într-un apărător vajnic, iar după moartea lui Agelmund a devenit regele 
longobarzilor. 


Mai târziu, Matabruna află că, de fapt, copiii fuseseră 
salvati, iar la porunca ei repetată de a fi omorâţi, vânătorul 
care primise această sarcină, îi aduce ca semn al aparentei 
îndepliniri a poruncii lántisoarele de argint pe care copiii le 
purtau la gât încă de la naştere. Doar unul dintre băieți, şi 
anume Helias, numit astfel după tatăl său, isi păstrează 
lántisorul, fiind salvat astfel de la soarta fraţilor săi, care 
sunt transformați în lebede de îndată ce le sunt luate 
lántisoarele. 

Matabruna se oferá sá dovedeascá relatiile reginei cu 
câinele si, la instigarea ei, Beatrice urma să fie ucisă, dacă 
nu ar fi apărut cineva care să o apere. Beatrice se roagă la 
Dumnezeu, care i-l trimite pe fiul ei, Helias, ca salvator. 
Fraţii sunt si ei salvati cu ajutorul altor lănţişoare, cu 
excepția unuia al cărui lant fusese topit deja. 

Regele Oriant transferă conducerea fiului său, Helias, 
care porunceşte ca Matabruna să fie arsă. Într-o zi, Helias 
îşi vede fratele, lebăda, trăgând o luntre pe lacul din jurul 
castelului. Socoteşte aceasta drept un semn ceresc, se 
înarmează şi se urcă în luntre. 

Lebăda îl duce peste râuri şi lacuri în locul în care îi 
poruncise Dumnezeu să îl ducă. Urmează eliberarea unei 
ducese acuzate pe nedrept în mod analog legendei lui 
Lohengrin şi căsătoria lui cu fiica acesteia, Clarissa, căreia i 
se interzice să întrebe despre originile soțului ei. În al 
şaptelea an al căsătoriei, ea nu respectă interdicția şi pune 
întrebarea, după care Helias se întoarce acasă în luntrea 
lebedei. În cele din urmă, este eliberat şi fratele său pierdut. 


Trăsăturile caracteristice legendei lui Lohengrin, şi 
anume faptul că eroul divin dispare iar în acelaşi mod 
misterios în care sosise, precum şi transferul motivelor 
mitice din viața eroului mai vârstnic, care poartă acelaşi 


nume, asupra unuia mai tânăr, un proces universal in 
formarea mitului, se regăsesc si in legenda anglo-longobardă 
a lui Scéaf, care este menţionat în introducerea la Cântecul 
lui Beowulf, cel mai vechi poem epic german, păstrat în 
limba anglo-saxonă”!. Tatăl bătrânului Beowolf a primit 
acest nume, Scild Scefing (care înseamnă fiul lui Scéaf), 
fiindcă pe când era băiețel, fusese aruncat la mal ca străin, 
adormit într-o barcă pe un mănunchi de paie??. 

Valurile mării l-au purtat până pe coasta țării in care ii 
era destinat să primească apărare. Locuitorii ținutului l-au 
primit ca pe un miracol, l-au crescut, iar mai târziu l-au 
făcut rege, ca trimis al lui Dumnezeu”. 

Ceea ce se spune despre strámosul casei regale, Scaf?* 
sau Scéaf, apare în cântecul lui Beowulf transferat asupra 
fiului sáu, Scéafing Scild, potrivit afirmației fraților Grimm, 
precum şi celei a lui Leo: corpul său mort este expus la 
porunca lui, înconjurat de splendoare regală, pe o navă fără 
echipaj, fiind trimis pe mare. Astfel, dispare în acelaşi mod 
misterios în care sosise tatăl său la țărm. Luăm în 


91 Acest poem a fost tradus de H. v. Wolzogen, Reclam. 
92 În limba anglo-saxonă, sceaf înseamnă paie. 
9% Cf. Grimm, German Mythology, I si H. Leo, Beowulf, Halle, 1839. 


94 „Scaf” este termenul german pentru ,Schaffing" (butoi), ceea ce il face 
pe Leo sá presupuná cu privire la faptul ca Scild este numit Scefing cá 
nu a avut deloc un tată numit Sceaf sau Schaf, ci el însuşi a fost băiatul 
aruncat la țărm de valuri, fiind numit „fiul butoiului” (Schaffing). 
Numele Beowulf însuşi, explicat de Grimm ca Bienen-wolf (albină-lup), 
pare să însemne la origine (potrivit lui Wolzogen) Bárwelf, adică Jungbăr 
(pui de urs sau de lup), ceea ce este sugestiv cu privire la legenda despre 
originea guelfilor (Ursprung der Welfen, Grimm, II), în care băieţii erau 
aruncați în apă ca „pui de lup”. 


considerare această trăsătură, in analogie cu legenda lui 
Lohengrin, pentru identitatea mitică dintre tată si fiu. 


[O INTERPRETARE PSIHOLOGICĂ A 
MITOLOGIEI] 


O trecere rapidă în revistă a acestor mituri eroice 
aparent diferite evidenţiază în mod pronunțat o serie de 
trăsături comune, având o bază de plecare tipică, din care s- 
ar putea crea o legendă standard, ca să spunem aşa. Acest 
plan corespunde aproximativ portretului schițat al ființei 
umane ideale care se vede constant, cu unele devieri 
minore, în transfigurarea personajelor care diferă unul de 
celălalt in ceea ce priveşte trăsăturile exterioare. 
Caracteristicile individuale ale mai multor mituri şi, în 
special, variațiile aparent rudimentare care se îndepărtează 
de prototip pot fi lămurite în întregime numai prin 
interpretarea mitului. Legenda standard însăşi poate fi 
formulată conform următoarei scheme: 

Eroul este copilul unor părinți de o înaltă nobleţe; de 
obicei, fiul unui rege. Naşterea lui este precedată de 
dificultăți, cum ar fi abstinenta sau infertilitatea prelungită 
ori relatiile intime secrete ale párintilor, datorate interdictiei 
din exterior sau obstacolelor. În timpul sarcinii sau înainte 
de aceasta, există o profeție, sub forma unui vis sau a unui 
oracol, care avertizează cu privire la naşterea sa şi, de 
obicei, reprezintă o amenințare pentru tată sau pentru cel 
care îl reprezintă pe acesta. De regulă, i se dă drumul pe 
apă, într-o ladă. Este apoi salvat de animale sau de oameni 
de rând (păstori) şi este alăptat de un animal ori de o femeie 
de condiție umilă. După ce creşte, îşi găseşte părinții cu 
poziție înaltă într-un mod extrem de schimbător; pe de o 


parte, se răzbună pe tată, pe de altă parte, este recunoscut 
si, in final, obține rang si onoruri’. 

Relaţiile obişnuite ale eroului cu tatăl şi mama lui apar, 
de regulă, ca fiind stricate în toate aceste mituri, după cum 
se observă in schemă, existând deci temeiuri să 
presupunem că ceva din natura eroului trebuie să dea 
seama de o atare tulburare, iar temeiuri de acest fel nu sunt 
dificil de găsit. Este uşor de înţeles - si se poate observa şi la 
epigonii moderni ai epocii eroice - că pentru eroul care este 
expus invidiei, geloziei şi calomniei într-un grad mult mai 
mare decât toti ceilalți, descendența din părinții săi devine 
adesea sursa celei mai mari mâhniri şi dificultăți. Vechea 
maximă, „Nimeni nu e profet in tara lui" nu are alt sens 
decât acesta, anume că cel ai cărui părinți, frati şi surori ori 
tovarăşi de joacă ne sunt cunoscuți nu este recunoscut prea 
repede ca profet%. Se pare că există o anumită necesitate 
pentru profet să îşi nege părinţii. Şi bine-cunoscuta operă a 
lui Meyerbeer se bazează pe recunoaşterea faptului că 
eroului profetic îi este permis, grație misiunii sale, să îşi 
abandoneze şi să isi repudieze mama iubită cu gingăşie. 

Totuşi, apar mai multe dificultăţi, pe măsură ce 
întreprindem o cercetare mai profundă a motivelor care îl 
oblisă pe erou să rupă relaţiile de familie. Numeroşi 
cercetători au subliniat faptul că înțelegerea formării mitului 
ne cere să ne întoarcem la sursa lui primară, şi anume 
facultatea individuală a imaginației”. S-a arătat, de 


95 Posibilitatea specificării suplimentare a punctelor care se abat de la 
această schemă poate fi găsită în compilaţia oferită de H. Lessmann în 
încheierea lucrării sale The Kyros Saga in Europe. 


96 Evanghelia după Marcu, 4, 4. 


97 Vezi şi Wundt, care interpretează eroul din punct de vedere psihologic 
ca o proiecție a dorințelor şi aspirațiilor umane (op. cit.). 


asemenea, cá această facultate imaginativă se află in forma 
ei exuberantá, activă si necenzurată numai in copilărie. 
Aşadar, trebuie studiată întâi viața imaginativà a copilului, 
pentru a facilita înțelegerea imaginației mitice şi artistice, 
care este in general mult mai complexă şi mai 
obstructionatà. 

Între timp, cercetarea facultăţii juvenile a imaginaţiei 
abia a început, în loc să fie suficient de avansată, încât să 
permită utilizarea rezultatelor ei pentru explicarea 
activităților psihice mai complicate. Motivul acestei înțelegeri 
imperfecte a vieţii psihice a copilului este de atribuit lipsei 
unui instrument adecvat, precum şi a unei căi sigure care 
să ne conducă prin ramificatiile acestui domeniu extrem de 
delicat şi aproape inaccesibil. Aceste emoţii juvenile nu pot fi 
studiate în niciun fel la adultul normal şi, având în vedere 
anumite tulburări psihice, se poate considera, de fapt, că 
integritatea psihică a subiecților normali constă tocmai în 
faptul că şi-au depăşit şi uitat ideile extravagante şi 
fantasmele, astfel încât calea s-a blocat. 

La copii, pe de altă parte, observaţia empirică (care, din 
principiu, trebuie să rămână doar superficială) eşuează în 
investigarea proceselor psihice, deoarece nu suntem capabili 
încă să urmărim corect toate manifestările până la forțele lor 
motivationale, asa că ne lipseşte instrumentul. Există o 
anumită categorie de persoane, asa-numitii nevrotici, 
prezentaţi de tezele lui Freud ca rămânând copii într-un 
sens, deşi altfel par maturizati. Despre aceşti nevrotici se 
poate spune că nu au renunțat la viața lor psihică juvenilă, 
care - dimpotrivă - pe parcursul maturității s-a întărit şi s-a 
fixat, în loc să se modifice. 

La nevrotici, emoţiile copilului sunt conservate şi 
exagerate, devenind astfel capabile de efecte patologice, în 
care aceste emoţii banale apar extinse şi amplificate enorm. 


Fantasmele nevroticilor sunt, ca sá spunem asa, 
reproducerile imageriei infantile exagerate in mod uniform. 
Acest fapt ar putea indica o cale cátre rezolvarea problemei. 
Din nefericire, accesul este mult mai dificil de realizat in 
aceste cazuri decât in cazul minţii copilului. Există un 
singur instrument cunoscut care face practicabil acest 
drum, şi anume metoda psihanalitică, care a fost dezvoltată 
de Freud. Folosirea constantă a acestui instrument va 
limpezi vederea observatorului într-un asemenea grad, încât 
va avea posibilitatea să descopere forțele motivationale 
identice numai în manifestări estompate delicat şi în viața 
psihică a celor care nu devin nevrotici mai târziu. 

Sismund Freud a avut amabilitatea să pună la 
dispoziția autorului experiența sa remarcabilă din domeniul 
psihologiei nevrozelor, iar comentariile următoare despre 
facultatea imaginativă a copilului, precum şi despre cea a 
nevroticului, se bazează pe acest material. 

Detaşarea individului aflat în procesul dezvoltării de 
autoritatea părinţilor reprezintă unul dintre aspectele 
necesare, dar şi una dintre realizările cele mai dureroase ale 
evoluției. Este absolut necesar ca această detaşare să aibă 
loc si se poate presupune că toti indivizii dezvoltați normal 
au realizat-o într-o anumită măsură. Progresul social se 
bazează în mod esențial pe această opoziție între generații. 
Pe de altă parte, există o categorie de nevrotici a căror stare 
indică faptul că nu au reuşit să rezolve această problemă. 
Pentru copilul mic, părinţii sunt singura autoritate şi sursa 
oricărei credințe. A se asemăna cu ei, mai exact cu părintele 
de acelaşi sex, a se dezvolta ca tatăl sau ca mama reprezintă 
dorința cea mai intensă şi mai semnificativă a primilor ani ai 
copilului. Dezvoltarea intelectuală progresivă aduce cu sine 
in mod natural familiarizarea copilului cu categoria căreia ii 
aparțin părinţii. Copilul începe să cunoască si alti părinți, îi 
compară cu ai lui şi devine astfel îndreptăţit să se îndoiască 


de imposibilitatea comparatiei si de unicitatea cu care ii 
învestise. 

Evenimente neînsemnate din viața copilului, care induc 
o stare de insatisfactie, duc la criticarea părinţilor, iar 
insusirea convingerii cá alti párinti sunt preferabili in 
anumite privințe este folosită de copil în adoptarea acestei 
atitudini față de părinții săi. 

Din psihologia nevrozelor am aflat că aici sunt implicate 
şi emoții foarte intense de rivalitate sexuală. Factorul cauzal 
este în mod evident sentimentul de a fi neglijat. Ocaziile 
apar frecvent numai când copilul este neglijat sau, cel puţin, 
când se simte neglijat, când pierde întreaga dragoste a 
părinţilor sau, cel puţin, regretă faptul că trebuie să o 
împartă cu alti copii din familie. Sentimentul că propriile 
impulsuri nu sunt reciproce în totalitate îşi caută alinarea în 
ideea - amintită conştient frecvent din primii ani de viață — 
de a fi un copil vitreg sau unul adoptat. Multe persoane care 
nu au devenit nevrotice îşi amintesc des ocazii de acest fel, 
când comportamentul ostil al părinţilor a fost interpretat 
astfel, răspunzându-se cu reciprocitate, de obicei sub 
influența cărților cu poveşti. Influența sexului este deja 
evidentă, având în vedere că băiatul prezintă o tendință 
mult mai mare de a dezvolta sentimente ostile față de tată 
decât față de mamă, având în acelaşi timp o tendință mult 
mai puternică de a se elibera de tată decât de mamă. Este 
posibil ca facultatea imaginativă a fetelor să fie mult mai 
puţin activă în această privință. 

Aceste emoţii amintite în mod conştient din anii 
copilăriei ne furnizează factorul care permite interpretarea 
mitului. Ceea ce nu este adesea amintit în mod conştient, 
dar care poate fi demonstrat aproape invariabil prin 
psihanaliză, este stadiul următor în dezvoltarea acestei 
înstrăinări de părinți, care poate fi desemnat prin expresia 
romanul familiei de nevrotici. Esenţa nevrozei si a tuturor 


tulburărilor mentale superioare constă într-o activitate 
specială a imaginaţiei ce se manifestă inițial în jocurile 
copiilor şi care aproximativ în perioada ce precedă 
pubertatea formează tema centrală a relațiilor de familie. 

Un exemplu caracteristic al acestei facultăți imaginative 
speciale este reprezentată de cunoscutele vise cu ochii 
deschişi, care continuă mult timp după pubertate. 
Observarea exactă a acestor vise cu ochii deschişi arată că 
ele servesc la îndeplinirea dorințelor, la corectarea vieții si că 
au două obiecte esenţiale, unul erotic, iar celălalt de natura 
ambitiei (cuprinzând, de obicei, în secret factorul erotic). 
Cam în această perioadă imaginaţia copilului îşi asumă 
sarcina de a scăpa de părinți, care sunt acum dispretuiti şi, 
de regulă, înlocuiți cu alții având o poziție socială 
superioară. Copilul se foloseşte de coincidente rezultate în 
urma unor evenimente reale (întâlniri cu stăpânul moşiei 
sau proprietarul conacului la țară; cu prințul domnitor la 
oraş. În Statele Unite este vorba de întâlniri cu mari oameni 
de stat, milionari.) Evenimente accidentale de acest fel 
stârnesc invidia copilului, iar acest fapt îşi găseşte expresia 
în gânduri fanteziste care înlocuiesc cei doi părinți cu alții 
aflați pe o poziție superioară. 

Elaborarea tehnică a acestor două fantasme, care au 
devenit, bineînțeles, conştiente până acum, depinde de 
ingeniozitatea copilului şi de materialul pe care îl are la 
dispoziție. Este de luat în considerare, de asemenea, dacă 
aceste fantasme sunt elaborate împreună cu o pretenţie mai 
mare sau mai mică de plauzibilitate. Acest stadiu este atins 
într-o perioadă în care copilul nu ştie nimic despre condițiile 
sexuale ale venirii sale pe lume. Odată cu aflarea relațiilor 
sexuale dintre tată şi mamă, cu realizarea de către copil a 


98 Cf. Freud, Hysterical Fancies and their Relation to Bisexuality. 


faptului cá tatăl este întotdeauna incert, în timp ce mama 
este cât se poate de certă, romanul familiei suferă o 
restricție specifică - tatăl este înnobilat, iar descinderea din 
mamă nu mai este pusă sub semnul întrebării, ci acceptată 
drept un fapt de neschimbat. Acest al doilea stadiu (sexual) 
al romanului familiei este susținut, în plus, de alt motiv, 
care nu exista în primul stadiu (cel asexual). Cunoaşterea 
chestiunilor sexuale dă naştere tendinței de a imagina 
situații şi relaţii erotice, impulsionate de emoția plăcută a 
plasării mamei sau a subiectului celei mai mari curiozități 
sexuale in situația infidelitátii secrete şi a relațiilor 
amoroase clandestine. În felul acesta, fantasmele primare 
sau asexuate sunt ridicate la nivelul înțelegerii ulterioare, 
care reprezintă un progres. 

Motivul răzbunării şi al răspunderii cu aceeaşi monedă, 
care a fost initial în prim-plan, este iarăşi evident. Aceşti 
copii nevrotici sunt în cea mai mare parte cei pedepsiţi de 
părinți, pentru a îi dezbăra de obiceiuri sexuale rele, ei 
răzbunându-se pe aceştia prin fantasmele lor. Copiii mai 
mici dintr-o familie sunt înclinați în mod special să îşi 
lipsească predecesorii de avantajul lor prin fabulatii de acest 
fel (exact ca in intrigile cu caracter istoric). Se întâmplă 
frecvent să nu ezite să atribuie mamei multe aventuri 
amoroase, întrucât ei sunt rivali. O variaţie interesantă a 
acestui roman de familie restaurează legitimitatea eroului 
care fabulează, în timp ce copiii ceilalți sunt eliminaţi în 
acest fel ca fiind nelegitimi. Intriga romanului familial poate 
fi condusă, pe lângă toate acestea, de un interes particular, 
toate genurile de înclinații fiind însoţite de adaptabilitatea şi 
caracterul diversificat al acestuia. De exemplu, micul 
romancier se debarasează în acest mod de relația de rudenie 
cu o soră care l-ar putea atrage sexual. 

Cei care se întorc oripilati din fata acestei coruperi a 
minții copilului sau contestă posibilitatea unor astfel de 


probleme trebuie sá tiná seama de faptul cá toate aceste 
fabulatii aparent ostile nu au o semnificație chiar atât de rea 
la urma urmei şi că afecțiunea inițială a copilului față de 
părinţii lui se păstrează încă sub această subtilă deghizare. 
Neloialitatea şi ingratitudinea din partea copilului sunt doar 
aparente, căci dacă cercetăm în detaliu cele mai comune 
dintre aceste fantasme romantice — şi anume substituirea 
ambilor părinți sau doar cea a tatălui cu personaje 
superioare -, vom descoperi că aceşti părinţi noi de origine 
înaltă sunt investiti pe tot parcursul ficţiunii cu calități ce 
sunt derivate din amintiri reale despre adevărații părinți 
umili, astfel încât, de fapt, copilul nu îşi înlătură tatăl, ci îl 
înalță. 

Întregul efort de a înlocui tatăl real cu unul mai distins 
este doar expresia dorului de vremurile fericite, acum apuse, 
când tatăl său părea încă cel mai puternic şi mai mare 
bărbat, iar mama cea mai încântătoare şi mai frumoasă 
femeie. Copilul se îndepărtează de tată, aşa cum îl cunoaşte 
acum, îndreptându-se către tatăl în care crezuse în primii 
ani de viață, producțiile imaginației lui fiind numai expresia 
regretului față de trecerea acelor vremuri fericite. Astfel, 
aceste fantasme”. O contribuţie interesantă la acest subiect 
este oferită de studiul viselor. Din interpretarea viselor aflăm 
că în visele cu un împărat sau o împărăteasă, aceste 
persoane nobile îi reprezintă pe tată si mamá!90, Astfel, 
supraevaluarea infantilă a părinţilor se păstrează încă în 
visele adultului normal. 


99 Pentru idealizarea părinților de către copii, cf. comentariile lui Maeder 
(Jahrb. f Psychoanalyse si Centralblatt f. Psychoanalyse, I) la eseul lui 
Varendok, Les idéals d'enfants, vol. VII, 1908. 


100 Sigmund Freud, Interpretarea viselor. 


Începând să potrivim trăsăturile de mai sus in schema 
noastră, ne simțim indreptátiti să facem o analogie între 
egoul copilului şi eroul mitului, având în vedere tendința 
comună a romanelor familiale şi a miturilor eroice. Nu 
trebuie să uităm că mitul, în întreaga lui desfăşurare, 
dezvăluie un efort de a scăpa de părinți şi că aceeaşi dorință 
apare în fantasmele copilului în perioada în care se 
străduieşte să îşi stabilească independența personală. Egoul 
copilului se comportă în această privinţă ca eroul mitului şi, 
de fapt, eroul trebuie interpretat întotdeauna ca un ego 
colectiv, care este înzestrat cu toate calitățile excepționale. 
În mod similar, eroul din ficţiunea personală cu caracter 
poetic îl reprezintă, de obicei, pe poetul însuşi sau cel puțin 
o latură a personalității lui. 

Rezumând trăsăturile esențiale ale mitului eroic, găsim 
descinderea din părinți nobili, părăsirea într-un râu si într-o 
ladă şi creşterea de către părinți de rând. Acestora le 
urmează pe măsură ce se desfăşoară povestea întoarcerea 
eroului la primii lui părinți, însoţită sau nu de pedepsirea 
acestora. Este cât se poate de evident că cele două cupluri 
de părinți din mit corespund cuplului de părinţi real, 
respectiv celui imaginar, din fantasma romantică. 
Cercetarea aprofundată revelează identitatea psihologică 
dintre părinții umili si cei nobili, exact ca în fantasmele 
infantile si in cele nevrotice. 

În conformitate cu supraevaluarea părinţilor din prima 
parte a copilăriei, mitul începe cu părinţii nobili, întocmai ca 
fantasmele romantice, în timp ce în realitate adulţii se 
adaptează rapid condiţiilor reale. Astfel, fantasma romanului 
familial este realizată simplu în mit printr-o inversare 
îndrăzneață a condițiilor reale. Ostilitatea tatălui şi 
consecința acesteia, abandonul, accentuează motivul care a 
determinat egoul să îşi găsească satisfacția prin întreaga 
ficțiune. Romanul este scuza, ca să spunem aşa, pentru 


sentimentele ostile pe care copilul le dezvoltă față de tatăl 
său şi care, în această ficțiune, sunt proiectate împotriva 
tatălui. Abandonul din mit este, aşadar, echivalent cu 
repudierea sau nerecunoaşterea din fantasma romantică. 
Copilul scapă pur şi simplu de tată în romanul nevrotic, în 
timp ce în mit tatăl se străduieşte să piardă copilul. 
Salvarea şi răzbunarea sunt finalitáti fireşti, fiind cerute de 
esența fantasmei. 

Pentru a stabili întreaga valoare a acestei paralele, doar 
schitatà în liniile ei generale, trebuie să avem posibilitatea 
să interpretăm anumite detalii recurente ale mitului care 
par să ceară o explicaţie specifică. Această cerință pare să 
dobândească o importanță specială prin prisma faptului că 
nici măcar în scrierile celor mai entuziaşti mitologi cu 
orientare astrologică sau ale filosofilor panteisti nu apare 
vreo explicație satisfăcătoare a acestor detalii. Astfel de 
detalii rezidă in ocurenta regulată a viselor (sau a oracolelor) 
şi în modalitatea aleasă pentru abandon - într-o ladă si în 
apă. 

Aceste motive nu par să permită la prima evaluare o 
derivare psihologică. Din fericire, studiul simbolisticii viselor 
îngăduie lămurirea acestor elemente ale mitului eroic. 
Folosirea aceluiaşi material în visele persoanelor sănătoase 
şi ale nevroticilor!?! indică faptul că abandonul în apă este 
nici mai mult nici mai puţin decât expresia simbolică a 
naşterii. Copiii ies din  ,apá".!? Coşul, lada sau 


101 Vezi „visele naşterii” în Freud, op. cit., precum şi exemplele oferite de 
autor în „Legenda lui Lohengrin”. 


102 În basme, care sunt adaptate ideatiei infantile si, in special, teoriilor 
despre sexualitatea infantilă, naşterea omului este reprezentată frecvent 
ca o ridicare a copilului dintr-un put sau lac (Thimme, op. cit.). Povestea 
„Dame Holle's Pond" (Grimm, Legende germane, I, 7) relatează că nou- 
náscutii vin din putul ei, de unde ea îi naşte. Se pare cá aceeaşi 


recipientul!ó? nu înseamnă altceva decât uterul, asa încât 
abandonul semnifică pur şi simplu procesul naşterii, deşi 
este reprezentat prin contrariu. 


interpretare se poate aplica şi anumitor rituri naționale. De exemplu, 
atunci când un celt avea temeiuri să se îndoiască de paternitatea lui, 
punea copilul nou-născut pe un scut mare şi îl lăsa să plutească pe cel 
mai apropiat râu. Dacă valurile îl aduceau la mal, era considerat legitim, 
dar dacă pruncul se îneca, acest fapt constituia dovada contrariului, iar 
mama era omorâtă şi ea (vezi Franz Helbing, History of Feminine 
Infidelity). Material etnologic suplimentar a fost compilat de autor în 
„Lohengrin saga”. 


103 În anumite mituri, „lada” este reprezentată de peşteră, care 
simbolizează şi ea, în mod, clar pântecul; pe lângă exemplele lui 
Avraaam, Ion şi alții, mai ales in cazul lui Zeus, care se naşte într-o 
peşteră din munţii Ida si este alăptat de capra Amaltea, mama lui 
ascunzându-l de frica soțului ei, Cronos. Potrivit Iliadei (XVIII, 396 şi 
urm.), Hephaistos este aruncat şi el în apă de mama lui din cauza 
handicapului şi rămâne ascuns timp de nouă ani într-o peşteră 
înconjurată de apă. Schimbând inversarea, naşterea (căderea în apă) 
este reprezentată aici in mod clar ca încheiere a celor nouă luni de viață 
intrauterină. Mai obişnuit decât naşterea în peşteră este abandonul într- 
o ladă, care se găseşte, de asemenea, in mitul babilonian Marduk- 
Tammuz, ca şi în mitul egipto-fenician Osiris-Adonis (cf. Winckler, Die 
Weltanschauung des alten Orients, Ex Oriente Lux, I, 1 si Jeremias, op. 
cit.) Bachus, conform lui Paus, III, 24, este si el persecutat de rege, fiind 
abandonat într-un cufăr pe Nil şi salvat la vârsta de trei luni de fiica 
unui rege, ceea ce aminteste in mod remarcabil de legenda lui Moise. O 
poveste similară este spusă de Tennes, fiul lui Kyknos, care a fost 
mentionat intr-un alt context (Siecke, Herrnes) si de multi altii. 


Existenţa aceleiaşi reprezentări simbolice printre aborigeni este ilustrată 
de următoarele exemple: Stucken relatează povestea din Noua Zeelandă 
despre Hoțul polinezian al Focului (şi Semintei), Mani-tiki-tiki, care este 
abandonat imediat după naştere, mama lui aruncându-l în mare într-o 


Cei care obiectează la această reprezentare prin 
contrarii ar trebui să îşi amintească cât de des lucrează 
visul cu aceleaşi mecanisme. O confirmare a acestei 
interpretări a abandonului, ca desprins din simbolismul 
uman comun, este furnizată de materialul însuşi, şi anume 
visul pe care îl are bunicul (sau, chiar mai convingător, 
mama insási)!0^ din versiunea ktesiană despre Kyros înainte 
de naştere. În acest vis, din poala viitoarei mame curge atât 
de multă apă încât poate să inunde întreaga Asie, asemenea 
unui ocean imens195. 


ladă. O poveste similară este relatată de Frobenius (op. cit.), avându-şi 
originea în Betsimisaraka, unde copilul este părăsit pe apă, fiind găsit şi 
crescut de o femeie bogată fără copii, care în cele din urmă hotărăşte să 
îi dezvăluie identitatea adeváratilor părinți. Potrivit unei relatări a lui 
Bab (Zeitschrift für Ethnologie, 1906), soţia lui Raja Besurjay a fost 
înfăţişată cu un copil plutind pe un balon de spumă de apă (originară 
din Singapore). 


104 Lucrarea lui Abraham, Dreams and Myths, menţionată mai sus, 
conține analiza unor vise despre naştere foarte asemănătoare, deşi mai 
complicate, care corespund condițiilor actuale; cea care visează, o 
tânără însărcinată ce aşteaptă momentul naşterii nu lipsită de frică, a 
visat naşterea fiului ei, iar apa a apărut în mod direct ca lichidul 
amniotic. 


105 Această fantasmă despre o apă imensă este extrem de relevantă în 
ceea ce priveşte grupul mare şi răspândit al miturilor potopului, care par 
să nu fie altceva decât expresia universală a mitului abandonului. Eroul 
este reprezentat aici de umanitatea în ansamblu. Tatăl mânios este zeul; 
distrugerea şi salvarea umanității urmează una după alta într-o 
succesiune imediată. În această paralelă, este important să remarcăm 
faptul că arca sau casa smolită în care pluteşte Noe pe apă este 
desemnată în Vechiul Testament prin acelaşi cuvânt (tebah), ca recipient 
în care este părăsit pruncul Moise (Jeremias, op. cit.) Pentru motivul 
marelui potop, a se vedea Jeremias şi Lessmann (sfârşitul tratatului său 
despre legenda lui Kyros în Europa, unde potopul este descris ca o 


Este remarcabil faptul cà, in ambele cazuri, chaldeenii 
au interpretat corect aceste vise cu apá ca vise despre 
nastere. Existá un grad mare de probabilitate in favoarea 
faptului cá aceste vise sunt create pe baza cunoasterii unui 
simbolism foarte vechi si universal inteles, insotite de o 
previziune a relatiilor si legáturilor evaluate si prezentate in 
tezele lui Freud. Acesta spune!96, referindu-se la un vis în 
care cea care visează se aruncă in apa întunecată a unui 
lac: visele de acest fel sunt vise despre naştere, iar 
interpretarea lor se realizează prin inversarea faptului 
comunicat de vis în formă manifestă, adică în loc de a se 
arunca în apă, înțelegem ieşirea din apă, mai exact 
naşterea 107. 

Corectitudinea acestei interpretări, care stabileşte o 
relație de echivalență între visul cu apă şi abandon, este 
reconfirmată de faptul că exact în legenda lui Kyros, care 
contine visul cu apă, lipseşte motivul abandonului în apă, 
jucând un rol în abandon doar coşul, care nu apare în vis. 


posibilă digresiune a abandonului în apă). Un exemplu intermediar este 
oferit de legenda potopului spusă de Bader în culegerea lui de legende 
populare din zona Badenului. Când Valea Sunken a fost inundată odată 
de o rupere de nori, a fost văzut un băiețel care plutea pe ape într-un 
leagăn, fiind salvat în mod miraculos de o pisică (Gustav Friedrichs, op. 
cit.) 

Autorul a încercat să explice relațiile psihologice dintre mitul 
abandonului, legenda potopului şi mitul devorării în articolul său 
„Overlying Symbols in Dream Awakening, and their Recurrence in 
Mythical Ideation" („Die Symbolschichtung in Wecktraum und ihre 
Wiederkehr im mythischen Denken". 


106 Op. cit. 


107 Cf. aceeaşi inversare a semmnificatillor in interpretarea etimologiei 
numelui „Moise”, făcută de Winckler (op. cit.) 


În această interpretare a abandonului ca naştere, nu 
trebuie să ne lăsăm influențați de discrepanta dintre 
succesiunea elementelor individuale ale materialului 
simbolizat şi procesul real al nasterii. Această rearanjare — 
sau chiar inversare - cronologică a fost explicată de Freud 
ca datorându-se manierei generale în care amintirile sunt 
elaborate în fantasme. Acelaşi material reapare în fantasme, 
dar într-un aranjament cu totul nou, neacordându-se în 
niciun fel atenție succesiunii fireşti a actelor!08, 

Nu numai inversarea cronologică necesită o explicaţie 
specială, ci şi inversarea conținutului. Primul motiv pentru 
reprezentarea nasterii prin contrariul ei - abandonul în apă 
ce pune viața în pericol - este accentuarea ostilitàátii 
parentale față de viitorul erou!?9. Influenţa creativă a acestei 
tendințe de a reprezenta părinții ca primii şi cei mai 
puternici oponenți ai eroului va fi relevantă, dacă ne 
aducem aminte că întregul roman familial îşi are originea în 
sentimentul de neglijare, adică în ostilitatea presupusă a 
părinţilor. În mit, această ostilitate merge atât de departe 
încât părinţii refuză să lase copilul să se nască, fapt ce 
reprezintă exact motivul lamentării eroului. În plus, mitul 
revelează clar dorința de a îşi impune realizarea chiar şi 
împotriva voinței părinţilor. 

Pericolul vital care este ascuns astfel în reprezentarea 
naşterii prin abandon există realmente în însuşi procesul 


108 Aceleaşi condiții sunt valabile şi în cazul formării viselor şi în 
transformarea fantasmelor isterice în atacuri (cf. Interpretarea viselor, 
precum şi „Allgemeines über den hysterischen Anfall” de acelaşi autor). 


109 Potrivit unei remarci semnificative a lui Jung, această inversare 
permite în sublimarea ei mitică ulterioară aproximarea vieții eroului in 
funcţie de ciclul solar (vezi „Wandlungen und Symbole der Libido”, 
Partea a II-a). 


nasterii. Depásirea tuturor acestor obstacole exprimă, de 
asemenea, ideea că viitorul erou a depăşit, de fapt, cele mai 
mari dificultăţi în virtutea naşterii sale, căci a deturnat cu 
succes toate încercările de a o impiedica!!0. 

Sau putem admite o altă interpretare, conform căreia 
micul erou, prevăzând că va avea parte de prea multă 
amărăciune în viață, deplânge într-o stare pesimistă actul 
ostil care l-a chemat pe lume. Îşi acuză părinţii, ca să 
spunem aşa, de a-l fi abandonat luptei vieţii, de a-i fi 
îngăduit să se nascá!!!. Refuzul naşterii fiului, care vine mai 
ales din partea tatălui, este ascuns frecvent de motivul 
contrar, dorința de a avea un copil (ca la Oedip, Perseu şi 
alții), în timp ce atitudinea ostilă față de viitorul succesor la 
tron şi domnie este proiectată în afară, adică este atribuită 
unui verdict al oracolului, care se arată astfel drept 
substitutul visului prevestitor sau - şi mai veridic — drept 
echivalentul interpretării acestuia. 


110 Aici intră în discuție al doilea punct al schemei: abstinenta voluntară 
sau separarea prelungită a părinţilor, ce are drept consecință concepţia 
miraculoasă şi naşterea de către mama virgină. Fantasmele avortului, 
care se disting mai ales în legenda lui Zarathustra aparțin, de asemenea, 
acestui aspect. 


111 Comparatia naşterii cu un naufragiu, făcută de poetul roman 
Lucrețiu, pare a fi în armonie perfectă cu acest simbolism: „Iată pruncul: 
asemenea unui corăbier naufragiat, aruncat la țărm de furia valurilor, 
bietul copil zace gol pe pământ, văduvit de toate mijloacele pentru 
existență, după ce Natura l-a tras în dureri din pântecul mamei sale. Cu 
plânsete de jale, el umple locul naşterii sale, şi este îndreptăţit, căci 
multe rele îl aşteaptă în viață”. (Lucrețiu, De rerum natura, V, 222-227.) 
În mod similar, în prima versiune a piesei lui Schiller, Hoţii, vorbind 
despre natură, acesta spune: „Ne-a înzestrat cu spiritul invenţiei, când 
ne-a părăsit goi şi neajutorati pe țărmul marelui Ocean, Lumea. Să 
inoate cine poate, iar cei neîndemânateci să piară!” 


Totusi, dintr-un alt punct de vedere romanul familiei 
arată că fantasmele copilului, desi înstrăinat aparent de 
părinți, nu au altceva de comunicat despre aceştia decât 
confirmarea lor ca părinți reali. Mitul abandonului, tradus 
cu ajutorul simbolismului, nu conţine nici el altceva decât 
această asigurare: aceasta este mama mea, care m-a născut 
la porunca tatălui. Însă din cauza tendinței mitului şi a 
transferului atitudinii ostile rezultate de aici de la copil către 
părinți, această asigurare cu privire la adevărații părinți 
poate fi exprimată numai ca repudiere a acestora. 

Cercetând mai în profunzime, observăm în primul rând 
că atitudinea ostilă a eroului față de părinții săi îl priveşte în 
special pe tată. De obicei, ca în miturile despre Oedip, Paris 
şi alţii, tatăl-rege primeşte o profeție despre un dezastru, 
care îl ameninţă din partea fiului aşteptat; apoi, tatăl este 
cel care provoacă abandonul băiatului şi care îl urmăreşte şi 
îl ameninţă în toate felurile după ce este salvat în mod 
neaşteptat, dar in final cedează în fata fiului său, potrivit 
profetiei. Pentru a înțelege această trăsătură, care poate 
părea surprinzătoare la început, nu este necesar să 
explorăm cerul în căutarea unui proces în care aceasta să 
poată fi integrată după eforturi îndelungate. Privind cu ochii 
deschişi şi mintea eliberată de prejudecăţi relaţiile dintre 
părinți şi copii sau cele dintre frati, asa cum sunt ele în 
realitate!!? — o anumită tensiune există in mod frecvent, 
dacă nu chiar obişnuit, între tată şi fiu sau, mai clar, o 
competiție între frati; deşi această tensiune poate să nu fie 
evidentă şi permanentă, există în mod latent în sfera 
inconştientului, erupând periodic. Factorii erotici sunt 
susceptibili a fi implicați în mod special şi, de regulă, sursa 
antipatiei — în general, inconştientă - fiului față de tată se 


112 Cf. S. Freud, Interpretarea viselor, pentru reprezentarea acestei relații 
şi pentru consecințele ei psihice. 


aflá in stránsá legáturá cu competitia pentru devotiunea 
blândă si dragostea mamei. 

Mitul lui Oedip arată în mod clar, chiar dacă în linii 
mari, exactitatea acestei interpretări, căci paricidul este 
urmat de incestul cu mama. Această relație cu mama, care 
predomină în ciclurile mitice, este atribuită fondului comun 
tuturor miturilor despre naşterea eroului!!?, în timp ce 


113 Unele mituri lasă impresia că relația de dragoste cu mama a fost 
înlăturată, ca fiind prea respingătoare pentru conştiinţa anumitor 
perioade sau popoare. Urme ale acestei suprimări sunt totuşi evidente, 
dacă facem o comparaţie a diferitelor mituri sau versiuni ale aceluiaşi 
mit. De exemplu, în versiunea lui Herodot, Kyros este copilul fiicei lui 
Astyages, dar potrivit relatării lui Ktesias, se căsătoreşte cu fiica lui 
Astyages pe care il învinge si îi omoară soțul, care în varianta lui 
Herodot este tatăl lui. Cf. Hüsing, „Contributions to the Kyros Legend”, 
XI. 


De asemenea, o comparaţie a legendei lui Darab cu o legendă foarte 
asemănătoare cu cea a Sfântului Grigorie, ne ajută să arătăm că, în 
povestea lui Darab, incestul cu mama este doar omis, acesta precedând 
de altfel recunoaşterea fiului; aici, dimpotrivă, recunoaşterea împiedică 
incestul. Această atenuare poate fi studiată în stadiu incipient în mitul 
lui Telephos, în care eroul se căsătoreşte cu mama sa, dar o recunoaşte 
înainte de consumarea incestului. Scenariul legendei lui Tristan, 
asemănător cu cel al basmului, în care Isolda îl scoate pe micul Tristan 
din apă (adică îl naşte), sugerează prin aceasta tema incestului 
fundamental, care se manifestă, de asemenea, în adulterul cu soția 
unchiului. 


Cititorul poate găsi detalii suplimentare în lucrarea mea, „Das Inzest 
Motiv in Dichtung und Sage” („Motivul incestului în ficțiune şi legendă”), 
în care tema incestului, aici doar menţionată, este discutată pe larg, 
fiind urmărite numeroasele căi ce duc la această temă, dar care nu mai 
sunt vizibile în prezent. 


opoziția față de tată este accentuată mai puternic. Faptul că 
în miturile despre naştere această revoltă infantilă față de 
tată este aparent provocată de comportamentul ostil al 
tatălui, se datorează unei inversări a relaţiei, cunoscută ca 
proiecţie, ce are loc ca urmare a unor caracteristici specifice 
ale activității psihice implicate în formarea mitului. 
Mecanismul proiecției, care are un rol şi in reinterpretarea 
actului nasterii — alături de alte caracteristici ale formării 
mitului, ce vor fi discutate acum - face necesară 
caracterizarea uniformă a mitului ca structură paranoidă, 
având în vedere asemănarea lui cu procesele particulare din 
mecanismul anumitor tulburări psihice. Proprietatea de a 
separa sau disocia prin imaginaţie ceea ce este unit este 
strâns legată de caracterul paranoid. Acest proces, aşa cum 
este ilustrat de cele două cupluri de părinţi, furnizează 
fundamentul pentru formarea mitului şi, împreună cu 
mecanismul proiecției, asigură cheia pentru înțelegerea unei 
întregi serii de tipuri ale mitului, inexplicabile altfel. 

De asemenea, forța motrice a acestei atitudini ostile a 
eroului față de prerogativele tatălui revelează dorința 
justificării acesteia, ce apare în urma conştientizării 
tulburătoare a acestor sentimente față de tată. Procesul 
înlocuirii care începe cu proiectarea sentimentului supărător 
continuă, totuşi, şi cu ajutorul mecanismului separării sau 
disocierii, îşi găseşte o expresie diferită a progresului 
gradual în înseşi formele caracteristice ale mitului eroic. În 
schema psihologică originară, tatăl este încă identic cu 
regele, persecutorul tiranic. Prima atenuare a acestei relații 
se manifestă în acele mituri în care se încearcă separarea 
persecutorului tiranic de tatăl real, fără să fie realizată în 
totalitate, primul fiind încă înrudit cu eroul, de obicei în 
calitate de bunic, cum se întâmplă de pildă în mitul lui 
Kyros, indiferent de versiunea acestuia, precum şi în 
majoritatea miturilor eroice. 


În cazul separării rolului patern de cel al regelui, 
această separare semnifică primul pas înapoi al fantasmei 
descinderii către condiţiile reale şi, în acord cu aceasta, tatăl 
eroului apare în acest caz ca un om simplu de cele mai 
multe ori, după cum se întâmplă în miturile despre Kyros, 
Ghilgameş şi alții. Eroul ajunge din nou la o apropiere de 
părinții săi, la stabilirea unei anumite rudenii, care îşi 
găseşte expresia în faptul că nu numai eroul însuşi, ci şi 
tatăl şi mama lui reprezintă obiecte ale persecuției tiranului. 
Eroul dobândeşte în acest fel o legătură mai intimă cu 
mama (sunt abandonaţi frecvent împreună), care este mai 
aproape de el din cauza relaţiei erotice. În acest timp, 
renunțarea la ura față de tată ajunge acum la expresia celei 
mai puternice reactii!!^, căci de acum încolo eroul nu mai 
apare, precum în legenda lui Hamlet, ca persecutor al 
tatălui său (ori al bunicului), ci ca răzbunător al tatălui 
persecutat. Acest fapt implică o relație mai profundă a 
legendei lui Hamlet cu povestea iraniană a lui Kaikhosrav, 
în care eroul apare, de asemenea, ca răzbunător al tatălui 
său ucis.!!5 

Persoana bunicului însuşi, care în anumite legende 
apare înlocuită de alte rude (unchiul, de exemplu, în 
legenda lui Hamlet) are si un sens mai profund!!e. 
Complexul mitic al incestului cu mama - si revolta 
adiacentă față de tată — este combinat aici cu al doilea mare 
complex, ce are drept conținut relaţiile erotice dintre tată şi 


114 Acest mecanism de apărare este discutat de S. Freud în Interpretarea 
viselor, „Hamlet Analysis”. 


115 Vezi Feridun şi alții. 


116 Cu privire la alte sensuri ale bunicului, cf. S. Freud, „Analysis of a 
Phobia in a five-year-old Boy”. 


mamá. De acest aspect tine, in afará de alte grupuri de 
legende!" cu ramificații întinse, povestea spusă în 
nenumărate versiuni despre un băiat nou-născut, despre 
care se profeteste că va deveni ginerele şi moştenitorul unui 
anumit conducător sau potentat şi care până la urmă 
ajunge astfel în ciuda tuturor persecuțiilor (abandon şi asa 
mai departe) venite din partea celui din urmă!!8. Tatăl, care 
refuză să îşi dea fiica vreunuia dintre petitori sau care pune 
anumite condiţii dificil de îndeplinit pentru câştigarea ei, 
procedează astfel deoarece are retineri în a o da cuiva de 
soție, dorind să o posede el însuşi. O închide într-un loc 
inaccesibil, pentru a-i păzi virginitatea (Perseu, Ghilgameş, 
Telephos, Romulus), iar când porunca lui este nesocotită, îşi 
urmăreşte fiica şi odrasla acesteia cu o ură insatiabilà. În 
orice caz, motivațiile sexuale inconştiente ale acestei 
atitudini ostile, care este răzbunată mai târziu de nepotul 
lui, fac evident faptul că eroul ucide în el pur şi simplu pe 
bărbatul care încearcă să îi răpească dragostea mamei sale, 
şi anume tatăl. 

Altă încercare de inversare într-un tip de mit mai 
deosebit — ce are drept caracteristică întoarcerea la tatăl 
umil, la care se ajunge prin separarea rolului tatălui de cel 
al regelui - este anulată din nou prin ridicarea ulterioară a 
tatălui umil la rangul de zeu, ca în mitul lui Perseu şi în alte 
mituri despre fii ale unor mame fecioare, cum ar fi Karna, 
Ion, Romulus, lisus. Caracterul secundar al acestei 
paternitáti de natură divină este evident în mod special la 
acele mituri în care fecioara rămasă însărcinată prin 
concepție divină se căsătoreşte mai târziu cu un muritor 


117 Citate în cartea mea, Incest Book, Capitolul al XI-lea. 


118 Referinţe literare detaliate cu privire la răspândirea largă a acestei 
poveşti se găsesc in R. Kóhler, Kleine Schriften, II. 


(lisus, Karna, Ion), acesta apărând apoi drept tatăl real, in 
timp ce zeul reprezintă doar cea mai exaltată idee 
copilărească de magnitudine, putere şi perfecțiune a 
tatàálui!!9, 

În acelaşi timp, aceste mituri insistă cu strictețe asupra 
motivului virginitátii mamei, spre deosebire de altele in care 
aceasta este doar sugerată. Poate că primul impuls este 
furnizat de tendința transcendentală, făcută necesară prin 
introducerea zeului. În acelaşi timp, naşterea din fecioară 
este cea mai abruptă repudiere a tatălui, desăvârşirea 
întregului mit, aşa cum este ilustrată de legenda lui Sargon, 
care nu recunoaşte niciun tată, ci doar pe mama vestală. 

Ultimul stadiu al acestei atenuări progresive a relației 
ostile cu tatăl este reprezentată de acel tip de mit în care 
figura persecutorului regal nu numai că apare cu totul 
detaşată de cea a tatălui, ci şi-a pierdut chiar şi cea mai 
îndepărtată legătură de rudenie cu eroul familiei, căruia i se 
opune în cea mai ostilă manieră, ca duşman (la Feridun, 
Avraam, regele Irod împotriva lui lisus şi alții). Deşi din 
caracterul tripartit originar, ca tată, rege şi persecutor, el 
reține doar rolul de persecutor regal sau de tiran, întreaga 
schemă a mitului transmite impresia că nimic nu s-a 
schimbat, ci că desemnarea prin termenul „tată” a fost 
înlocuită cu cea prin „tiran”. Se va vedea mai târziu că 
această interpretare a tatălui ca „tiran”, care este tipică 


119 O identificare similară a tatălui cu Dumnezeu (tatăl ceresc etc.) 
apare, potrivit lui Freud, cu aceeaşi regularitate în fantasmele activității 
psihice normale şi patologice ca identificare a împăratului cu tatăl. Este, 
de asemenea, important să amintim în acest context faptul că aproape 
toți oamenii îşi derivă originea de la zeul lor (Abraham, „Dream and 
Myth”). 


pentru ideatia infantilă!20, are cea mai mare importanță 
pentru interpretarea anumitor configuratii anormale ale 
acestui complex. 

Prototipul acestei identificări a regelui cu tatăl, care 
apare de obicei si în visele adulților, este probabil originea 
regalității din patriarhatul existent în familie, fiind încă 
atestată de folosirea unor cuvinte pentru rege şi tată în 
limbile indo-germanice!?! (în limba germană, landesvater, 
tată al acestei țări = rege). În acest tip de mit, readucerea 
prin inversare a romanului familial la condiţiile reale se 
realizează aproape in întregime. Părinții umili sunt 
recunoscuți cu o franchete ce pare să fie în contradicţie cu 
tendința întregului mit. 

Tocmai această revelare a condiţiilor reale, care au 
trebuit lăsate până acum în seama interpretării, ne oferă 
posibilitatea să demonstrăm acuratețea acesteia din urmă în 
relație cu materialul în sine. Am ales legenda biblică a lui 
Moise, ca fiind în mod special adecvată acestui scop. 

Rezumând rezultatul metodei interpretative anterioare, 
pentru mai multă claritate, aflăm că cele două cupluri de 
părinți sunt identice după ce se anulează separarea în 
personalitatea tatălui şi cea a persecutorului tiranic; părinții 
de origine înaltă fiind ecoul, ca să spunem aşa, noțiunilor 
exagerate pe care copilul le-a elaborat inițial cu privire la 


120 Un exemplu amuzant de umor inconştient la copii a circulat recent 
prin presa zilnică: un politician i-a explicat micului său fiu că un tiran 
este un om care îi obligă pe alții să facă ceea ce le poruncește el, fără să 
țină seama de dorinţele lor cu privire la o anumită chestiune. „Bine”, a 
spus copilul, „atunci şi tu şi mama sunteți tirani!” 


121 Vezi Max Müller, Essays, vol. II, Leipzig, 1869. Cu privire la diferitele 
variatiuni psihologice ale acestui scenariu, a se vedea şi cartea mea, Das 
Inzest-Motiv in Dichtung und Sage. 


părinţii lui. Legenda lui Moise ii arată, de fapt, pe părinții 
eroului eliberati de toate atributele proeminente si incapabili 
să îi facă rău. Între timp, afirmarea sentimentelor tandre 
pentru copil este o confirmare, aici ca şi în oricare altă 
parte, a calităţii fizice de părinți (de exemplu, Akki, 
grádinarul din legenda lui Ghilgameş; vizitiul din povestea 
lui Karna; pescarul din mitul lui Perseu etc.) Folosirea bine- 
intenționată a motivului abandonului, care apare în acest 
tip de mit este de atribuit unei astfel de relaţii. Copilul este 
oferit apei într-un coş, fără un obiect care să îl ucidă (ca, de 
exemplu, în abandonul ostil al lui Oedip şi al multor altor 
eroi), ci cu scopul de a îl salva (vezi copilăria lui Avraam). 
Avertismentul cu privire la pericol pentru tatăl sus-pus 
devine o profeție plină de speranţă pentru tatăl umil (vezi în 
povestea despre naşterea lui lisus predicția făcută lui Irod si 
visul lui Iosif), corespunzând în întregime aşteptărilor pe 
care le au cei mai multi părinți cu privire la viitorul 
odraslelor lor. 

Retinànd din tendința originară a romanului faptul că 
Bitiah, fiica faraonului, a scos copilul din apă, adică l-a 
născut, rezultatul este tema familiară a regelui (tipul 
bunicului), a cărui fiică urmează să nască un fiu, dar fiind 
avertizat de interpretarea nefavorabilă a unui vis, hotărăşte 
să isi omoare viitorul nepot. Slujnica fiicei sale (care în 
povestea biblică scoate lada din apă, la porunca prințesei) 
primeşte de la rege sarcina de a abandona nou-născutul 
într-o ladă, în apele Nilului, ca să piară (motivul 
abandonului din punctul de vedere al părinţilor de origine 
înaltă, care apare aici cu semnificaţia lui originară, cea a 
dezastrului). Lada cu copilul este găsită apoi de oameni de 
rând, iar femeia sărmană creşte copilul (ca doică) şi când 
acesta creşte este recunoscut de prințesă ca fiul ei (exact 
cum în prototip fantasma se încheie cu recunoaşterea de 
către părinții nobili). 


Dacă ne-ar fi pusă în față legenda lui Moise in această 
formă originară, reconstruită de noi din materialul 
existent!?2, rezultatul acestei metode de interpretare ar fi 
aproximativ acelaşi lucru cu ceea ce se spune în mit, aşa 
cum a fost el transmis; şi anume că adevărata lui mamă nu 
a fost o prințesă, ci o femeie săracă, prezentată drept doica 
lui, soțul acesteia fiind tatăl lui. 

Această interpretare ne este oferită de tradiție în mitul 
reconvertit, iar faptul că această urmărire a mutatiei 
progresive furnizează tipul obişnuit de mit eroic constituie 
dovada pentru corectitudinea interpretării noastre. 

Am reuşit astfel să arătăm întreaga acuratețe a metodei 
noastre de interpretare, aplicând-o materialului în sine, iar 
acum este momentul să demonstrăm valabilitatea punctului 
de vedere general pe care se întemeiază metoda. Până acum, 
rezultatele interpretării noastre au creat impresia că 
formarea întregului mit porneşte de la eroul însuşi, mai 
exact de la micul erou. La început, am abordat această 
atitudine făcând o analogie între eroul mitului şi egoul 
copilului. Ne confruntăm acum cu obligația de a armoniza 
aceste presupuneri şi concluzii cu celelalte concepţii despre 
formarea mitului, cu care par să se afle în contradicție. 

Cu certitudine, miturile nu sunt create de erou, cel 
putin nu de eroul copil, stiindu-se prea bine cá reprezintà 
creatia unor adulti. Imboldul este in mod evident oferit de 
reactia de uimire a oamenilor in momentul aparitiei eroului, 
a cărui viață extraordinară nu şi-o pot imagina decât ca 
fiind precedată de o copilărie ieşită din comun. Această 


122 Cf. E. Meyer (Bericht d. Kgl. preuss. Akad. d. Wiss., XXXI, 1905, p. 
640). Legenda lui Moise şi cea a levitilor: „Probabil că Moise a fost la 
origine copilul fiicei tiranului (care este acum mama lui adoptivă) şi a 
avut o origine divină”. Elaborarea ulterioară în forma actuală ar putea fi 
atribuită motivelor naționale. 


copilărie extraordinară a eroului este, totuşi, plăsmuită de 
creatorii individuali de mituri - la care ideea nedefinită a 
minții populare trebuie să fie schițată in final - din 
conştiinţa propriei lor copilării. Prin învestirea eroului cu 
propria lor istorie infantilă, se identifică cu acesta, 
pretinzând că au eroi similari în propria personalitate. 

Adevăratul erou al romanului este, aşadar, egoul, care 
se regăseşte în erou prin întoarcerea la perioada în care 
egoul era el însuşi un erou, în urma primului său act eroic, 
şi anume revolta față de tată. Egoul isi poate propriul eroism 
numai în zilele copilăriei şi, prin urmare, este obligat să 
învestească eroul cu propria lui revoltă, atribuindu-i 
trăsăturile care fac din ego un erou. Acest obiectiv este atins 
prin intermediul motivelor şi al materialelor infantile în 
cadrul întoarcerii la romanul copilăriei şi al transferului 
acestuia asupra eroului. Miturile sunt deci create de adulți 
cu ajutorul fantasmelor retrograde ale  copiláriei!?3, 
atribuindu-se eroului istoria infantilă personală a 
creatorului de mit. În acelaşi timp, tendința întregului 
proces este scuza oamenilor, considerați individual, pentru 
propria revoltă infantilă față de tată. 

Prin urmare, în afară de scuza eroului pentru revoltă, 
mitul contine şi scuza individului pentru revolta față de 
tată. Această revoltă l-a apăsat din copilărie, întrucât eşuase 
în a deveni un erou. Are acum posibilitatea să se scuze prin 
avansarea ideii că tatăl său îi oferise temeiuri pentru 
ostilitate. Sentimentul de afecțiune pentru tată se manifestă, 
de asemenea, în aceeaşi ficțiune, după cum s-a arătat mai 
sus. Aceste mituri au apărut deci din două motive contrare, 


123 Această idee, care a fost derivată din cunoaşterea fantasmei nevrotice 
şi a dezvoltării simptomului, a fost aplicată de S. Freud interpretării 
lucrărilor romantice şi mitice ale imaginației poetice într-o prelegere 
intitulată „Der Dichter und das Phantasieren”. 


ambele fiind subordonate motivului reabilitárii individului 
prin erou: pe de o parte, motivul afectiunii si gratitudinii 
față de părinţi, iar pe de altă parte, motivul revoltei față de 
tată. În orice caz, în aceste mituri, nu este exprimat în 
totalitate faptul că acel conflict cu tatăl apare din rivalitatea 
sexuală ce o are drept obiect pe mamă, dar se sugerează că 
acest conflict îşi are originea în ascunderea relaţiilor sexuale 
(naşterea copiilor), care devin astfel o enigmă pentru copil. 
Această enigmă îşi găseşte soluția temporară şi simbolică în 
teoria sexuală infantilă a coşului şi apei. 

Am discutat implicarea profundă a motivului incestului 
în formarea mitului în cercetarea asupra legendei lui 
Lohengrin!?^, care aparține grupului de mituri despre 
naşterea eroului. Caracterul ciclic al legendei lui Lohengrin 
este atribuit fantasmei de a fi propriul fiu, după cum a 
explicat Freud!?5, Aceasta explică identitatea dintre tată si 
fiu din anumite mituri, repetiţia traseelor lor sociale; faptul 
că, uneori, eroul nu este abandonat până nu ajunge la 
maturitate indică, de asemenea, legătura intimă dintre 
naştere şi moarte în motivul abandonului'?6. Jung, care 
consideră destinul tipic al eroului drept reprezentarea 
libidoului uman şi a obstacolelor tipice ale acestuia, a făcut 
din această temă pivotul interpretării sale, tratându-l ca 
fantasma de a fi născut din nou, căreia îi este subordonat 
motivul incestului. 

Nu numai naşterea eroului, care are loc în circumstanțe 
simbolice specifice, ci şi motivul celor două mame ale 


124 Op. cit. 


125 Op. cit. 


126 Cu privire la apă ca apă a morții, vezi Lohengrin saga, Capitolul al IV- 
lea. 


eroului este explicat de Jung prin naşterea eroului ca având 
loc in cadrul unui ceremonial misterios al unei renasteri din 
mama consoartàá!?7, 

Schițând astfel conținutul mitic al nasterii eroului, ne 
rămâne să indicăm anumite complicaţii din interiorului 
mitului naşterii în sine, care au fost explicate pe baza 
caracterului său paranoid, ca „fragmente” ale personalităţii 
tatălui-rege şi celei a persecutorului. Oricum, în unele 
mituri, in special în basmele care aparțin acestui grup!?$, 
multiplicarea personajelor mitice şi, odată cu aceasta, 
multiplicarea motivelor sau chiar a poveştilor în întregime, 
sunt duse atât de departe încât uneori trăsăturile originale 
sunt acoperite de aceste adăugiri. Multiplicarea este atât de 
diversificată şi dezvoltată cu atâta exuberanţă, încât metoda 
analizei nu mai face ordine. În plus, aici, noile personalități 
nu prezintă aceeaşi independență ca cele create prin 
scindare, ci au mai degrabă aspectul unei copii, unui 
duplicat sau al unui „dublu”, care este termenul mitologic 
adecvat. 

Un exemplu foarte complicat în aparenţă, versiunea lui 
Herodot despre legenda lui Kyros, ilustrează că aceste 
dubluri nu sunt introduse doar pentru decor sau pentru a 
crea impresia de veridicitate istorică, ci că ele sunt insolubil 


127 Op. cit. 


128 Printre basmele neluate în considerare în acest context tocmai din 
cauza acestor complicații se numără în special: „Diavolul cu părul de 
aur” (Grimm) şi unul foarte asemănător, „Legenda împăratului Henric al 
III-lea” (Grimm, Deutsche Sagen, II, „Water-Peter”, cu numeroase 
variatiuni (Grimm, III), „Fundevogel”, „Cele trei păsărele”, „Regele 
muntelui de aur”, cu paralelele lui, ca şi unele basme străine, care sunt 
citate de Bauer la sfârşitul articolului său. Vezi şi Hahn, Greek and 
Albanese Fairy Tales, Leipzig, 1864. 


legate de formarea mitului si de tendinta acestuia. In mitul 
lui Kyros, ca si in alte mituri, bunicul regal, Astyages, si 
fiica lui, împreună cu soțul ei, se confruntă cu vácarul si 
soția lui. Un grup alcătuit din personalități foarte diferite 
care se mişcă în jurul lor sunt prezentate rapid cititorului: 
între cuplul de părinți nobili si copilul lor stă 
administratorul Harpagos cu soția şi fiul sáu, precum şi 
nobilul Artembares cu copilul său legitim. Simțul nostru 
antrenat pentru  fparticularitátile structurii mitului 
recunoaşte imediat dublurile de părinți în cuplurile de 
părinți intermediare si toti participanții sunt vázuti ca fiind 
personalități identice ale părinților şi copilului lor. Această 
interpretare este sugerată de anumite trăsături ale mitului 
însuşi. Harpagos primeşte copilul de la rege, pentru a-l 
abandona. 

El acționează, prin urmare, exact ca tatăl regal si 
rămâne fidel rolului patern fictiv prin reținerea de a il omorî 
el însuşi — deoarece e înrudit cu el —, predându-l în schimb 
păstorului Mithradates, care astfel se identifică şi el cu 
Harpagos. Nobilul Artembares, al cărui fiu este biciuit la 
porunca lui Kyros, se identifică şi el cu Harpagos, căci 
atunci când Artembares se află în fața regelui împreună cu 
fiul sáu biciuit, pentru a cere dreptate, este văzut si 
Harpagos stând, de asemenea, în fața regelui, pentru a se 
apăra, şi este obligat şi el să îşi prezinte fiul regelui. Astfel, 
Artembares însuşi joacă un rol episodic ca tată al eroului, 
iar acest fapt este confirmat pe deplin de versiunea ktesiană, 
care ne spune că nobilul care l-a adoptat pe fiul păstorului 
se numea Artembares. 

Identitatea copiilor este si mai clară decât cea a tatilor 
diferiți, fapt care foloseşte la a confirma identitatea tatilor. 
În primul rând, iar acest lucru pare să fie concludent, copiii 
sunt toti de aceeaşi vârstă. Nu numai fiul prințesei si copilul 
păstorului, care sunt născuți în acelaşi timp, Herodot 


subliniind faptul cá Kyros se juca de-a regele cu băieți de 
aceeaşi vârstă, când a poruncit să fie biciuit fiul lui 
Artembares. El arată, poate intenționat, şi că fiul lui 
Harpagos, pe care regele îl recunoscuse, era după toate 
aparențele de aceeaşi vârstă cu Kyros. Ulterior, rămăşiţele 
acestui băiat sunt puse în fata tatălui sáu, Harpagos, intr- 
un coş care era identic cu cel în care trebuia să fie lăsat 
Kyros în momentul abandonării, lucru care se întâmplă, de 
fapt, înlocuitorului său, fiul păstorului, a cărui identitate cu 
Kyros este evidentă şi explicită în relatarea lui Justinus. În 
această relatare, Kyros este schimbat cu copilul viu al 
păstorilor. Acest sentiment parental paradoxal este restabilit 
prin conştiinţa faptului că în realitate nu s-a schimbat 
absolut nimic prin această înlocuire. Ar fi mai uşor de 
înțeles, desigur, ca soția păstorului să dorească să crească 
fiul viu al regelui în locul propriului băiat născut mort, ca în 
versiunea lui Herodot; dar, aici, identitatea băieţilor este din 
nou evidentă, căci întocmai cum fiul păstorului murise în 
locul lui Kyros cândva, doisprezece ani mai târziu fiul lui 
Harpagos (tot în coş) este omorât în mod expres din cauza 
lui Kyros, pe care Harpagos îl lăsase în viatà!?9. 

Se creează astfel impresia că toate multiplicările lui 
Kyros, după ce a fost conceput cu un anumit scop, sunt 
înlăturate, ca elemente perturbatoare, odată ce acest scop a 
fost îndeplinit. 


129 Ni se oferă aici o legătură cu motivul gemenilor, în care s-ar părea că 
recunoaştem cei doi băieți născuți în acelaşi timp, unul dintre ei murind 
pentru celălalt, fie imediat după naştere, fie mai târziu, şi ai cărui 
părinți apar împărțiți în miturile noastre în două sau mai multe cupluri 
de părinți. Cu privire la posibila semnificație a acestui frate geamăn 
obscur - aceea de placentă - a se vedea discuţia din cartea mea, Incest 
Book. 


Acest scop este, fără îndoială, tendința de ináltare care 
este inerentá romanului familial. Eroul, in diferitele 
duplicări ale sale şi ale părinţilor săi, urcă scara socială de 
la păstorul Mithradates, cu ajutorul nobilului Artembares, 
care se află în grațiile regelui, şi a primului administrator, 
Harpagos, care este înrudit cu regele - până când devine el 
însuşi print. În versiunea ktesiană, cariera lui se opreşte 
mai repede, Kyros avansând de la fiu de păstor până la 
administrator al regelui!%0. În felul acesta, el înlătură in mod 
constant ultimele urme ale ascensiunii sale, umilul Kyros 
fiind eliminat după depăşirea diferitelor stadii ale 
parcursului său social!?!. 


130 Prima parte a vieţii lui Sigurd, aşa cum este relatată în legenda 
Vólsunga (cf. Rassmann, I) se aseamănă mult cu versiunea ktesiană a 
legendei lui Kyros, oferindu-ne viziunea tradițională asupra parcursului 
extraordinar al unui alt erou, alături de rearanjarea ei rațională. Pentru 
amănunte, vezi Bauer, op. cit. De asemenea, istoria biblică a lui Iosif (| 
Moise, 37 şi urm.), în care găsim abandonul, sacrificiul animal, visele, 
frații descrisi în linii mari şi ascensiunea fabuloasă a acestui erou, pare 
să aparțină acestui tip de mit. 


131 Pentru a evita neînțelegerile, este necesar să subliniem în acest punct 
nucleul istoric al anumitor mituri eroice. Kyros, după cum arată 
inscripțiile descoperite (cf. Duncker, op. cit, si Bauer, op. cit.), 
descindea dintr-o casă regală cu o lungă linie ereditară. S-ar putea ca 
obiectul mitului să nu îl constituie elevarea descendentei lui Kyros, iar 
interpretarea de mai sus nu trebuie considerată drept o încercare de a 
stabili o descendență umilă lui Kyros. Condiţii similare prevalează în 
cazul lui Sargon, al cărui tată regal este, de asemenea, cunoscut (cf. 
Jeremias, op. cit.). Cu toate acestea, un istoric (Ungnad, „Die Anfânge 
der Staatenbildung in Babylonien”) scrie despre Sargon în felul următor: 
„În mod evident, nu avea o descendență nobilă, căci altfel nu s-ar fi 
putut tese o asemenea legendă despre naşterea şi tinerețea lui". Ar fi o 
eroare grosolană să considerăm interpretarea noastră un argument în 


Acest mit complicat, avànd un aranjament incálcit de 
personaje, este simplificat in felul acesta si redus la trei 
actori, si anume eroul si părinţii lui. Condiţii cu totul 
similare prevalează cu privire la ,distributia" multor altor 
mituri. De exemplu, duplicarea o poate privi pe fiică, precum 
în mitul lui Moise, în care prințesa mamă (pentru a stabili 
identitatea celor două familii) 132 apare printre oamenii săraci 
ca fiica Miriam, care este doar un fragment rezultat în urma 
scindării mamei, aceasta din urmă apărând divizată în 
prințesă şi femeie săracă. În cazul duplicării referitoare la 
tată, dublurile acestuia apar, de obicei, în rolul rudelor, mai 
ales ca frati ai săi, ca de exemplu in legenda lui Hamlet, 
tatăl fiind distinct de personajele străine create prin analiză. 
Într-un mod similar, bunicul, care ia locul tatălui, poate 
apărea şi el completat de un frate, care este unchiul tatălui 
său şi, ca atare, adversarul lui, ca în miturile despre 
Romulus, Perseu şi alții. Alte duplicări, în structuri mitice 


acest sens. Reluând, contradictia aparentă care ar putea fi invocată 
împotriva explicatiei noastre, din perspectiva unui alt mod de 
interpretare, devine dovada corectitudinii ei, dacă ne gândim că cel care 
face mitul nu este eroul, ci omul obişnuit, în dorința de a se reabilita 
prin acesta. Oamenii îşi imaginează eroul în acest mod, învestindu-l cu 
propriile fantasme infantile, fără să țină seama de compatibilitatea sau 
incompatibilitatea cu faptele istorice. Această idee este, de asemenea, de 
folos pentru explicarea transferului motivelor tipice, fie că este vorba 
despre mai multe generaţii ale familiei aceluiaşi erou, fie că este vorba 
despre personalităţi istorice în general. 


132 Această identificare a familiilor este realizată în cele mai mici detalii 
în anumite mituri, ca de pildă în cel al lui Oedip, în care cuplul regal 
este juxtapus cu altul şi în care chiar şi păstorul care primeşte copilul 
pentru abandonare îşi are partea complementară în păstorul căruia îi 
încredințează salvarea copilului. 


aparent complicate, ca de pildă la Kaikhosrav, Feridun şi 
alții, sunt uşor de recunoscut atunci când sunt considerate 
din acest punct de vedere. 

Duplicarea tatilor sau a bunicilor printr-un frate poate 
fi continuată în generația următoare şi îl priveşte pe eroul 
însuşi, ducând astfel la miturile fraților, la care ne putem 
referi doar aluziv în legătură cu tema de față. Prototipurile 
băiatului, care în legenda lui Kyros se risipesc uşor după ce 
şi-au îndeplinit scopul, adică elevarea descendentei eroului, 
dacă ar fi fost menite a fi de sine stătătoare, ar fi ajuns să se 
confrunte cu eroul în calitate de competitori cu drepturi 
egale, mai exact ca frati ai acestuia. Succesiunea originară 
se păstrează probabil mai bine prin interpretarea dublurilor 
stranii ale eroului ca frati obscuri, care asemenea fratelui 
geamăn trebuie să moară pentru erou. Nu numai tatăl, care 
stă în calea fiul aflat în proces de maturizare, ci şi 
competitorul sau fratele incomod sunt înlăturați în crearea 
naivă a fantasmelor infantile, pentru simplul motiv că eroul 
nu vrea o familie. 

Conexiunile mitului eroului cu alte cicluri mitice includ, 
în afară de mitul fraţilor ostili, care a fost discutat deja, şi 
mitul incestului, precum cel care formează nucleul mitului 
despre Oedip. În mitul naşterii eroului, mama şi relația 
acesteia cu eroul apar în legătură cu trecutul. Există însă 
alt motiv care iese în evidenţă, şi anume reprezentarea atât 
de frecventă a mamei printr-un animal. Acest motiv al 
animalelor ce oferă ajutor!?? tine partial de o serie de 


133 Cf. Gubernatis, Zoological Mythology, Londra, 1872. Cu privire la 
semnificatia animalelor in miturile abandonului, vezi si contributiile lui 
Bauer (op. cit), Goldziher (op. cit) si Liebrecht, Zur Volkskunde 
(Romulus und die Welfen), Heilbronn, 1879. 


elemente stráine, a cáror explicatie ar depási mult aria 
acestui eseu!?4, 

Motivul animalului ar putea fi potrivit in continuarea 
interpretării noastre pe baza următoarelor reflecţii. Într-un 
mod similar cu cel în care proiectarea asupra tatălui 
justifică atitudinea ostilă din partea fiului, coborârea mamei 
la nivel de animal are, de asemenea, scopul de a justifica 
ingratitudinea fiului, care o neagă. La fel ca în cazul 
detaşării regelui persecutor de tată, rolul exclusiv de doică 
pentru alăptat, conferit mamei, prin această substituire cu 
un animal, ne trimite înapoi la scindarea mamei în cea care 
naşte şi cea care alăptează. Acest clivaj foloseşte şi el 
tendinței de elevare, având în vedere că rolul de născătoare 
este rezervat mamei cu origine înaltă, în timp ce pentru 
femeia de rând, care nu poate fi eliminată din prima parte a 
istoriei, este suficientă funcţia de doică. Animalele sunt 
substitute deosebit de adecvate, deoarece la ele procesele 
sexuale sunt cât se poate de evidente şi pentru copil, în timp 
ce ascunderea acestor acte constituie probabil punctul de 
plecare al revoltei infantile față de părinți. Abandonul în 
ladă şi în apă asexualizează procesul naşterii, ca să spunem 
aşa, într-un mod copilăresc; copiii sunt scoşi din apă de 
barzá!?5, care ii duce la părinți într-un cos. Fabula valorifică 


134 Cf. S. Freud, „The Infantile Recurrence of Totemism". Cu privire la 
baza totemică a lupoaicei romane, cf. Jones, Alptraum. Ciocănitoarea din 
legenda lui Romulus a fost discutată de Jung (op. cit.). 


135 Barza este cunoscută, de asemenea, în mitologie şi drept cea care 
aduce copiii. Siecke (Liebesgesch. d. Himmels) înfăţişează lebăda ca 
îndeplinind acest rol în anumite regiuni şi țări. Salvarea şi protecția 
ulterioară a eroului de o pasăre nu este neobişnuită; a se vedea 
Ghilgameş, Zal şi Kyknos, care este abandonat de mama lui lângă mare 
şi este hrănit de o lebădă, în timp ce fiul său, Tennes, pluteşte într-un 
cufăr pe apă. Interpretarea motivului principal din legenda lui Lohengrin 


această idee, accentuând similaritatea dintre naşterea 
umană şi cea animală. 

Această introducere a motivului ar putea fi interpretată 
din punct de vedere parodic, dacă am presupune cá 
povestea berzei spusă de părinţi este acceptată de copil, care 
mimează ignoranta, dar adaugă dispretuitor: „dacă m-a 
născut un animal, se poate să mă fi si aláptat"!96, 

Când totul este spus şi făcut şi când clivajul este 
urmărit înapoi către sursă, această separare a celei care 
naşte de cea care alăptează - prin care se încearcă, de fapt, 
înlăturarea totală a mamei reale prin intermediul 
substituirii ei cu un animal sau o doică străină - nu 
exprimă nimic altceva decât ideea care poate fi enunțată 
astfel: mama mea este femeia care m-a alăptat. Acest enunț 
este exprimat clar sub formă simbolică în legenda lui Moise, 
al cărei caracter retrograd a fost studiat deja; căci tocmai 
femeia care îi este mamă este aleasă pentru a-i fi doică. La 
fel se întâmplă şi în mitul lui Hercule şi în cel egipto- 
fenician despre Osiris-Adonis, în care Osiris, închis într-un 


se încadrează şi ea în acest context. Cele mai importante motive din 
această legendă aparțin acestui ciclu mitic: Lohengrin pluteşte într-o 
luntre pe apă şi este adus la mal de o lebădă. Nimeni nu poate întreba 
de unde a venit: misterul sexual al originii omului nu trebuie descoperit, 
fiind înlocuit prin sugestia conținută în fabula berzei: copiii sunt scoşi 
din apă de lebădă şi duşi la părinţi într-o ladă. În corespondență cu 
interdicția oricărei întrebări din legenda lui Lohengrin, găsim în alte 
mituri (de exemplu, în mitul lui Oedip), un ordin de a investiga sau o 
ghicitoare care trebuie descifrată. Pentru semnificația psihologică a 
fabulei berzei, cf. S. Freud, Infantile Sexual Theories. Cu privire la mitul 
eroului, a se vedea contribuția mea voluminoasă la elaborarea motivelor 
şi interpretarea legendei lui Lohengrin. 


136 Cf. S. Freud, „Analysis of a Phobia in a five-year-old Boy”. 


cufăr, pluteşte pe râu până în Fenicia si este găsit in final 
sub numele de Adonis de către Isis, care este numită de 
regina Astarte ca doică a propriului ei fiu 137. 

Se poate face aici numai o scurtă referire la alte motive 
care par să aibă mai mică legătură cu mitul ca întreg. Astfel 
de motive cuprind pe cel al mimării nestiintei, care este 
sugerat în fabule ca atitudinea infantilă universală față de 
adulti; in plus, defectele fizice ale anumitor eroi (Zal, Oedip, 
Hephaistos), care sunt concepute în vederea justificării 
imperfectiunilor individuale, in asa fel încât reprosurile 
tatálui pentru posibilele defecte sau imperfectiuni sunt 
incorporate in mit, accentuate in mod adecvat, atribuindu- 
se eroului aceeasi slábiciune care apasá respectul de sine al 
individului. 

Aceastá explicatie a semnificatiei psihologice a mitului 
despre naşterea eroului nu ar fi completă fără sublinierea 
relațiilor ei cu anumite boli mintale. Chiar şi cititorii lipsiți 
de pregătire psihiatrică — sau, poate, aceştia mai mult decât 
oricare alții — trebuie să fi fost frapati de aceste relații. De 
fapt, miturile eroice sunt echivalente în multe trăsături 
esențiale cu ideile delirante ale anumitor indivizi psihotici, 
care suferă de delir de persecuție şi de grandoare, aşa- 
numiții paranoici. Sistemul lor de halucinaţii este construit 
în mare măsură ca cel al mitului eroic şi, prin urmare, 
indică aceleaşi motive psihogene ca romanul familial 
nevrotic, care poate fi analizat, în timp ce sistemul de 
halucinaţii este inaccesibil chiar si pentru abordări 


137 Usener (Stoff des griechischen Epos) spune că această controversă 
dintre legendele greceşti timpurii şi cele târzii cu privire la mama unei 
divinități este aplanată, de obicei, de faptul că, în general, mama din 
legenda greacă este recunoscută ca atare, în timp ce mama din tradiţia 
locală este coborâtă la nivelul de doică. Prin urmare, Thero poate fi 
privită fără ezitare drept mama, nu numai doica zeului Ares. 


psihanalitice. De exemplu, paranoicul este capabil să 
pretindá cá oamenii ale cáror nume le poartá nu sunt 
adevărații lui părinţi, ci cá el este, de fapt, fiul unui personaj 
princiar; a trebuit să fie îndepărtat din motive misterioase 
şi, prin urmare, a fost dat „părinţilor lui” drept copil adoptiv. 
În orice caz, duşmanii lui doresc să menţină minciuna că el 
are o descendență modestă, pentru a-i suprima pretențiile 
legitime la coroană sau la bogății imense!?5. De cazuri de 
acest fel se ocupă frecvent tribunalele şi psihiatrii chemaţi la 
procese în calitate de specialişti139. 


138 Abraham, op. cit.; Riklin, op. cit. 


139 Menţionăm pe scurt cazul domnişoarei v. Hervay, datorită câtorva 
comentarii psihologice subtile cu privire la acesta, făcute de A. Berger 
(Feuilleton der Neue Freie Presse, 1904), care susține parţial 
interpretarea mitului eroic in maniera noastră. Berger scrie astfel: „Sunt 
convins că ea crede cu onestitate că este fiica nelegitimă a unei doamne 
din aristocrația rusă. Dorința de a aparţine prin naştere unor cercuri 
mai distinse şi mai strălucitoare decât propriul mediu datează probabil 
din primii ei ani de viață; iar dorința de a fi prințesă a dat naştere 
halucinatiei că nu este fiica părinţilor ei, ci copilul unei femei nobile, 
care şi-a ascuns odrasla nelegitimă de lume, dând-o spre creştere ca 
fiică unui escroc. Fiind prinsă în vârtejul acestor fantasme, dar mai ales 
dată fiind repulsia ei față de faptul că este fiica acestui cuplu, era firesc 
pentru ea să interpreteze orice cuvânt aspru care o jignea sau orice 
remarcă ambiguă pe care se întâmpla să o audă drept o confirmare a 
delirului ei romantic. Ca urmare, şi-a făcut din regăsirea poziției sociale 
de care se simțea deposedată scopul vieţii ei. Biografia ei prezintă 
persistenta constantă a acestei idei, care a avut un rezultat tragic". 

Tipul feminin al romanului familial, aşa cum ni se prezintă în acest caz — 
dintr-o latură asocială — s-a transmis si ca mit eroic în cazuri izolate. 
Povestea spune despre ultima regină Semiramida (Diodos., II, 4) că 
mama ei, zeița Derketo, fiindu-i ruşine cu ea, a părăsit copilul într-un 
ținut pustiu şi pietros, unde acesta a fost hrănit de porumbei şi găsit de 
păstori, care au dat pruncul supraveghetorului turmelor regale, un 
bărbat fără copii, Simmas, acesta crescând-o ca pe fiica lui. I-a dat 
numele de Semiramida, care în limba siriană înseamnă ,porumbità". 


Această relație intimă dintre mitul eroic si structura 
delirului la paranoici a fost stabilită deja prin caracterizarea 
mitului ca structură paranoidă, lucru confirmat aici de 
conținutul acestuia. Faptul notabil cá paranoicii isi 
dezvăluie cu franchete întregul roman a încetat să mai 
constituie o enigmă din momentul în care cercetările 
aprofundate ale lui Freud au arătat că acest conţinut al 
fantasmelor isterice, care pot fi frecvent aduse in plan 
conştient prin analiză, sunt identice cu acuzațiile 
paranoicilor persecutați până în cele mai mici detalii. În 
plus, un conținut identic se dovedeşte a fi valabil şi în 
scenariile  perversilor, concepute pentru satisfacerea 
dorințelor lor!40, 

Caracterul egotist al întregului sistem este dezvăluit în 
mod clar de paranoic, pentru care elevarea părinților, aşa 
cum este realizată de el, este doar mijlocul prin care ajunge 
la propria elevare. De regulă, pivotul întregului sistem este 
pur şi simplu punctul culminant al romanului familial, 
reprezentat prin enuntul apodictic: „Eu sunt împăratul (sau 
zeul)”. Gândind în termenii simbolismului viselor şi 
miturilor, care este identic cu simbolismul tuturor 
fantasmelor şi luând în considerare puterea „morbidă” a 
imaginatiei, tot ceea ce realizează el în felul acesta este actul 
de a se pune în locul tatălui, întocmai cum eroul isi încheie 


Ascensiunea ei socială, până la domnia autocratică, datorată energiei ei 
masculine, este de domeniul istoriei. 


Mai sunt relatate mituri ale abandonului despre Atalante, Kybele si 
Aerope (vezi Roscher). 


140 $. Freud, „Three Contributions to the Sexual Theory”; 
Psychopathologie des Altagslebens, Berlin, 1909; Hysterische Phantasien 
und ihre Beziehung zur Bisexualität. 


revolta față de tată. Acest lucru poate fi făcut in ambele 
cazuri, deoarece conflictul cu tatăl — care datează de la 
momentul  ascunderii proceselor sexuale, după cum 
sugerează descoperirile recente - este anulat în clipa în care 
băiatul devenit adult ajunge el însuşi tată. Insistenta cu 
care paranoicul se pune pe el însuşi în locul tatălui, 
devenind el însuşi tată, pare a fi o ilustrare a răspunsului 
obişnuit pe care il dau báieteii când sunt certati sau ignorati 
din cauza curiozitátii lor incisive: „Aşteaptă doar până când 
voi fi şi eu tătic şi voi şti totul despre asta!” 

Nu numai paranoicul, ci şi replica lui, la fel de asocială, 
trebuie pusă în discuţie. În exprimarea conținutului identic 
al fantasmelor, individul isteric care le-a suprimat, este 
depăşit de pervers, care le conştientizează, şi chiar şi aşa 
paranoicul îmbolnăvit şi pasiv — care are nevoie de delirul lui 
pentru corectarea realității, intolerabilă pentru el - este 
depăşit de criminalul activ, care se străduieşte să schimbe 
realitatea potrivit minţii sale. În sensul acesta, tipul de mai 
sus este reprezentat de anarhist. Eroul însuşi, după cum 
arată detasarea lui de părinți, îşi începe evoluţia în opoziție 
cu generația veche. El este imediat un rebel, un inovator şi 
un revoluționar. În orice caz, orice revoluţionar este la 
origine un fiu nesupus, un rebel în relație cu tatăl. 
Sugestia lui Freud din Interpretarea viselor, făcută în 


141 Acest fapt este evident în mod special în miturile despre zeii greci, în 
care fiul (Cronos, Zeus) trebuie să îşi înlăture tatăl înainte de a ajunge la 
conducere. Forma înlăturării, şi anume castrarea, în mod evident cea 
mai puternică expresie a revoltei față de tată, este în acelaşi timp dovada 
provenientei lui sexuale. Cu privire la caracterul de răzbunare al acestei 
castrări, precum şi la semnificaţia infantilă a întregului complex, cf. S. 
Freud, „Infantile Sexual Theories and Analysis of a Phobia in a five-year- 
old boy”. 


legáturá cu interpretarea unui ,vis revolutionar" poate oferi 
o perspectivă mai clară asupra acestui subiect. 

Dar, în timp ce paranoicul, in conformitate cu 
caracterul sáu pasiv, trebuie să sufere persecuții şi 
nedreptáti care pornesc de la tată şi de care face eforturi să 
scape punându-se pe sine în locul tatălui sau al 
împăratului, anarhistul se pliază mai fidel pe caracterul 
eroic, devenind rapid el însuşi persecutorul regilor şi 
omorându-l în final pe rege, întocmai ca eroul. Am ilustrat 
remarcabila similaritate între evoluția anumitor criminali 
anarhiști, romanul familial al eroului şi copil prin 
intermediul unor cazuri particulare!?. Elementul cu 
adevărat eroic constă, aşadar, doar în dreptatea reală sau 
doar în necesitatea actului justitiar, ceea ce in general 
primeşte aprobare si admiratie!^, în timp ce trăsătura 
morbidă, inclusiv în cazul criminalilor, este transferul 
patologic al urii de la tată asupra regelui real sau asupra 
mai multor regi, având un grad mai mare de generalitate şi 
fiind şi mai deformată. 

Aşa cum eroul este îndreptăţit să comită fapta, fără să 
se cerceteze motivaţia ei psihică, anarhistul poate cere 
clementá dacă este amenințat cu cele mai severe pedepse, 
pentru motivul că a omorât o persoană cu totul diferită de 
cea pe care intenționa de fapt să o distrugă, în ciuda unei 
motivații politice — poate — excelente în aparenţă a actului 
sáu!^4, 


142 „Belege zur Rettungsphantasie", 1911; „Die Rolle des Familienromans 
in der Psychologie des Attentâters”, 1913. 


143 Cf. contrastul dintre Tell si Parricida in Wilhelm Tell de Schiller, pe 
care îl discutăm detaliat in Incest Book. 


144 Cf. pentru această discuţie tentativa nereuşită de omucidere a 
Tatianei Leontiev şi iluminarea psihologică subtilă din Wittels. 


Să ne oprim acum la linia îngustă de graniță, unde 
conținutul fictiunilor infantile nevinovate,  fantasmele 
nevrotice suprimate şi inconstiente, structurile mitice de 
natură poetică şi anumite forme ale bolii mintale şi crimei se 
află strâns legate una de alta, deşi suntem foarte departe de 
cauzele şi forțele lor dinamice. Rezistăm tentatiei de a urma 
una dintre aceste căi divergente, care duc spre domenii cu 
totul diferite, acestea fiind cărări sălbatice şi neumblate. 

